এবার লক্ষ্য ব্যালন ডি অর! - গোল্লাছুট\nHome > আন্তর্জাতিক খেলার খবর > এবার লক্ষ্য ব্যালন ডি অর!\nঅ্যারন সৌমিক - আগস্ট 26, 2016 আগস্ট 26, 2016\nব্যর্থতা তত্‍ক্ষণাত বিষাদের কাব্য করলেও তা ভবিষ্যত সাফল্যের পরোক্ষ উপাদান ।\nফ্রান্সের মনাকোয় ক্রিশ্চিয়ানো রোনালদোর ইউরোপ শ্রেষ্ঠত্ব যেন কথাটির যথার্থতা প্রমাণ করলো বেশ ঢাকঢোল পিঁটিয়ে ।\nগতবার এই মঞ্চেই ভগ্ন হৃদয়ে ফিরতে হয়েছিল ক্রিশ্চিয়ানোকে ।\nলিও মেসির কাছে ইউরোপের শ্রেষ্ঠত্ব হারানোর সেই রাতে তাকে বিচার করা হয়েছিল মাত্র ২ ভোটে ।\nমঞ্চে হতাশায় ভেঙ্গে পড়া রোনালদো সেদিন হার মেনেছিলেন ঠিকই । তবে তা চিরতরে নয় ।\nশূন্য থেকে শুরু করা এই মহাতারকা\nসেদিনের রাতটিকে হয়ত ইচ্ছে করেই ভুলে থাকতে চাননি । কেননা, এটিই যে হতে পারে তার সাফল্যের পরোক্ষ উপাদান ।\nদৃঢ় প্রত্যেয়ী আর কঠোর পরিশ্রমী রোনালদো আজ আবার দাঁড়িয়েছিলেন মনাকোর সেই রঙ্গিন মঞ্চে ।\nতবে এবার ভগ্ন হৃদয়ে নয়, মগ্ন পরিশ্রমে জৌলুস লগ্নে শ্রেষ্ঠত্ব জিতলেন রিয়াল মাদ্রিদের পর্তুগীজ মহাতারকা ।\nইউরোপের শ্রেষ্ঠ ফুটবলার অর্জনে রোনালদো বেছে নিয়েছিলেন ইউরোপকেই ।\nচলতি বছরেই তার ক্লাব জিতেছে রেকর্ড ১১তম উয়েফা চ্যাম্পিয়ন্স লীগ শিরোপা । ক্লাবের হয়ে এটি তার ২য় ইউরোপ শ্রেষ্ঠত্ব ।\nটুর্নামেন্টে সিআর সেভেন ছিলেন এককভাবে সর্বোচ্চ গোলদাতা । পেনাল্টি শুট আউটে তার পা থেকেই জয়সূচক গোল পায় শতাব্দীর শ্রেষ্ঠ ক্লাবটি ।\nতবে গল্প যেন তখনও বাকি, বাকি শ্রেষ্ঠত্বের পাদচূড়ায় ওঠার মহাকাব্য ।\n২০০৪ এর সেই ব্যর্থতার অশ্রু মুছে রোনালদোর পর্তুগাল প্যারিস জয় করলো ।\nপ্রথমবারের মত ইউরো কাপ জিতলো রোনালদো ও তার দেশ পর্তুগাল । সেদিনের ফাইনালে প্রতিপক্ষ পায়েটের আঘাত রোনালদোকে অশ্রুসিক্ত নয়নে মাঠছাড়া করেছিল বটে । তবে ১২০ মিনিট শ্রেষ্ঠত্ব লড়াই শেষে রঙ হারানো প্যারিস আবারও ফিরে পেয়েছিল তার রঙ । ততক্ষণে শ্রেষ্ঠত্বের তকমা উঠে গিয়েছিল পর্তুগাল নামে ।\nসুখ অশ্রুতে ভেসে যাওয়া রোনালদো ছিলেন আসরের তৃতীয় সর্বোচ্চ গোল সংগ্রাহক ।\nরোনালদোর অমরত্বের মুকুটে যোগ হওয়া ইউরো পালকটিই সে রাতে ইঙ্গিত দিয়েছিল ব্যক্তিগত ইউরোপ শ্রেষ্ঠত্বের মুকুট ফিরছে ক্রিশ্চিয়ানোর শিরে । প্যারিস রজনীর সেই ইঙ্গিত আজ পূর্ণতা দিল একই ভূখণ্ডের মনাকোয় এক জাঁকজমক মজলিসে ।\nক্লাব সতীর্থ গ্যারেথ বেল ও নগর প্রতিদ্বন্দ্বী ক্লাবের এ্যান্টোনিও গ্রিজম্যানকে হারিয়ে রোনালদো পেলেন যৌথভাবে সর্বোচ্চ ‘উয়েফা বেস্ট প্লেয়ার’ এর খেতাব ।\nপুরস্কার নিতে ওঠা রোনালদোর চোখে মুখে উত্তেজনার কমতি অবশ্য খানিকটা কমই ছিল । পশ্চাতের হেতু সবারই জানা । পরিস্কারভাবেই এবারের যোগ্য দাবীদার ছিলেন পর্তুগীজ যুবরাজ । কিন্তু অর্জনের আবেগ লুকাতে পারেননি ইউরোপের নতুন রাজা ।\nস্বভাবসূলভ এক চিলতে হাসির কান ছড়ানোর দৃশ্য যেন বলে দেয়-\n‘পরিশ্রম শ্রেষ্ঠত্বের জনক’ ।\nআর এই জনকের রুপদাতা রোনালদো রেখে গেলেন ব্যর্থতায় হাল ছাড়াদের জন্য আরেকটি দিব্য শিক্ষা ।\nব্যর্থতার কাছে হারতে হবে হয়ত । কিন্তু তাতে অভ্যস্ত কিংবা খেই হারিয়ে না ফেলাই যেন ক্রিশ্চিয়ানোর আজকের শ্রেষ্ঠত্বের শিক্ষা বার্তা ।\nদলীয় ও ব্যক্তিগতভাবে ইউরোপ শ্রেষ্ঠত্ব অর্জিত হলো । খুশি, কিন্তু এখনই কি তৃপ্ত রিয়াল মাদ্রিদ কমাণ্ডার ?\nহয়ত না !\nআনুষ্ঠানিকভাবে এখনও যে বিশ্ব শ্রেষ্ঠত্ব তথা ব্যালন ডি’অর অর্জন বাকি । হারানো শ্রেষ্ঠত্ব অর্জনে এবার তাই হয়ত রোনালদোর দ্বিগীজ্বয়ী অশ্বরথ ছুটছে জানুয়ারীর সেই আড়ম্বর মহরণে ।\nচ্যাম্পিয়নস লিগ জয়ের আশা


গল্পপাঠ: কাজুও ইশিগুরো যেভাবে লিখেছিলেন ‘দ্য রিমেইনস্ অফ দ্য ডে’ উপন্যাসটি\nকাজুও ইশিগুরো যেভাবে লিখেছিলেন ‘দ্য রিমেইনস্ অফ দ্য ডে’ উপন্যাসটি\nএকজন ঔপন্যাসিকের একটা উপন্যাস লিখতে কত সময় লাগে ? জানি, এ প্রশ্নের সরাসরি কোন সঠিক জবাব নেই । তবে একথা সত্যি যে, উপন্যাস লেখার সময় নির্ভর করে বিভিন্ন কারণের উপর, যেমন লেখকের মর্জি-মেজাজ, লেখার তাড়না, বিষয়বস্তু ও উপন্যাসের ধরন, শব্দ সংখ্যা এবং অনাকাঙ্খিত বাঁধা ।\nকার কথা মনে নেই, উপন্যাস লেখার সময় প্রসঙ্গে একটা পুরনো কথা মনে পড়লো । কথাটি ছিল এরকম: ‘একটা উপন্যাস লিখতে যতটুকু সময় প্রয়োজন, ঠিক ততটুকুই, বেশিও না এবং কমও না ।’\nসাহিত্যে নোবেল পুরস্কার বিজয়ী জাপানী বংশোদ্ভূত বৃটিশ কথাসাহিত্যিক কাজুও ইশিগুরোর তৃতীয় এবং সবচেয়ে আলোচিত এবং গূরুত্বপূর্ণ উপন্যাস ‘দ্য রিমেইনস্ অফ দ্য ডে’ । তিনি এই উপন্যাস লিখেছেন মাত্র চার সপ্তাহে । অথচ প্রথম উপন্যাস ‘এ পেইল ভিউ অফ হিলস্’ (১৯৮২ সালে প্রকাশিত) লিখতে তিনি পুরো দশ বছর ব্যয় করেন । যাহোক, যুদ্ধ-পরবর্তী বৃটেনের অন্যতম উপন্যাস হিসেবে বিবেচিত ‘দ্য রিমেইন্স অফ দ্য ডে’ উপন্যাসটি এতই জনপ্রিয়তা পেয়েছিল যে, দশ লাখেরও বেশি কপি বিক্রি হয় । এই উপন্যাসের জন্য ১৯৮৯ সালে কাজুও ইশিগুরো ‘ম্যান বুকার’ পুরস্কার অর্জণ করেন । এছাড়া ‘দ্য রিমেইন্স অফ দ্য ডে’ উপন্যাসের সুবাদে লেখকের ঝুড়িতে বেশ করেকটি প্রশংসার পালক জমা হয়, যেমন মার্কিন যুক্তরাষ্ট্রের বিশ্বখ্যাত স্ট্যানফোর্ড ইউনিভার্সিটির অধ্যাপক ব্রায়ান কুন্ডে ইংরেজি ভাষায় প্রকাশিত বিংশ শতাব্দীর শ্রেষ্ঠ উপন্যাসের তালিকায় ‘দ্য রিমেইন্স অফ দ্য ডে’ ১৪৬তম স্থান দখল করে । এছাড়া ২০০৬ সালে লন্ডনের ‘দ্য অবজারভার’ পত্রিকা এক শ’ পঞ্চাশ জন সাহিত্যিক এবং সমালোচকের ভোট নিয়ে দেখেছে যে, ১৯৮০ থেকে ২০০৫ পর্য্যন্ত বৃটিশ, আইরিশ অথবা কমনওয়েলথ্ দেশের প্রকাশিত উপন্যাসের মধ্যে ‘দ্য রিমেইন্স অফ দ্য ডে’ উপন্যাস যৌথ ভাবে অষ্টম স্থানে । ২০০৭ সালে লন্ডনের বিখ্যাত দৈনিক খবরের কাগজ ‘দ্য গার্ডিয়ান’-এর ‘বুকস্ ইউ কান্ট লিভ উইথআউট’ তালিকায় ‘দ্য রিমেইন্স অফ দ্য ডে’ স্থান পেয়েছে । ১৯৯৩ সালে উপন্যাসের কাহিনী অবলম্বনে একই নামে চলচ্চিত্র নির্মাণ করা হয় । এতে প্রধান দুই প্রধান চরিত্রে অভিনয় করেন অ্যান্টোনি হপকিন্স এবং এমা থম্পসন। এ চলচ্চিত্রটি সারা দুনিয়ায় তুমুল সাড়া ফেলেছিল এবং মোট আটটি একাডেমি অ্যাওয়ার্ডের জন্য মনোনীত হয়েছিল ।\nযাহোক, এত প্রশংসা এবং পুরস্কার পাওয়া ‘দ্য রিমেইন্স অফ দ্য ডে’ উপন্যাস মাত্র চার সপ্তাহে লেখার আড়ালের গল্প লেখকের কথায় তুলে ধরা এই নিবন্ধের মূল উদ্দেশ্য । তবে তার আগে উৎসাহী পাঠকদের জন্য উপন্যাসের সারকথা তুলে ধরা হলো ।\nপ্রথম পুরুষে লেখা ‘দ্য রিমেইন্স অফ দ্য ডে’ উপন্যাসের অধিবক্তা স্টিভেন্স পেশায় একজন খানসামা (বাটলার) । লর্ড ডার্লিংটনের খেদমতে সে তার পুরোটা জীবন ব্যয় করে । স্টিভেন্সকে উদ্দেশ্য করে পুরনো সহকর্মী মিজ কেন্টনের একটি চিঠি লিখে এবং সেই চিঠির প্রাপ্তি দিয়ে উপন্যাসের কাহিনী শুরু হয় । চিঠিতে মিজ কেন্টনের দাম্পত্য জীবনের টানাপোড়েন ঘটনা এবং ভাঙ্গনের ইঙ্গিত ছিল । চিঠি পাওয়ার পরে স্টিভেন্সের মনে হয়েছে যে, পুনরায় যদি মিজ কেন্টন আগের চাকুরীতে যোগদান করতে পারে, তাহলে হয়তো তাদের পুরনো এবং ভাঙা সম্পর্ক জোড়া লাগবে । যাহোক, একসময় মিজ কেন্টন চাকুরী ফিরে পায় । ধীরে ধীরে তাদের অতীতের পারস্পারিক সম্পর্ক প্রকাশ পেতে থাকে । কিন্তু তারা কেউ একে অপরের কাছে অনুভূতির কথা তুলে ধরতে পারেনি । তাদের আলাপচারিতার মূল বিষয় থাকতো কর্মজীবনের বিভিন্ন ঘটনা । যদিও একসময় মিজ কেন্টন স্টিভেন্সের খুব কাছাকাছি চলে এসেছিল, কিন্তু স্টিভেন্স তাতে সাড়া দেয়নি । ঘটনাচক্রে মিজ কেন্টন উপলব্ধি করে যে, সে আসলে তার স্বামীর কথাই ভাবতে চায় এবং অনাগত নাতির মুখ দেখার জন্য অপেক্ষা করবে । উপন্যাসের শেষ দিকে দেখা যায়, স্টিভেন্স জীবনের বাকি দিনগুলো মালিকের সেবায় নিজেকে নিয়োজিত করে । এ ভাবেই ‘দ্য রিমেইন্স অফ দ্য ডে’ উপন্যাসটি চূড়ান্ত পরিণতির দিকে এগিয়ে যায় । বিশ্বযুদ্ধ কীভাবে দু’জন নারী-পুরুষের অনুভূতি দেওয়াল হয়ে দাঁড়িয়েছিল, তারই কাহিনী তুলে ধরা হয়েছে ‘দ্য রিমেইন্স অফ দ্য ডে’ উপন্যাসে ।\nউপন্যাস লেখার নেপথ্য কাহিনী: কাজুও ইশিগুরোর ভাষায়\n‘দ্য গার্ডিয়ান’-এ ২০১৪ সালের ৬ ডিসেম্বর প্রকাশিত এক নিবন্ধে (শিরোনাম: ‘কাজুও ইশিগুরো: হাউ আই রৌট দ্য রিমেইন্স অফ দ্য ডে ইন ফোর উইকস্’) কাজুও ইশিগুরো নিজেই ‘দ্য রিমেইন্স অফ দ্য ডে’ উপন্যাস লেখার নেপথ্য কাহিনী প্রকাশ করেছেন । এ কথা সত্যি যে, সব মহৎ সৃষ্টির পেছনে কোন না কোন কাহিনী বা ঘটনা লুকিয়ে । ‘দ্য রিমেইন্স অফ দ্য ডে’ উপন্যাস রচনার আড়ালেও কাহিনী আছে এবং সেই কাহিনী লেখকের মুখেই শোনা যাক । উল্লেখ্য, এখানে শুধু চুম্বক অংশটি তুলে ধরা হলো ।\nঅনেকেই দীর্ঘ সময় কাজ করতে বাধ্য হন । তবে যখন উপন্যাস লেখার প্রসঙ্গ আসে, তখন সাধারণ জনমত যে, আনুমানিক চার ঘন্টা এক টানা কাজের পর মস্তিস্ক ঠিক মতো কাজ করে না । আমি সবসময় এই দৃষ্টিভঙ্গি অবলম্বন করেছি । কিন্তু ১৯৮৭ সালে গ্রীষ্মকাল ঘনিয়ে আসার সময় আমার কাছে একটা কঠিন পন্থা গ্রহণ করার প্রয়োজনীয়তা দেখা দিয়েছিল । আমার স্ত্রী লোরনা সহমত পোষণ করে ।\nসেই সময়, যেহেতু আমি পাঁচ বছর আগেই চাকুরী ছেড়ে দিয়েছি, আমি আমার অন্যান্য কাজ এবং লেখালেখি নিয়ে মোটামুটি ভাবে তাল মিলিয়ে চলতে পেরেছি । কিন্তু আমার দ্বিতীয় উপন্যাস প্রকাশের পর পাঠকের কাছে জনপ্রিয় হওয়ার কারণে লেখালেখিতে ব্যাঘাত ঘটে । তখন অনেকেই আমাকে লেখালেখির প্রতি আরও মনোযোগী হওয়ার প্রস্তাব দিয়েছেন । এছাড়া ডিনার এবং পার্টি, বিদেশ ভ্রমণ, এমনকি পাহাড় সমান চিঠির স্তুপ – সবকিছু আমাকে লেখালেখি থেকে দূরে সরিয়ে রেখেছিল । আগের বছর আমি একটা নতুন উপন্যাসের অধ্যায় লিখেছিলাম, কিন্তু গত এক বছরে সেই লেখা এক কদমও এগোয়নি।\nসুতরাং লোরনা এবং আমি একটা চরম সিদ্ধান্তে উপনীত হই । আমি চার সপ্তাহের জন্য নির্মম ভাবে দিনপঞ্জি লেখা বন্ধ রাখবো এবং নাটকীয় ভাবে একটা কিছু করবো, যাকে বলে ‘ক্র্যাশ’ । এই ক্র্যাশের সময় আমি কিছুই করবো না, শুধু সোমবার থেকে শনিবার সকাল নয়টা থেকে রাত সাড়ে দশটা পর্যন্ত লিখবো । তবে এর মাঝে দুপুরের খাওয়ার জন্য এক ঘন্টা এবং রাতের খাওয়ার জন্য দেড় ঘন্টা বিরতি নেবো । জবাব দেওয়া তো দূরের কথা, কোন চিঠিই আমি দেখবো না এবং টেলিফোনের ত্রিসীমানায়ও যাবো না । এছাড়া আমাদের বাড়িতে কেউ আসতে পারবে না । নিজের শত ব্যস্ততার মাঝেও লোরনা সংসার দেখভাল করবে । আমরা আশা করি, এভাবেই যে আমি আমার লেখার কাজ শেষ করতে পারবো, তা নয় । বরং আমি মানসিক ভাবে এমন এক জগতে পৌঁছুতে পারবো, যেখানে আমার কল্পনার জগত দৈনন্দিন জীবনের চেয়ে বেশি বাস্তব মনে হবে ।\nসেই সময় আমার বয়স ছিল বত্রিশ এবং তখনই আমরা দক্ষিণ লন্ডনের সিডেনহাম এলাকায় একটা বাড়িতে উঠেছি । লেখালেখির জন্য নতুন বাড়িতে একটা আলাদা ঘর ছিল । সেই ঘরে আমি টেবিলের উপর ইচ্ছে মতো কাগজপত্র ছড়িয়ে রাখতে পারতাম এবং দেওয়ালে প্রয়োজনীয় তথ্য-তালিকা এবং টুকে রাখা নোট ঝুলিয়ে রেখেছি । বলা বাহূল্য, আগের দু’টো উপন্যাসই আমি ডাইনিং টেবিলে বসে লিখেছি । সেখানে প্রতিদিন কাজ শেষে কাগজপত্র গুছিয়ে সরিয়ে রাখতে হতো । এভাবেই আমি চার সপ্তাহে ‘দ্য রিমেইন্স অফ দ্য ডে’ উপন্যাস লেখার কাজ শেষ করেছি ।\nযাহোক, পেছনের দিকে ফিরে তাকালে আমি সব ধরনের প্রভাব এবং উৎসাহের উৎস খুঁজে পাই । এখানে কমজোরি দু’টো ঘটনার উদাহরণ দেওয়া হলো:\n১. মধ্য-সত্তরে আমি ছিলাম টিনএজার । তখন ‘কনজারভেশন’ নামে একটা থ্রিলার মুভি দেখেছিলাম । সেই ছবিতে জিন হ্যাকম্যান ছিলেন একজন ফ্রিল্যান্স সাংবাদিক । তিনি বিশেষ ধরনের লোকজনের কথাবার্তা টেইপ্ করতেন । হ্যাকম্যান সেই কাজের মধ্য দিয়ে বিখ্যাত হতে চেয়েছেন । কিন্তু একসময় ভৌতিক একটা চিন্তা তাঁর মস্তিস্কে এসে ভর করে । আপনমনে ভাবলেন, তিনি যেসব টেইপ্ ক্ষমতাশীল লোকদের দেন, তারা হয়তো সেগুলো খুন-খারাবির মতো খারাপ কাজে ব্যবহার করতে পারে । আমি বিশ্বাস করি, হ্যাকম্যানের চরিত্রটি খানসামা স্টিভেন্সের প্রথম দিকে আদর্শ ।\n২. আমি ভেবেছিলাম, প্ল্যান মাফিক ‘রিমেইন্স’ উপন্যাসটি শেষ করতে পারবো । কিন্তু কোন এক সন্ধ্যায় টম ওয়েটসের গলায় ‘রুবি’স্ আর্মস্’ গানটি শুনি । এটি একটি ব্যাল্যাড । একজন সৈনিক খুব ভোরে ঘুমিয়ে থাকা তার প্রিয়তমাকে ছেড়ে ট্রেনে করে চলে যাচ্ছে । ঘটনাটি অস্বাভাবিক নয় । ওয়েটস্ গানটি অত্যন্ত দরদ দিয়ে গেয়েছেন । আমার মনে হয়েছে যে, কঠিন হৃদয়ের মানুষেরও সারা চোখেমুখে কোন গভীর দুঃখ চূর্ণ-বিচূর্ণ হয়ে ছড়িয়ে পড়বে । গানটি শোনার পরই আমি আমার সিদ্ধান্ত পরিবর্তন করি যে, শেষ মুহূর্তে তিক্ততার মাঝেও স্টিভেন্স মানসিক ভাবে অটল থাকবে ।\n‘দ্য রিমেইন্স অফ দ্য ডে’ উপন্যাস লেখায় ঔপন্যাসিক কাজুও ইশিগুরো বিভিন্ন ভাবে উৎসাহিত হয়েছেন এবং মাত্র চার সপ্তাহে তিনি উপন্যাস লিখে শেষ করেন।\nঅনুবাদক, গল্পকার ও প্রবন্ধকার। অস্ট্রেলিয়া প্রবাসী।\nরিপন হালদার ১৯ নভেম্বর, ২০১৭ ২:০৪ AM


hariyan ex cm axe gandhi from his rally৷ national news\nগান্ধী পরিবারতন্ত্রর বিরুদ্ধে কংগ্রেসের অন্দরে বিদ্রোহ! হরিয়ানায় প্রচারে ব্রাত্য রাহুলরা\nমহানগর ওয়েবডেস্ক: ছবিটা কী আগেই বুঝে ফেলেছিলেন রাহুল গান্ধী? না কি তিনি দেওয়াল লিখন পড়ে ফেলেছেন? যাই হোক তাঁর কাছে ২০১৯ এর লোকসভা শোকসভার মতো৷ তাই ফল প্রকাশের পরে সর্বভারতীয় সভাপতির পদ স্বেচ্ছায় ছেড়ে দিয়েছেন৷ এমনকী এই পদে তিনি গান্ধী পরিবারের কাউকে দেখতে চান না বলেও বারংবার স্পষ্ট জানিয়েছেন৷ শতাব্দী প্রাচীন দলটির বিরুদ্ধে বিজেপি বার বার গান্ধী পরিবারতন্ত্রর নিয়ন্ত্রণ নিয়ে প্রশ্ন তুলেছে৷ দেশের ভোটারদের এক বিরাট অংশ কংগ্রেস থেকে মুখ ফিরিয়ে নিয়েছে৷ আর তার কারণ হিসাবে নিজের পরিবারকেই কাঠগড়ায় দাঁড় করিয়েছেন রাহুল স্বয়ং৷ তাই শতাব্দীপ্রাচীন কংগ্রেসকে গান্ধী প্রভাবমুক্ত করতে চেয়েছেন প্রকাশ্যে৷ হরিয়ানায় এই বছরের শেষে বিধানসভা ভোট৷ তার আগে এখন থেকেই প্রচারে নেম পড়েছেন হরিয়ানার প্রাক্তন মুখ্যমন্ত্রী তথা কংগ্রেস নেতা ভূপিন্দর সিং হুডা৷ তবে তিনি এবার একেবারে ভিন্নভাবে প্রচার শুরু করলেন৷ কী রকম?\nহরিয়ানার প্রাক্তন কংগ্রেসি মুখ্যমন্ত্রী এবার তাঁর প্রচারে সোনিয়া-রাহুল- প্রিয়াঙ্কাকে ব্রাত্য রেখেছেন৷ তাঁর কোনও প্রচারে গান্ধী পরিবারকে আর যুক্ত করতে চাইছেন না তিনি৷ উল্লেখ্য হরিয়ানায় এখন বিজেপি সরকার৷ আর ৯০ আসনের বিধানসভায় এই রাজ্য কংগ্রেসর বিধায়ক মাত্র ১৭৷ ২০১৯ এর লোকসভায় ১০টির মধ্যে সব’কটা আসনই পেয়েছিল বিজেপি৷ এবার পোস্টারেও ভূপিন্দর ও তাঁর ছেলে দীপেন্দ্র সিং হুডারই শুধু ছবি আছে৷ কংগ্রেসের গান্ধী সহ অন্য নেতাদের ছবি নেই৷ উল্লেখ্য ২০১৪ সালে ৯০ এর মধ্যে ৪৭টি আসন পেয়ে বিজেপি হরিয়ানায় কংগ্রেসকে পরাজিত করে ক্ষমতা দখল করেছে৷ মুখ্যমন্ত্রী হয়েছেন মনোহর লাল খট্টর৷ সেখানে কংগ্রেস মাত্র ১৭ ও ওমপ্রকাশ চৌতালার ইন্ডিয়ান ন্যাশনাল লোকদল ১৮টি আসন পেয়েছিল৷\nগান্ধী পরিবারকে এই প্রথম ব্রাত্য করার সাহস দেখালেন কোনও কংগ্রেস নেতা৷ এই বিষয়ে অবশ্য ভূপিন্দর কিছু বলতে চাননি৷ বিষয়টা স্পষ্টতই এড়িয়ে গিয়েছেন তিনি৷ তাঁর কথায়, কংগ্রেস হরিয়ানাকে একটি ভাল ভবিষ্যতের দিকে নিয়ে যেতে প্রতিশ্রুতিবদ্ধ৷ রবিবার তিনি প্রচার শুরুর আগে দলীয় কর্মীদের সঙ্গে বৈঠক করবেন৷ ১৮ আগস্ট হরিয়ানায় মেগা মিছিল হবে৷ তবে তাতে তিনি গান্ধী পরিবারের কাউকেই নেমন্তন্ন করেছেন না৷ গান্ধী ছাড়া নির্বাচনে জিততে চান ভূপিন্দর সিং হুডা৷\nNews Tags: bengali news, breaking news, gandhi, hariyana election, hooda\nTollywood : একই দিনে মুক্তি ‘কাকাবাবুর প্রত্যাবর্তন’ এবং ‘বাবা বেবি ও…’ , কোনদিকে যাবেন দর্শকরা !\nHoroscope: মেষ রাশির জাতক জাতিকাদের স্বাস্থ্যের উন্নতি ঘটবে, আপনার ভাগ্য আজ কী বলছে জেনে নিন


স্টাফ রিপোর্টার: ভারতের হাইকমিশনার বিক্রম কুমার দোরাইস্বামী বলেছেন, বাংলাদেশের সঙ্গে ভারতের সম্পর্ক অনেক গভীর-অকৃত্রিম। ভারত বাংলাদেশের উন্নয়নেও সহযোগিতা করছে। ভারতীয় অর্থায়নে বাংলাদেশ রেলে বহু উন্নয়ন প্রকল্প চলমান রয়েছে- ইতোমধ্যে অনেক প্রকল্প সমাপ্তও হয়েছে। হাইকমিশনার বলেন- শুধু রেল সেক্টরে নয়, দেশের উন্নয়নে ভারত সরকার সব সময় সহযোগিতা করবে। দু’দেশের মধ্যে যে সৌহার্দ্যপূর্ণ সম্পর্ক রয়েছে তা দিনদিন আরও উন্নত হবে। দু’দেশের সঙ্গে ব্যবসা-বাণিজ্যের আরও উন্নয়ন ঘটাতে চায় ভারত। একইসঙ্গে অর্থনৈতিক, সামাজিক, সাংস্কৃতিকসহ সব ক্ষেত্রে সহযোগিতাও আরও বৃদ্ধি পাবে।\nগতকাল বুধবার বিকালে রেলমন্ত্রী মো. নূরুল ইসলাম সুজনের সঙ্গে সৌজন্য সাক্ষাৎ করতে এসে এসব কথা বলেন ভারতীয় হাইকমিশনার। সৌজন্য সাক্ষাৎ শেষে রেলমন্ত্রী মো. নূরুল ইসলাম সুজন বলেন, ভারত-বাংলাদেশের মধ্যে সৌহার্দ্যপূর্ণ সম্পর্ক আরও শক্তিশালী হচ্ছে। ভারতের সহযোগিতায় রেলওয়েতে অনেকগুলো উন্নয়ন প্রকল্প চলমান রয়েছে। সাক্ষাতে ভারতীয় হাইকমিশনার রেলে আরও সহযোগিতা করা হবে বলে জানিয়েছেন। একইসঙ্গে দু’দেশের মধ্যে বন্ধ হয়ে থাকা রেলপথ দ্রুত সময়ের মধ্যে চালু করার বিষয়েও আলোচনা হয়েছে।\nরেলমন্ত্রী বলেন, পদ্মা সেতু রেল সংযোগ প্রকল্প চালু হলে ভারতীয় ট্রেন যশোরের বেনাপোল থেকে সহজে ও কম সময়ে ঢাকায় আসতে পারবে। ভারতীয় হাইকমিশনারের সঙ্গে সিরাজগঞ্জে একটি কন্টেইনার টার্মিনাল ডিপো নির্মাণ বিষয়েও আলোচনা হয়েছে। একইসঙ্গে সৈয়দপুরে একটি নতুন কোচ তৈরির কারখানা নির্মাণ বিষয়ে ভারতের সহযোগিতা থাকবে বলে হাইকমিশনার জানিয়েছেন। বাংলাদেশ রেলওয়েতে ক্যাটারিং সার্ভিস এবং ট্রেনিং একাডেমি উন্নয়নেও আগ্রহ প্রকাশ করেছে ভারত। এ সময় অন্যদের মধ্যে উপস্থিত ছিলেন- রেলপথ সচিব মো. সেলিম রেজা ও রেলওয়ে মহাপরিচালক মো. শামছুজ্জামান।\nএলসি করা ২০ হাজার টন পেঁয়াজ ছাড় করেছে ভারত\nস্টাফ রিপোর্টার : ভারতে এলসি করা ২০ হাজার মেট্রিক টন পেঁয়াজ ছাড় করা হয়েছে। বাংলাদেশ চাইলে যেকোনো সময় দেয়া শুরু করতে পারবে ভারত। গতকাল বুধবার সচিবালয়ে কৃষি মন্ত্রণালয়ে কৃষিমন্ত্রীর সাথে সাক্ষাৎ শেষে সাংবাদিকদের এক প্রশ্নের জবাবে বাংলাদেশে নিযুক্ত ভারতের হাইকমিশনার বিক্রম দোরাইস্বামী এসব কথা বলেন। তিনি বলেন, এখন দুই দেশের আবহাওয়া ভালোর দিকে তাই কিছুটা হলেও আমরা চেষ্টা করবো দেয়ার জন্য।\nবিক্রম দোরাইস্বামী বলেন, পেঁয়াজ নিয়ে দুদেশেই সংকট রয়েছে সেটা আমরা বুঝি। প্রাকৃতিক দুর্যোগের কারণে মূলত ঘাটতি হয়েছে। তবে অভ্যন্তরীণ সমস্যা দ্রুত কাটিয়ে বাংলাদেশকে সহযোগিতা করতে চাই। এখানে কোনো রাজনীতি বা উদ্দেশ্যমূলক কিছু নেই।\nতিনি বলেন, ভারতের মহারাষ্ট্রসহ পেঁয়াজ উৎপাদনকারী প্রদেশগুলোতে প্রচুর বৃষ্টি ও বন্যার জন্য এবছর পেঁয়াজ উৎপাদন কম হয়েছে ও নষ্ট হয়েছে। ফলে হঠাৎ করে পেঁয়াজের দাম স্থানীয় বাজারে অনেক বেড়ে যায়। এখন দুই দেশের আবহাওয়া ভালো হয়ে গেছে। এলসি করা ২০ হাজার টন পেঁয়াজ ছাড় করা হয়েছে। তাই আশা করছি, সব কিছু ঠিক থাকলে শিগগির এলসি করা ২০ হাজার টন পেঁয়াজ দেয়া শুরু করতে পারবো। তিনি বলেন, ভারত ও বাংলাদেশ অকৃত্রিম বন্ধু। দুই দেশের জন্য কৃষি খুব গুরুত্বপূর্ণ। বাংলাদেশের কৃষিখাতে ভারতের সহযোগিতা অব্যাহত থাকবে।


মাউস পয়েন্টার কি? - কিভাবে.কম\nপ্রশ্ন উত্তর › Category: Questions › মাউস পয়েন্টার কি?\nলাবিব asked4years ago\nমাউস পয়েন্টার কি ?\nমাউস পয়েন্টার কি\nComputer এ মাউস নাড়াচাড়া করলে, মনিটরের পর্দায় যে তির চিহ্ন কিংবা অন্য কোন চিহ্ন নড়াচড়া করতে দেখা যায়, তা ই মাউস পয়েন্টার । এটি কোন বাটনের উপর কিংবা মেনুর উপরে গেলে তির চিহ্ন ধারন করে তা্র লিখার উপরে নিলে ইংরেজি বর্ন আই I এর মতো দেখায় । সেটিকে অবস্য আইবিম ও বলে । যেখানে মাউস পয়েন্টার তির হয়ে থাকে সেখানে ক্লিক করলে কোন একটি ইভেন্ট বা ঘটনা ঘটে । আর আইবিম হয়ে থাকলে সেখানে মাউন এ ক্লিক করলে কারসর ।\nবিশুদ্ধ খাবার পানিতে কি কি উপাদান থাকা আবশ্যক ?\nMe Be Voolkup


বিএনপিকে ছেড়ে তৃতীয় শক্তি হিসেবে মাঠে আসছে ঐক্যফ্রন্ট - তাজা খবর\nমঙ্গলবার (বিকাল ৪:৪৮)\nবিএনপিকে বাদ দিয়ে জাতীয় ঐক্যফ্রন্টকে ঢেলে সাজানোর প্রস্তাব দিয়েছে আন্তর্জাতিক মহল। নির্বাচনের আগে গঠিত জাতীয় ঐক্যফ্রন্টকে বিকল্প রাজনৈতিক শক্তি হিসেবে দাঁড় করানোর প্রস্তাব দিয়েছে প্রভাবশালী কয়েকটি দেশের দূতাবাস।\nবিভিন্ন কূটনৈতিক সূত্রের প্রাপ্ত খবরে জানা গেছে, মার্কিন যুক্তরাষ্ট্র, যুক্তরাজ্য, ইউরোপীয় ইউনিয়ন এবং ভারত জাতীয় ঐক্যফ্রন্টকে বিকল্প গণতান্ত্রিক রাজনৈতিক মোর্চা হিসেবে গড়ে তোলার ক্ষেত্রে প্রস্তাব দিয়েছে এবং দীর্ঘমেয়াদি কর্মসূচির মাধ্যমে ধাপে ধাপে এটাকে সংঘবদ্ধ করার পরামর্শ দিয়েছে। এর প্রথম কাজ হিসেবে ঐক্যফ্রন্ট থেকে বিএনপিকে বাদ দেওয়ার প্রস্তাব করা হয়েছে।\nড. কামাল হোসেনের সঙ্গে মার্কিন দূতাবাসের ঊর্ধ্বতন কমিটির বৈঠকে এরকম একটি সুনির্দিষ্ট রূপরেখা দেওয়া হয়েছে বলে একাধিক দায়িত্বশীল সূত্র নিশ্চিত করেছে। পাশাপাশি ইউরোপীয় ইউনিয়নের প্রতিনিধিসহ ভারতের প্রতিনিধিরাও ড. কামাল হোসেনকে একটি অর্থবহ রাজনৈতিক শক্তি হিসেবে ঐক্যফ্রন্টকে গড়ে তোলার পরামর্শ দিয়েছে।\nএ সমস্ত দেশের পরামর্শে যে মূল বিষয়টি এসেছে, তা হলো জাতীয় ঐক্যফ্রন্ট থেকে বিএনপিকে বাদ দিতে হবে। জাতীয় ঐক্যফ্রন্টে বাম দলসহ গণতান্ত্রিক এবং প্রগতিশীল যে রাজনৈতিক দলগুলো আছে, তাদের মধ্যে ঐক্য গড়ে তুলতে হবে।\nপ্রায় তিন বছর আগে নাটকীয়ভাবে জাতীয় ঐক্যফ্রন্ট গঠিত হয়। জাতীয় ঐক্যফ্রন্ট গঠনের শেষ প্রক্রিয়ায় অধ্যাপক বদরুদ্দোজা চৌধুরীকে বাদ দেওয়া হয়। এই ঐক্যফ্রন্টের প্রধান দল হলো বিএনপি। শুরুতে জাতীয় ঐক্যফ্রন্টের প্রধান শর্ত ছিল, জামায়াতের সঙ্গে তারা সম্পর্ক রাখবে না। কিন্তু বিএনপি জামায়াতের সঙ্গে সম্পর্ক রেখেই জাতীয় ঐক্যফ্রন্টে যোগ দেয়।\nবিএনপির সঙ্গে জামায়াতের দহরম-মহরম কমছে না। বর্তমানে জামায়াতের কারণে ঐক্যফ্রন্টের বিএনপিতে কোনো মূল্য নেই। ৩০ ডিসেম্বর নির্বাচনে ২২ জন জামায়াতের প্রার্থী ধানের শীষ প্রতীক নিয়ে বিএনপি থেকে নির্বাচন করে, যা ড. কামাল হোসেনকে বিব্রতকর অবস্থার মধ্যে ফেলে। এরপর থেকেই ড. কামাল হোসেন বিএনপি থেকে জামায়াতকে বাদ দেওয়ার পরামর্শ দেন। এবার আন্তর্জাতিক মহল বিএনপি ছাড়ার পরামর্শ দিলো ড. কামাল হোসেনকে।\nএরপক্ষে তাদের যুক্তি হলো, বিএনপি যেহেতু সেক্যুলার রাজনীতি হারিয়েছে এবং বিএনপি-জামায়াতের সম্পর্ক যেহেতু অঙ্গাঙ্গীভাবে জড়িত, কাজেই বিএনপিকে রেখে একটি সেক্যুলার রাজনৈতিক জোট হিসেবে জাতীয় ঐক্যফ্রন্ট বিকশিত হতে পারে না।\nতাছাড়া গত দেড় দশক ধরেই বিদেশি দূতাবাসগুলো একটা নতুন রাজনৈতিক শক্তি উত্থানের জন্য চেষ্টা করছিল। সেক্ষেত্রে জাতীয় ঐক্যফ্রন্টই একটি তৃতীয় রাজনৈতিক শক্তি হিসেবে আত্মপ্রকাশ করতে পারে বলে বিভিন্ন কূটনৈতিক মহল মনে করছে।\nPrevious Post: মুহিবুল্লাহ হত্যা: আরো দুই রোহিঙ্গা আটক\nNext Post: বঙ্গবন্ধু জাতীয় বয়সভিত্তিক সাঁতার ও ডাইভিং শুরু কাল


কান্নাকাটি ছাড়া কিছুই করার নেই বিএনপির : মেনন\nরফিক আহমেদ : বাংলাদেশের ওয়ার্কার্স পার্টির সভাপতি ও সমাজকল্যাণ মন্ত্রী রাশেদ খান মেনন এমপি বলেছেন, কান্নাকাটি ছাড়া বিএনপির আর করার কিছুই নেই। বিএনপির অবস্থা এখন শূন্য কলসীর মতো, বাজছে বেশি। কিন্তু আওয়াজই সার। গতকাল মঙ্গলবার বিকালে খুলনার ফুলতলার স্বাধীনতা চত্বরে পার্টির শ্রমিকনেতা হাফিজুর রহমান ভুইয়ার প্রথম মৃত্যুবার্ষিকীর স্মরণসভায় তিনি এসব একথা বলেন।\nসমাজকল্যাণ মন্ত্রী বলেন, জনগণের ঘৃণা নিয়ে তাদের ইতিহাসের আস্তাকুঁড়ে নিক্ষিপ্ত হতে হবে। আর এ ঘৃণা কেবল দুর্নীতির জন্য নয়। পাটখাতসহ দেশের অর্থনীতির প্রধান খাতগুলোকে তারা ধ্বংসের প্রান্তসীমায় নিয়ে গিয়েছিল। হাওয়া ভবনের লুটপাট দিয়ে দেশকে লুটেরাদের স্বর্গরাজ্যে পরিণত করেছিল। জনগণ সেসব কথা ভোলেনি, ভুলবে না।\nরাশেদ খান মেনন বলেন, বিএনপি দুর্নীতি, সাম্প্রদায়িকতা রাজনীতির প্রধান ধারায় পরিণত করেছিল। তাদের শাসন আমলে বাংলাদেশ পাঁচবার দুর্নীতিতে বিশ^ চ্যাম্পিয়ন হয়েছিল। খালেদা-তারেকের দেশের বাইরে ১২০ কোটি টাকা জমা রয়েছে। অথচ তাদের দুর্নীতির ক্ষুদ্র অংশের জন্য ন্যূনতম সাজা হওয়ায় এখন গেল গেল রব উঠেছে। দুভার্গ্যজনক যে, বাম দাবিদার দল ও মোর্চার নেতারাও এই মাতমে শামিল হয়েছে। বিএনপির সঙ্গে গলা মিলিয়ে তারা খালেদাকে দুর্নীতির মামলায় সাজা দেওয়ার পিছনে সরকারের রাজনৈতিক অভিসন্ধি খুঁজছে। এ কারণেই দেশের শ্রমিক-কৃষক-শ্রমজীবী মানুষকে দুর্নীতির-দুর্বৃত্তায়ন, রাজনৈতিক অসততার বিরুদ্ধে লড়াই করতে হবে।\nস্মরণসভায় সভাপতিত্ব করেন খুলনা জেলা ওয়ার্কার্স পার্টির ভারপ্রাপ্ত সভাপতি সাবেক এমপি কমরেড সাইদুর রহমান। বক্তব্য রাখেন ওয়ার্কার্স পার্টির পলিটব্যুরোর সদস্য ড. সুশান্ত দাস, এ্যাড. মুস্তফা লুৎফুল্লাহ এমপি, দীপংকর সাহা দিপু ও মিনা মিজানুর রহমান প্রমুখ।\nএদিকে, গতকাল সকালে রাশেদ খান মেনন ফুলতলা উপজেলা পরিষদের উদ্যোগে নির্মিত ‘কমরেড হাফিজুর রহমান সড়ক’ ও আব্দুল খালেক ভুইয়া সড়কে নামফলক উদ্বোধন করেন। এ সময় তার সঙ্গে ফুলতলা উপজেলা পরিষদের চেয়ারম্যান শেখ আকরাম হোসেন, উপজেলা নির্বাহী অফিসারসহ উপজেলার অন্যান্য কর্মকর্তা উপস্থিত ছিলেন। সম্পাদনা : সৈয়দ নূর-ই-আলম


টেনিদা - উইকিপিডিয়া\n“টেনিদা সমগ্র”-এর প্রচ্ছদে টেনিদা\nটেনিদা বা টেনি বা ভজহরি মুখার্জি হলো নারায়ণ গঙ্গোপাধ্যায় সৃষ্ট একটি জনপ্রিয় কাল্পনিক চরিত্র।\n২.১ টেনিদার গান\n২.৩ ছোট গল্প\n৩ অন্যান্য মাধ্যম\nটেনিদা মূলত উত্তর কলকাতার পটলডাঙায় বসবাসরত একটি স্থানীয় চরিত্র। টেনিদার প্রকৃত নাম ভজহরি মুখার্জি। পটলডাঙার আশেপাশে বসবাসরত চার তরুণ ছেলেদের একটি দলের নেতা টেনিদা পড়াশোনায় তেমন ভালো ছিলেন না। সাত বারের চেষ্টাতে মাধ্যমিক পরীক্ষায় পাশ করেছিলেন তিনি। টেনিদা বিখ্যাত ছিলেন তার খাঁড়ার মত নাকের জন্যে, গড়ের মাঠে গোরা পেটানোর জন্যে। আর তার বিখ্যাত সংলাপ, "ডি-লা গ্রান্ডি মেফিস্টোফিলিস ইয়াক ইয়াক"। টেনিদা সম্বন্ধে গল্পকথক প্যালারাম বলেছেন, "টেনিদাকে নইলে আমাদের যে একটি দিনও চলে না। যেমন চওড়া বুক - তেমনি চওড়া মন।" "পাড়ার কারও বিপদ-আপদ হলে টেনিদাই গিয়ে দাঁড়িয়েছে সকলের আগে। লোকের উপকারে এক মুহুর্তের জন্য তার ক্লান্তি নেই - মুখে হাসি তার লেগেই আছে। ফুটবলের মাঠে সেরা খেলোয়াড়, ক্রিকেটের ক্যাপ্টেন। আর গল্পের রাজা। এমন করে গল্প বলতে কেউ জানে না।"\nটেনিদা গল্প মূলত দুই ধরনের, (ক) টেনিদা তার তথাকথিত বীরত্বের বানানো গল্প বর্ণনা করেন। (খ) টেনিদা ও প্যালা বা চার তরুণ দলের অত্যধিক উল্লসিত অ্যাডভেঞ্চারের আকর্ষণীয় এবং শেষে রহস্যময় পরিস্থিতি মাধ্যমে সমাধানের গল্প বর্ণনা। এই সিরিজের ছোটগল্পগুলি ব্যাপকভাবে কলকাতার উপর ভিত্তি করে রচিত।\nনারায়ণ গঙ্গোপাধ্যায় টেনিদাকে বেশ কয়েকটি উপন্যাস ও ছোট গল্প এবং একটি নাটকে উপস্থাপিত করেছেন।\nআমরা চার মূর্তি, মনে খুব ফুর্তি\nটেনিদাকে নিয়ে 'চার মূর্তি' নামে নারায়ণ গঙ্গোপাধ্যায় প্রথম উপন্যাস লেখেন যা ১৯৫৭ খ্রিষ্টাব্দে 'অভ্যুদয় প্রকাশ মন্দির' থেকে গ্রন্থাগারে প্রকাশিত হয়। পরের উপন্যাস 'চার মূর্তির অভিযান' ১৯৬০ খ্রিষ্টাব্দের জুলাই মাসে গ্রন্থাগারে প্রকাশিত হয়। এই উপন্যাসের দ্বিতীয় পরিচ্ছেদে টেনিদার আসল নাম যে ভজহরি মুখার্জি তা জানা যায়[n ১] এবং তার বিখ্যাত স্লোগান 'ডি-লা-গ্রান্ডি মেফিস্টোফিলিস ইয়াক্ ইয়াক্' এই উপন্যাসেই প্রথম শোনা যায়। নারায়ণ গঙ্গোপাধ্যায় টেনিদাকে নিয়ে যে সমস্ত উপন্যাস লিখেছেন, সেগুলি হল-\nএছাড়াও নারায়ন গঙ্গোপাধ্যায়ের মৃত্যুর পর তার স্ত্রী আশা দেবী কলম ধরেছিলেন টেনিদা পাঠকদের অনুরোধে। তার হাত দিয়ে 'টেনিদার অজলাভ' উপন্যাস ও কয়েকটি ছোটগল্পও বেরিয়েছে। পটলা, মুসুরী ইত্যাদি চরিত্র সঙ্গ দিয়েছে টেনিদাকে।\nটেনিদাকে নিয়ে নারায়ণ গঙ্গোপাধ্যায় 'পরের উপকার করিও না' নামে একটিমাত্র নাটক রচনা করেছেন। নাটকটি তার 'পরের উপকার করিও না' গল্পের নাট্যরূপ। এই নাটকে টেনিদা তার আসল নাম ভজহরি মুখোপাধ্যায় নামে উপস্থাপিত হয়েছে। নাটকের অন্যান্য চরিত্ররা তাকে টেনিদা নামে না ডেকে ভজাদা নামে সম্বোধিত করেছে।\nটেনিদাকে নিয়ে বাংলায় একাধিক কমিক্স তৈরি হয়েছে। অরিজিৎ দত্ত চৌধুরী এই কমিক্সগুলোতে চিত্রনাট্য ও ছবি উভয়েরই শিল্পী হিসেবে কাজ করেছেন। কমিক্সগুলি প্রথমে আনন্দমেলা ও পরে এবেলায় ধারাবাহিকভাবে প্রকাশিত হয়েছ।\nএর মধ্যে কিছু কাজ আনন্দ পাবলিশার্স বই হিসবে প্রকাশ করেছে " পটলডাঙার টেনিদা" শিরোনামে।\nটেনিদা ও সিন্দুঘোটক। ইয়েতি ISBN 978-8177565034\nঝাউবাংলো রহস্য ISBN 978-8177561784\nপরবর্তীতে পারুল প্রকাশনীর তরফ থেকে আরো দুটি বই প্রকাশিত হয়েছে "টেনিদার অভিযান" শিরোনামে।\nটেনিদার অভিযান ১\nটেনিদার অভিযান ২ কম্বল নিরুদ্দেশ\nটেনিদা কাহিনী একাধিকবার চলচ্চিত্রায়িত হয়েছে। ১৯৭৮ সালে উমানাথ ভট্টাচার্য পরিচালিত চারমূর্তি সিনেমায় টেনিদার ভূমিকায় অভিনয় করেন চিন্ময় রায়। এটি নারায়ন গঙ্গোপাধ্যায়ের 'চারমূর্তি' উপন্যাস অবলম্বনে নির্মিত। ২০১১ সালে চারমূর্তির অভিযান কাহিনী অবলম্বনে নির্মিত হয় টেনিদা (চলচ্চিত্র)। শুভাশিষ মুখোপাধ্যায় এই ছবিটিতে টেনিদার চরিত্রে অভিনয় করেন। ভবিষ্যতে 'ঝাউ বাংলোর রহস্য' অনুসারে টেনিদার আরো একটি চলচ্চিত্র নির্মান করতে চলেছেন সায়ন্তন ঘোষাল। যার সম্ভাব্য নাম 'টেনিদা অ্যান্ড কোং', এতে টেনিদার ভূমিকায় অভিনয় করবেন কাঞ্চন মল্লিক।\n↑ ভজহরি মুখার্জি--স্বর্ণেন্দু সেন--কুশল মিত্র--কমলেশ ব্যানার্জি--\nনামগুলো শুনে চমকে চমকে উঠছ তো? ভাবছ - এ আবার কারা? হুঁ, হুঁ - ভাববার কথাই বটে। এ হল আমাদের চার মূর্তির ভালো নাম - আগে স্কুলের খাতায় ছিল। এখন কলেজের খাতায়। ভজহরি হচ্ছে আমাদের দুর্দান্ত টেনিদা, স্বর্ণেন্দু হল ঢাকাই হাবুল, কুশল হচ্ছে হতভচ্ছাড়া ক্যাবলা, আর কমলেশ? আন্দাজ করে নাও।\n↑ নারায়ণ গঙ্গোপাধ্যায় (১৯৯৬)। "টেনিদা আর ইয়েতি"। টেনিদা সমগ্র। কলকাতা: আনন্দ পাবলিশার্স। আইএসবিএন 81-7215-502-6।\n↑ নারায়ণ গঙ্গোপাধ্যায় (১৯৯৬)। "ভজহরি ফিল্ম কর্পোরেশন"। টেনিদা সমগ্র। কলকাতা: আনন্দ পাবলিশার্স। আইএসবিএন 81-7215-502-6।\n↑ নারায়ণ গঙ্গোপাধ্যায় (১৯৯৬)। "ঝাউ-বাংলোর রহস্য"। টেনিদা সমগ্র। কলকাতা: আনন্দ পাবলিশার্স। আইএসবিএন 81-7215-502-6।\n↑ নারায়ণ গঙ্গোপাধ্যায় (১৯৯৬)। "চার মূর্তির অভিযান"। টেনিদা সমগ্র। কলকাতা: আনন্দ পাবলিশার্স। পৃষ্ঠা ৮৫। আইএসবিএন 81-7215-502-6।\n↑ বৃহৎ টেনিদা সংকলন।শৈব্যা প্রকাশন। কলকাতা\n↑ নারায়ণ গঙ্গোপাধ্যায় (১৯৯৬)। "পরের উপকার করিও না"। টেনিদা সমগ্র। কলকাতা: আনন্দ পাবলিশার্স। পৃষ্ঠা ৪৮১-৪৮৮। আইএসবিএন 81-7215-502-6।\n↑ https://www.aajkaal.in। "এবার কম্বল খুঁজবেন টেনিদা"। https://www.aajkaal.in/ (ইংরেজি ভাষায়)। ২০২০-০২-১৯ তারিখে মূল থেকে আর্কাইভ করা। সংগ্রহের তারিখ ২০১৯-০৯-১০। |ওয়েবসাইট= এ বহিঃসংযোগ দেয়া (সাহায্য)\n↑ 35.190.43.244 http://35.190.43.244/detailNews.php?cID=45&nID=145848&P=1। সংগ্রহের তারিখ ২০১৯-০৯-১০। |শিরোনাম= অনুপস্থিত বা খালি (সাহায্য)[স্থায়ীভাবে অকার্যকর সংযোগ]\nটেনিদা - গুডরিডসে\n'https://bn.wikipedia.org/w/index.php?title=টেনিদা&oldid=5632611' থেকে আনীত\nএ পৃষ্ঠায় শেষ পরিবর্তন হয়েছিল ০৭:৪৪টার সময়, ১৬ জানুয়ারি ২০২২ তারিখে।


১৮ অক্টোবর ২০১৯: গত ১৫ ই অক্টোবর ২০১৯ তারিখে শহীদ তাজউদ্দীন আহমদ মেডিকেল কলেজ হাসপাতালের আবাসিক মেডিকেল অফিসার ডা. প্রণয় ভূষন এর উপর হাসপাতালে ডিউটি চলাকালীন অবস্থায় ন্যাক্কারজনক সন্ত্রাসী হামলার ঘটনা ঘটে। উক্ত ঘটনায় অন্যান্য চিকিৎসকদের ন্যায় হাসপাতালে ইন্টার্নশিপে থাকা তরুন চিকিৎসকগণ যেমন ক্ষুদ্ধ ও ব্যথিত হয়, তেমনই এই অনিশ্চিত ভবিষ্যৎ নিয়ে তারা শংকিতও।\nরোগী যখন হাসপাতালে ভর্তি হয়ে আসে তখন এই চিকিৎসকগণকেই সর্বপ্রথম রোগীদের মুখোমুখি হতে হয়। প্রায় প্রতিদিনই কিছু না কিছু অনাকাংখিত ঘটনা ঘটে যেগুলো দেশের সার্বিক অবস্থা বিবেচনা করে ন্যূনতম আমলেও নেয়া হয় না। এরই মাঝে দেখা যায় ডিউটি চলাকালীন অবস্থায় চিকিৎসকের উপর প্রায়ই হামলা হয়।\nসন্ত্রাসী হামলার পরিপ্রেক্ষিতে এবং নিরাপদ কর্মস্থলের দাবিতে ইন্টার্ন চিকিৎসকবৃন্দ গত ১৬ই অক্টোবর ২০১৯ সকাল থেকে ২৪ ঘন্টার কর্মবিরতিতে যান। এছাড়া বেলা ১ টার দিকে হাসপাতালের জরুরী বিভাগের সামনে মানব বন্ধন এবং বিক্ষোভ সমাবেশ অনুষ্ঠিত হয়। সেখানে হাসপাতালের চিকিৎসকবৃন্দ, শিক্ষকবৃন্দ, ইন্টার্ন চিকিৎসকগন, সকল বর্ষের শিক্ষার্থীগণ, জেলা বিএমএ, স্বাচিপ, নার্স-ব্রাদার, তৃতীয় এবং চতুর্থ শ্রেনীর কর্মচারী বৃন্দ একসাথে অংশগ্রহণ করেন। সবার একটাই দাবী “চিকিৎসকদের জন্য নিরাপদ কর্মসংস্থান চাই”। মানববন্ধন শেষে সমস্ত হাসপাতালে পোস্টারিং করা হয়।\nউল্লেখ্য, উক্ত ঘটনায় হামলাকারীদের মধ্যে তিনজনকে ধরা সম্ভব হয় এবং পুলিশে সোপর্দ করা হয়।\nশহীদ তাজউদ্দীন আহমেদ মেডিকেল কলেজ,গাজীপুর\n১৮ অক্টোবর ২০১৯: বঙ্গবন্ধু শেখ মুজিবুর রহমান নভোথিয়েটারে অনুষ্ঠিত হয়ে গেল দুইদিন ব্যাপী জাতীয় জীব প্রযুক্তি মেলা। উক্ত মেলায় স্বাস্থ্য অধিদপ্তরের পক্ষ থেকে “সেন্টার ফর মেডিকেল বায়োটেকনোলজি” স্টলের উপস্থিতি ছিল দৃষ্টি নন্দিত। ২০১২ সালে “সেন্টার ফর মেডিকেল বায়োটেকনোলজি” স্থাপিত হয়েছিল আবুল কালাম আজাদের অক্লান্ত প্রচেষ্টায়। সেন্টারটির বর্তমান পরিচালক (এমআইএস) ডা. […]


দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ ইবাদতের মূল উৎস দোয়া | দৈনিক পূর্বকোণ\n১৯ জুন, ২০২০ | ১২:০৫ অপরাহ্ণ\nইবাদতের মূল উৎস হচ্ছে বেশি বেশি দোয়া ও প্রার্থনা করা। কোরআন-হাদিসে মানুষকে আল্লাহর দরবারে বেশি বেশি দোয়া ও প্রার্থনার নির্দেশ দেয়া হয়েছে। দৈনন্দিন জীবনের ছোট ছোট প্রয়োজনেও যেন মানুষ আল্লাহমুখী হয়, সে শিক্ষাই দিয়েছেন মহানবী (সা.)।\nসাধারণভাবে যেকোনো সময় দোয়া করা যায়। কেননা আল্লাহ তাআলা সময় নির্ধারণ না করেই বলেছেন, ‘আমাকে ডাকো, আমি সাড়া দেব।’ (সুরা : আল গাফির, আয়াত : ৬০)\nকরোনার এ বিপর্যয়ের মধ্যে আমাদের আল্লাহর দরবারে বেশি বেশি প্রার্থনা করা উচিত। যেকোন সময় যেকোন পরিস্থিতিতে আল্লাহ তায়ালা আমাদের দোয়া করতে বলেছেন। আল্লাহ তায়ালা ইরশাদ করেন, ‘তোমরা তোমাদের প্রভু-প্রতিপালককে মিনতিভরে এবং গোপনে ডেকো। অবশ্যই তিনি সীমা অতিক্রমকারীদের ভালোবাসেন না’ (সূরা আরাফ : আয়াত ৫৫)। আমাদের উঠতে-বসতে এ কথায় সর্বমুহূর্তে আল্লাহতাআলার দরবারে দোয়া করতে হবে। কেননা দোয়াই হচ্ছে ইবাদত। যেভাবে হাদিসে এসেছে হজরত নোমান ইবনে বাশির (রা.) থেকে বর্ণিত মহানবী (সা.) বলেন, ‘দোয়া হচ্ছে ইবাদত’ (আবু দাউদ ও তিরমিজি)।\nতিনি আরও বলেছেন, ‘দোয়াই ইবাদত।’ (তিরমিজি, হাদিস নং: ৩৩৭০)\nমহানবী (সা.) ছিলেন নিষ্পাপ। তার পরও তিনি সর্বদা দোয়ায় রত থাকতেন। হজরত আনাস (রা.) থেকে বর্ণিত তিনি বলেন, মহানবী (সা.) অধিকাংশ সময় এই দোয়া করতেন : ‘আল্লাহুম্মা আতিনা ফিদ্দুনয়া হাসানাতাঁও ওয়াফিল আখিরাতে হাসানাতাঁও ওয়াকিনা আজাবান্ নার’ (বোখারি ও মুসলিম)। অর্থাৎ হে আল্লাহ! আমাকে দুনিয়াতে কল্যাণ ও আখেরাতে কল্যাণ দান করো এবং জাহান্নামের আজাব থেকে আমাকে বাঁচাও। হজরত আবদুল্লাহ ইবনে মাসউদ (রা.) থেকে বর্ণিত মহানবী (সা.) বলতেন, ‘আল্লাহুম্মা ইন্নি আসআলুকাল হুদা ওয়াত তুকা ওয়াল আফাফা ওয়াল গিনা’ (মুসলিম)। অর্থাৎ হে আল্লাহ! আমি তোমার কাছে চাচ্ছি হেদায়াত, তাকওয়া, সচ্চরিত্রতা ও স্বয়ংসম্পূর্ণতা বা স্বনির্ভরতা।\nহজরত আয়েশা (রা.) থেকে বর্ণিত তিনি বলেন, মহানবী (সা.) দোয়া করতেন : ‘আল্লাহুম্মা ইন্নি আউজুবিকা মিন ফিতনাতিন নারি ওয়া আজাবিন নার, ওয়া মিন শাররিল গিনা ওয়াল ফাকর’ (আবু দাউদ ও তিরমিজি)। অর্থাৎ হে আল্লাহ! আমি আশ্রয় চাচ্ছি তোমার কাছে জাহান্নামের বিপর্যয় ও আজাব থেকে এবং প্রাচুর্য ও দারিদ্র্যের অনিষ্ট থেকে।\nকরোনা মহামারির হাত থেকে বিশ্বকে রক্ষার জন্য আমাদের উচিত আমাদের সকল ভুল-ভ্রান্তির জন্য আল্লাহর কাছে বিনীত প্রার্থনা করা। এখন কেবল সৃষ্টিকর্তাই পারেন আমাদের ক্ষমা করে তার দয়ার চাদরে আবৃত করে নিতে।\nThe Post Viewed By: 1990 People


প্রকাশিত: ০৩:১৬, ২৩ ফেব্রুয়ারি ২০২১\nযুক্তরাজ্যের পাঁচ হাজারের বেশি রোগীকে ফোনযোগে করোনা টিকা গ্রহণে আহ্বান করছেন বাংলাদেশি বংশোদ্ভূত একজন ব্রিটিশ মুসলিম চিকিৎসক। করোনা টিকা বিষয়ক ভুল তথ্য প্রতিরোধে এমন উদ্যোগ গ্রহণ করেন চিকিৎসক ডা. ফারজানা হুসাইন।\nএক ভিডিও বার্তায় লন্ডনের নিউহামের চিকিৎসক ডা. ফারজানা হুসাইন জানান, টিকাগ্রহণে দ্বিধাদ্বন্দ্বে থাকা ব্যক্তিদের মধ্যে তিনি ব্যাপক প্রচারণা শুরু করছেন। বিশেষত যুক্তরাজ্যের নিউহাম শহরের ৭৩ শতাংশ অধিবাসী যারা এশিয়ার কৃষ্ণাঙ্গ সংখ্যালঘু জনগোষ্ঠী তাদের মধ্যে টিকার প্রচারণা চালানো হয়।\nফারজানা বলেন, আমি ব্যক্তিগতভাবে টিকার উপযুক্ত ব্যক্তিদের সঙ্গে যোগাযোগ করে তা গ্রহণ না করার কারণ সম্পর্কে জানার চেষ্টা করি। টিকাগ্রহণ না করায় অধিকাংশ ক্ষেত্রে পুরোপুরি প্রত্যাখ্যানের চেয়ে দ্বিধাদ্বন্দ্ব ও ইতস্ততবোধ দায়ী।\nযুক্তরাজ্যের মুসলিমদের জুমাবারের বক্তব্যসহ সব ধরনের আনুষ্ঠানে টিকাগ্রহণে উৎসাহ দিয়ে আসছে দেশটির চিকিৎসাকর্মীরা। ব্যক্তিগত উদ্যোগে করোনারোধক টিকা প্রচার করছেন এ মুসলিম চিকিৎসক।\nফারাজানা হুসাইন জানান, ‘বিএএমই তথা কৃষ্ণাঙ্গ, এশিয়ান, সংখ্যালঘু ও প্রান্তিক জনগোষ্ঠীর লোকেরা ভুল তথ্যের কারণে মারা যাচ্ছে। করোনা মহামারিতে অনেক ব্রিটিশ বাংলাদেশিও মারা গিয়েছেন। বাংলাদেশি মুসলিম চিকিৎসক ফারজানা হুসাইন যুক্তরাজ্যের টিকাকেন্দ্রগুলোর একটিতে কাজ করেন। প্রথম ৫০ জন রোগীর সঙ্গে কথা বলে তাদেরকে টিকাগ্রহণে আশ্বস্ত করতে সফল হয়েছেন তিনি।\nতিনি জানান, দীর্ঘদিন যাবত টিকার পার্শ্বপ্রতিক্রিয়া নিয়ে দুশ্চিন্তায় থাকা একজন বৃদ্ধা নারী তাঁর সঙ্গে কথা বলে টিকার ব্যাপারে আশ্বস্ত হয়েছেন। করোনা টিকা নিয়ে বন্ধাত্ব ও পশুর চর্বি ব্যবহার নিয়ে অনেক ধরনের ভুল তথ্য সবার মধ্যে ব্যাপক প্রচারিত হয়েছে। অথচ এ ধরনের সব তথ্যই ভুল।’


কমলগঞ্জে খাদ্য গুদামে ধান ক্রয়ে অনিয়মের অভিযোগ\nডেইলি সিলেট ডট কম :: প্রকাশিত হয়েছে : জুলাই ৩১, ২০১৯ | ৯:৫৭ অপরাহ্ন\nপিন্টু দেবনাথ, কমলগঞ্জ:: মৌলভীবাজারের কমলগঞ্জে সরকারিভাবে কৃষকদের কাছ থেকে ধান কেনার কথা ও সময়সীমা থাকার পরও তালিকাভুক্ত প্রকৃত কৃষকদের ফিরিয়ে দিয়ে খাদ্য গুদামে ব্যবসায়ীদের ধান গ্রহন করা হয়েছে বলে অভিযোগ উঠেছে। উপজেলা কৃষি বিভাগ ও খাদ্য গোদাম কর্তৃপক্ষ মিলিতভাবেই সিন্ডিকেটের মাধ্যমে সুবিধা গ্রহনে অনিয়মের করে ব্যবসায়ীদের কাছ থেকে ধান কিনছেন বলে বি ত কৃষক ও ইউপি চেয়ারম্যান এ অভিযোগ করেছেন। খাদ্য গুদাম কর্তৃপক্ষ ও কৃষি কর্মকর্তা অনিয়ম করেননি বলে দায়সারা জবাব দিয়েছেন। এছাড়া প্রকৃত কৃষকদের তালিকা প্রণয়নে বিভিন্ন ইউনিয়নে ব্যাপক অনিয়মের খবর পাওয়া গেছে। যার ফলে প্রকৃত কৃষকরা তাদের ধান বিক্রি করতে পারছে না। এ নিয়ে কৃষকদের মাঝে ক্ষোভ ও অসন্তোষ বিরাজ করছে।\nকমলগঞ্জ উপজেলার আদমপুর ইউনিয়নের তালিকাভুক্ত কৃষক উত্তরভাগ গ্রামের সানুর মিয়া, উত্তর ভানুবিল গ্রামের সুরেন্দ্র সরকার, ভানুবিল গ্রামের মাছিম আলী, মধ্যভাগ গ্রামের আজিজ খান ও কোণাগাঁওয়ের সেলিম রাজা অভিযোগ করে বলেন, ইউনিয়নের চেয়ারম্যানের মাধ্যমে সরকারি গোদামে ধান বিক্রির জন্য তাদের ১৮ জনের তালিকা দেওয়া হয়েছিল। তারা ১৮জন কৃষক ১৮ মে:টন ধান খাদৗ গুদামে বিক্রি করার কথা। তালিকা অনুযায়ী ১৮ জন আদমপুর ইউনিয়ন থেকে গেলে কমলগঞ্জ উপজেলা সদরের ভানুগাছ খাদ্য গুদাম কর্র্তৃপক্ষ এ তালিকা থেকে ঘোড়ামারা গ্রামের কৃষক হেলাল মিয়া, ভানুবিল গ্রামের মুসলিম আলী ও আধকানী গ্রামের শাহাবুদ্দীনসহ মোট ১০ জনের কাছ থেকে ১০৪০ টাকা মন দরে ধান ক্রয় করেন। আর ৮জনকে ফিরিয়ে দেওয়া হয়। কৃষকরা আরও বলেন, ফিরিয়ে দেওয়া ৮ জন কৃষকের বদলে নগদ সুবিধা গ্রহন করে ৮জন ব্যবসায়ীর কাজ থেকে ধান গ্রহন করা হয়েছে।\nআদমপুর ইউনিয়নের চেয়ারম্যান মো. আবদাল হোসেন বলেন, এবার সারা উপজেলা থেকে ১৭৮ মে:টন ধান কেনার টার্গেট দেওয়া হয়েছিল। সে হিসেবে আদমপুর ইউনিয়ন থেকে ১৮ মে:টন ধান কেনার সিদ্ধান্ত হয়েছিল। উপজেলা কৃষি কর্মকর্তা গত ১০ জুলাই তাকে (চেয়ারম্যানকে) পত্র দিয়ে কৃষকের তালিকা দিয়ে ধান জমার কথা জানিয়েছিলেন। তিনি প্রকৃত কৃষকের তালিকা করে মোট ১৮ জনের নাম উপজেলা কৃষি অফিসে পাঠিয়েছিলেন ১৮ জুলাই। ধান ক্রয়ের সর্বশেষ তারিখ ছিল ৩১ আগষ্ট। তালিকাভুক্ত কৃষকরা ২৩, ২৪ ও ২৫ জুলাই ধান নিয়ে ভানুগাছ খাদ্য গুদামে গেলে ১৮ জনের মাঝ থেকে ১০ জনের ধান গ্রহন করে বাকি ৮জনকে ফিরিয়ে দেওয়া হয়েছে। চেয়ারম্যান আবদাল হোসেন আরও বলেন, একটি সিন্ডিকেট করে কৃষি বিভাগ ও খাদ্য গুদাম কর্তৃপক্ষ তার ইউনিয়ন থেকে ৮ মে:টন ধান ব্যবসায়ীদের কাছ থেকে কিনেছেন। বিষয়টি নিয়ে তিনি উপজেলা নির্বাহী কর্মকর্তার সাথে কথা বলবেন ও আগামী সমন্বয় সভায়ও উপস্থাপন করবেন বলে জানান।\nভানুগাছ খাদ্য গুদামের ভারপ্রাপ্ত কর্মকর্তা সবিতা রানী দেব বলেন, আদমপুরের তালিকাভুক্ত কৃষকরা ধান জমা করতে বিলম্ব করছিল। খাদ্য অধিদপ্তরের সর্বশেষ প্রজ্ঞাপনে জানানো হয়েছে যে কৃষকরা আগে আসবে তাদের ধান গ্রহন করা হবে। সে হিসেবে আদমপুরের পিছিয়ে পড়া ৮ জন কৃষকের স্থলে তালিকাভুক্ত আরও ৮ জন কৃষকের কাছ থেকে ৮ মে:টন ধান কেনা হয়েছে। এখানে কোন অনিয়ম করা হয়নি। সময়সীমা ৩১ আগষ্ট পর্যন্ত থাকলেও কেন তড়িঘড়ি করে আদমপুর ইউনিয়নের তালিকাভুক্ত ৮ জন কৃষকের ধান গ্রহন না করে নতুন করে চেয়ারম্যানের তালিকার বাইরের ৮জনের কাছ থেকে ধান কেনা হল ? এ প্রশ্নের সঠিক জবাব দিতে পারেনি খাদ্য গুদাম কর্তৃপক্ষ।\nঅভিযোগ সম্পর্কে কমলগঞ্জ উপজেলা কৃষি কর্মকর্তা মো. আনিসুজ্জামান বলেন, ধান ক্রয়ে কোন অনিয়ম হয়নি। তিনি দায়সারাভাবে বলেন, কৃষি মন্ত্রণালয়ের ধান গ্রহণের শেষ মেয়াদ ছিল ৩১ জুলাই। আদমপুরের কৃষকরা ধান জমা করতে বিলম্ব করছে দেখে বাদ পড়া ৮ জনের স্থলে নতুন করে ৮ জন কৃষকের কাছ থেকে ধান কেনা হয়েছে। কৃষকরা নির্ধারিত সময়ের মধ্যে ২৩, ২৪ ও ২৫ জুলাই পরপর ৩ দিন খাদ্য গুদামে গেলে কেনো তাদের ফিরিয়ে দেওয়া হলো প্রশ্ন করা হলে কৃষি কর্মকর্তা সঠিক জবাব দিতে পারেননি।\nকমলগঞ্জ উপজেলা ভারপ্রাপ্ত নির্বাহী কর্মকর্তা সহকারী কমিশনার (ভূমি) নাসরিন চৌধুরী বলেন, বিষয়টি তিনি শুনেছেন। এ বিষয়ে আদমপুর ইউনিয়নের চেয়ারম্যানের সাথে তিনি কথা বলবেন বলেও জানান।


স্টার্টআপের দশ পরামর্শ - The Prominent\nথেমে যাবার তো উপায় নেই, চলতে হবে আত্মবিশ্বাস নিয়ে - 27 seconds ago\nস্টার্টআপের দশ পরামর্শ\nগুগল, ফেসবুকসহ অনেক নামী প্রতিষ্ঠানেরই শুরু হয়েছিল বন্ধুত্বের হাত ধরে। এসব গল্পে অনুপ্রাণিত হয়ে আপনিও হয়তো ভাবছেন, বন্ধুকে সঙ্গে নিয়ে একটা ব্যবসা প্রতিষ্ঠান শুরু করবেন। কিন্তু সব উদ্যোগই যে সফল হয় তা তো নয়। আবার পাছে ব্যবসায় নেমে না-জানি বন্ধুত্বটা নষ্ট হয়! কী করণীয়? এ বিষয়ে পরামর্শ দিয়েছেন বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেসের (বেসিস) সাবেক সভাপতি ও ফেনক্স ভেঞ্চার ক্যাপিটালের জেনারেল পার্টনার শামীম আহসান


নৃপতি - হুমায়ূন আহমেদ | PDF বাংলা বই ডাউনলোড\nনৃপতি – হুমায়ূন আহমেদ\nহুমায়ূন আহমেদনাটকবাংলা গল্পের বই\nনৃপতি pdf বাংলা বই। নৃপতি – হুমায়ূন আহমেদ এর লেখা একটি বাংলা জনপ্রিয় বই। আমাদের টিম তার “নৃপতি” বইটি সংগ্রহ করেছে এবং আপনাদের জন্য হুমায়ূন আহমেদ (Humayun Ahmed) এর এই অসাধারণ বইটি শেয়ার করা হয়েছে । আপনারা খুব সহজের “নৃপতি” বইটি পড়ে ফেলতে পারবেন যে কোনো মুহূর্তে।আপনার পছন্দের যে কোনো বই খুব সহজেই পেয়ে যাবেন আমাদের সাইটে । ৪৯ পাতার নৃপতি বইটি ডাউনলোড করতে পারবেন অথবা অনলাইবাংলা বইটি (Bangla Boi) স্ক্যন কোয়ালিটি অসাধারণ। বইটি প্রথম প্রকাশিত হয় ২০০৯ সালে এবং বইটি প্রকাশ করে জ্ঞানকোষ প্রকাশনী।\nবইয়ের নামঃ নৃপতি\nনৃপতি বই রিভিউঃ\nহুমায়ূন আহমেদ এর নৃপতি বাংলা বইটি সম্পুর্ণ ফ্রীতে ডাউনলোড এবং পড়তে পারবেন। আমরা হুমায়ূন আহমেদ এর নৃপতি বই এর পিডিএফ কপি সংগ্রহ করেছি এবং আপনাদের মাঝে তা শেয়ার করছি।\nমহিমগড়ের রাজার মহিমার অন্ত নাই-শীতকে মনে করেন সুখের বসন্ত, আর্ত প্রজাদের দুঃখ মোচনের জন্যে আয়োজন করেন বসন্ত উৎসবের তার দেয়া সম্মান যায় ভাগ্যে জোটে মাথা তুলে দাঁড়াবার শক্তি আর তার থাকে না!\nপিঠ বাঁকাদের কোরাস ওঠে- তবু যাইতে হয়, তবু যাইতে হয়!\n১৯৮৬ সালের বাংলাদেশে লিখিত ও মঞ্চায়িত এই নাটক নিয়ে কথা একটাই-যে হত রসিকজন, সে লও সন্ধান!\nনিচের লিংক থেকে ০৮ এমবির বইটি ডাউনলোড করে কিংবা অনলাইনে যেকোন সময় হুমায়ূন আহমেদ এর এই জনপ্রিয় নাটক এর বইটি পড়ে নিতে পারবেন।\nআশা করছি, হুমায়ূন আহমেদ এর নৃপতি বইটি পড়ে আপনাদের ভালো লাগবে। হুমায়ূন আহমেদ (Humayun Ahmed) এর অন্যান্য বাংলা বই ডাউনলোড করতে আমাদের সাইট ভিজিট করুন আর নৃপতি বইটি আপনাদের কেমন লাগলো তা জানতে ভুলবেন না।


চালু হল দেশের প্রথম মদের মিউজিয়াম, কোথায় জানেন? ঘুরে আসবেন নাকি? - Goa gets country’s first alcohol museum, dedicated to local delight feni , Bangla News\nবাংলা নিউজ > ঘরে বাইরে > চালু হল দেশের প্রথম মদের মিউজিয়াম, কোথায় জানেন? ঘুরে আসবেন নাকি?\nছবি : ইকোনমিক টাইমস (Economic Times)\nচালু হল দেশের প্রথম মদের মিউজিয়াম, কোথায় জানেন? ঘুরে আসবেন নাকি?\n১ মিনিটে পড়ুন . Updated: 18 Oct 2021, 06:26 PM IST\nমদ তৈরির প্রক্রিয়া, পান, বিক্রি ইত্যাদির রয়েছে মস্ত ইতিহাস। জড়িয়ে বিবর্তন। এই সমস্তই তুলে ধরতে গোয়ায় চালু হল দেশের প্রথম মদের মিউজিয়াম।\nমদ শব্দটুকু শুনেই কেউ কেউ ভ্রু কোঁচকান। কিন্তু অস্বীকার করে লাভ নেই যে সমাজের বিভিন্ন সময় ও স্তরে এটি জড়িয়ে। মদ তৈরির প্রক্রিয়া, পান, বিক্রি ইত্যাদির রয়েছে মস্ত ইতিহাস। জড়িয়ে বিবর্তন।\nএই সমস্ত বিষয় তুলে ধরতে গোয়ায় চালু হল দেশের প্রথম মদের মিউজিয়াম। স্থানীয় ব্যবসায়ী নন্দন কুডচাদকর উত্তর গোয়ার ক্যান্ডোলিম গ্রামে এই মিউজিয়াম স্থাপন করেছেন। নাম ‘অল অ্যাবাউট অ্যালকোহল’।\nএই মিউজিয়ামে আগেকার কাজুবাদামের অ্যালকোহল সংরক্ষণের শতাব্দী প্রাচীন কাচের ভ্যাট, গোয়ার বিখ্যাত পানীয় ফেনী তৈরির প্রাচীন প্রক্রিয়া সঙ্গে যুক্ত যন্ত্রপাতি প্রদর্শিত রয়েছে। মূলত ফেনীর আবির্ভাব ও বিবর্তনকে বিশ্বের কাছে তুলে ধরাই এর মূল লক্ষ্য। এছাড়াও বিভিন্ন স্থানীয় পানীয়ের গল্প, ইতিহাস তুলে ধরা হচ্ছে এই মিউজিয়ামে। এমনটাই জানালেন অ্যান্টিক সংগ্রাহক তথা মিউজিয়ামের প্রতিষ্ঠাকারী নন্দন কুডচাদকর। এছাড়া এখানে বারও রয়েছে। সেখানে বিভিন্ন ধরণের ফেনীর ড্রিক্স চেখে দেখার ব্যবস্থা থাকবে।\nGoa | ‘All About Alcohol’,amuseum dedicated to centuries-old alcohol bottles, glasses, and manufacturing equipment opened in Candolim pic.twitter.com/aFY3SScKWt\nতিনি জানান, তিনি বিভিন্ন দেশে মদ নিয়ে ভিন্ন ভিন্ন ভাবনা দেখেছেন। স্কটল্যান্ডবাসী যেমন তাঁদের পানীয়ের বিষয়ে বেশ গর্বিত। একইভাবে রুশরাও সকলের সামনে নিজেদের মদের সংগ্রহ প্রদর্শন করেন। কিন্তু কোথাও শুধুমাত্র এই মদের পিছনের ইতিহাস, অ্যান্টিক, মিউজিয়ামের কথা শোনা যায় না। 'ভারতে আবার মদের স্থান সমাজে অন্যরকম। আমার নিজের ইচ্ছা থেকেই তাই ভাবলাম শুধুমাত্র অ্যালকোহলের জন্যই একটি যাদুঘর তৈরি করি,' জানালেন নন্দন কুডচাদকর।\nঅ্যালকোহল মিউজিয়ামের সিইও আরমান্দো দুয়ার্তে বলেন, 'আমাদের রাজ্যের বিশিষ্ট পানীয় হল কাজু ফেনী। এই পানীয় প্রাকৃতিকভাবে গাঁজানো হয়। গোয়ানদের জন্য এই অ্যালকোহল গ্রহণ এক সময়ে আতিথেয়তার প্রতীক ছিল। সেই ঐতিহ্য ও ইতিহাসই তুলে ধরছি আমরা।'\nMuseum Alchohol India Liquor Museum Goa Tourist Spots in Goa Tourism


রুপচর্চায় আদার ৫ টি ব্যবহার ?\nHome / রুপচর্চা / রুপচর্চায় আদার ৫ টি ব্যবহার ?\nOctober 7, 2017\tরুপচর্চা Leaveacomment 891 Views\nরুপচর্চায় আদার ৫ টি ব্যবহার ?\t2017-10-07\nTags রুপচর্চায় আদার ৫ টি ব্যবহার ?\nPrevious ফেসিয়াল করার ৭ টি সেরা উপায় ?\nNext আপনার দাত কে সুন্দর করতে কিছু টিপস ?


বাংলাদেশ থেকে বিনা ভিসায় বিদেশ ভ্রমণ! | Dhaka Tourist Club\nHome » ডিটিসি ভ্রমণ বার্তা » বাংলাদেশ থেকে বিনা ভিসায় বিদেশ ভ্রমণ!\nবিভাগঃ ডিটিসি ভ্রমণ বার্তা, বাছাইকৃত August 20, 2015\t671 বার দেখা হয়েছে\nবিনা ভিসায় বিদেশ ভ্রমণ করা য়ায়। শুনে নিশ্চয় অবাক হয়েছেন। অবিশ্বাস্য হলেও বিনা ভিসায় বিদেশে ভ্রমণ করা সম্ভব। আসুন এ বিষয় নিয়ে বিস্তারিত জেনে নিই, ভিসা ছাড়া যাওয়া যাবে এবং অবস্থান করা যাবে এমন দেশগুলো হচ্ছে:\nএশিয়া মাহাদেশ : ভুটান (যত দিন ইচ্ছা), শ্রীলংকা (৩০ দিন)।\nআফ্রিকা মহাদেশ : কেনিয়া (৩ মাস), মালাউই (৯০ দিন), সেশেল (১ মাস)।\nআমেরিকা মাহাদেশ : ডোমিনিকা (২১ দিন), হাইতি (৩ মাস), গ্রানাডা (৩ মাস), সেন্ট কিট্স এ্যান্ড নেভিস (৩ মাস), সেন্ড ভিনসেন্ট ও গ্রানাডাউন দ্বীপপুঞ্জ (১ মাস), টার্কস ও কেইকোস দ্বীপপুঞ্জ (৩০ দিন), মন্টসের্রাট (৩ মাস), ব্রিটিশ ভার্জিন দ্বীপমালা (৩০ দিন)।\nওশেনিয়া মাহাদেশ : ফিজি (৬ মাস), কুক দ্বীপপুঞ্জ (৩১ দিন), নাউরু (৩০ দিন), পালাউ (৩০ দিন), সামোয়া (৬০ দিন), টুভালু (১ মাস), ভানুয়াটু (৩০ দিন), মাক্রোনেশিয়া তিলপারাষ্ট্র (৩০ দিন)।\nএশিয়া : জারবাইজান (৩০ দিন, ফি ১০০ ডলার), জর্জিয়া (৩ মাস), লাউস (৩০ দিন, ফি ৩০ ডলার), মালদ্বীপ (৩০ দিন), মাকাউ (৩০ দিন), নেপাল (৬০ দিন, ফি ৩০ ডলার), সিরিয়া (১৫ দিন), র্ব তিমুর (৩০ দিন, ফি ৩০ ডলার)।\nআফ্রিকা মহাদেশ : বুরুন্ডি, কেপ ভার্দ, কোমোরোস, জিবুতি (১ মাস, ফি ৫০০ জিবুতিয়ান ফ্রাঙ্ক), মাদাগাস্কার (৯০ দিন, ফি ১,৪০,০০০ এমজিএ), মোজাম্বিক (৩০ দিন, ফি ২৫ ডলার), টোগো (৭ দিন, ফি ৩৫,০০০ এক্সডিএফ), উগান্ডা (৩ মাস, ফি ৩০ ডলার)।\nতবে বাংলাদেশের এয়ারপোর্ট রওনা হবার সময় কিছু সুযোগ সন্ধানী অফিসার ভিসা নেই বা আপনার সমস্যা হবে এই মর্মে হয়রানি করতে পারে টু-পাই কামানোর জন্য। কেউ এসব দেশে বেড়াতে যেতে চাইলে টিকিট কেনার সময় আরো তথ্য জেনে নিতে পারেন। আর আপনার কাছে ফিরতি টিকেট ও হোটেল বুকিং এর কাগজ অবশ্যই থাকতে হবে। সূত্র : বাংলাদেশ প্রতিদিন\nPrevious: লাস ভেগাস ট্রাভেল ডকুমেন্টারি\nNext: পার্বত্য চট্টগ্রামের খাদ্যভুবন


সেই ‘সেক্স টেপ’ কান্ডে বেনজেমার ১ বছরের স্থগিত কারাদণ্ড! সেই ‘সেক্স টেপ’ কান্ডে বেনজেমার ১ বছরের স্থগিত কারাদণ্ড!\nসেই ‘সেক্স টেপ’ কান্ডে বেনজেমার ১ বছরের স্থগিত কারাদণ্ড!\nপ্রকাশ: বুধবার, ২৪ নভেম্বর, ২০২১ | ১৭:৫২:১৯\n২০১৫ সালে সেক্স টেপ’ বানিয়ে জাতীয় দলের সতীর্থ ম্যাথিউ ভালবুয়েনাকে ব্ল্যাকমেইল করার চেষ্টা করেছিলেন এমনটিই অভিযোগ উঠেছিল রিয়াল মাদ্রিদের ফরাসি স্ট্রাইকার করিম বেনজেমার বিরুদ্ধে। অবশেষে তার বিরুদ্ধে তোলা সেই অভিযোগে দোষী সাব্যস্ত হয়েছেন বেনজেমা। এতে তাকে এক বছরের নিষেধাজ্ঞার দেওয়ার পাশাপাশি ৭৫ হাজার ইউরো জরিমানাও করা হয়েছে।\nবুধবার যুক্তরাষ্ট্রের গণমাধ্যম দ্য নিউইয়র্ক টাইমস তাদের এক প্রতিবেদনে বেনজেমার শাস্তির খবরটি জানিয়েছে।\nরায় ঘোষণার সময় আদালতে উপস্থিত ছিলেন না বেনজেমা, কারণ বুধবার রাতে উয়েফা চ্যাম্পিয়ন্স লিগের গুরুত্বপূর্ণ ম্যাচে শেরিফের বিপক্ষে খেলবে রিয়াল মাদ্রিদ। আর মাদ্রিদের অন্যতম সেরা খেলোয়াড় বেনজেমাও তাই অনুশীলনে ব্যস্ত দলের সাথে।\nভালবুয়েনার মোবাইল ফোনে তার অন্তরঙ্গ মুহূর্তের একটি ভিডিও ক্লিপ ছিল। সেটা দিয়েই ফ্রান্সের সাবেক এই ফুটবলারকে ব্ল্যাকমেইলের চেষ্টা করা হয়েছিল। আর ওই কাণ্ডে জড়িত ছিলেন বেনজেমা তার বিরুদ্ধে আনা এমন অভিযোগে বরাবরই নিজেকে নির্দোষ দাবি করেছিলেন রিয়াল মাদ্রিদ স্ট্রাইকার।\nরায় ঘোষণার পর তার আইনজীবী জানান রায়ের বিরুদ্ধে আপিল করবেন তারা। অঁতোয়ান ভেই সাংবাদিকদের বলেন, “এই রায়ে কোনোভাবেই বাস্তব ঘটনার প্রতিফলন পড়েনি।”\n২০১৫ সালে ব্ল্যাকমেইলের অভিযোগ ওঠার পর প্রায় ছয় বছর জাতীয় দলের বাইরে ছিলেন বেনজেমা। ২০১৬ ইউরো এবং ২০১৮ বিশ্বকাপও খেলা হয়নি সময়ের সেরা এই ফুটবলারের।\nতবেম ২০২০ ইউরোতে অবশেষে তাকে দলে ডাকেন ফরাসি কোচ দিদিয়ের দেশাম। নেশন্স লিগেও নিজের জাত চেনান বেনজেমা। ফাইনালে স্পেনকে হারিয়ে ফ্রান্সের শিরোপা জয়ে গোল করে রাখেন গুরুত্বপূর্ণ ভূমিকা।\nকরিম বেনজেমা/ ফ্রান্স/ রিয়াল মাদ্রিদ/


২২ জানুয়ারি ২০২০ ১৫:২৭:৩৮\nআমির হামজা ও আনোয়ার হোসেন। ছবি : সংগৃহীত\nবুয়েটের ছাত্র আবরার ফাহাদের মতো নির্যাতনের ঘটনা ঘটেছে ঢাকা বিশ্ববিদ্যালয়ে। জানা গেছে, বিশ্ববিদ্যালয়ের শহীদ সার্জেন্ট জহুরুল হক হলে চার শিক্ষার্থীকে রড, লাঠি ও স্ট্যাম্প দিয়ে রাতভর নির্যাতন করেছে ছাত্রলীগের নেতাকর্মীরা। মঙ্গলবার রাতে এ ঘটনা ঘটে।\nনির্যাতনের পর আহত শিক্ষার্থীদের হল প্রশাসন, বিশ্ববিদ্যালয়ের প্রক্টরিয়াল টিম ও পুলিশের মাধ্যমে শাহবাগ থানায় নেয়া হয়। পরে শিক্ষার্থীদের রাতের বেলায় ঢাকা মেডিকেল কলেজ হাসপাতালে চিকিৎসার জন্য নিয়ে যায় পুলিশ।\nছাত্রলীগের একটি সূত্র জানায়, রাত সাড়ে ১১টার দিকে দ্বিতীয় বর্ষের এক শিক্ষার্থীকে শিবির সন্দেহে গেস্টরুমে ডেকে আনে তারা। শিবিরের সঙ্গে তার সংশ্লিষ্টতা রয়েছে এমন অভিযোগে তাকে মানসিকভাবে চাপ দিতে থাকে। স্বীকার না করায় মারধর করে। এ সময় তার মোবাইলে আরো তিন বন্ধুর সঙ্গে ‘যোগাযোগ তালিকায়’ নাম থাকায় তাদেরও ডেকে গেস্টরুমে আনা হয়। এ সময় হল শাখা ছাত্রলীগের বিলুপ্ত কমিটির সহ-সভাপতি আনোয়ার হোসেন, যুগ্ম সাধারণ সম্পাদক আমির হামজা, হল সংসদের সহ-সভাপতি সাইফুল্লাহ আব্বাসী অনন্তসহ বেশ কয়েকজন ছাত্রলীগের নেতারা এসে রড, লাঠি দিয়ে মারধর করে। মারধরে গুরুতর আহত হয় ওই চার শিক্ষার্থী।\nপ্রত্যক্ষদর্শীরা জানান, রাত ১১টার দিকে জহুরুল হক হলের গেস্টরুমে ছাত্রলীগের নিয়মিত বৈঠক চলছিল। তখন বিশ্ববিদ্যালয়ের ট্যুরিজম অ্যান্ড হসপিটালিটি বিভাগের দ্বিতীয় বর্ষের শিক্ষার্থী মো. মুকিম চৌধুরীকে শিবির সন্দেহে গেস্টরুমে ডাকা হয়। সেখানে হল শাখা ছাত্রলীগের বিলুপ্ত কমিটির সহ-সভাপতি আনোয়ার হোসেন ও যুগ্ম-সাধারণ সম্পাদক আমির হামজা তাদের অনুসারীদের দিয়ে মুকিমকে প্রথমে মানসিকভাবে চাপ দেয়। এতে স্বীকার না করায় তাকে লাঠি, স্টাম্প ও রড দিয়ে বেধড়ক মারধর করতে থাকে। পরে তার ফোনের কললিস্ট দেখে রাষ্ট্রবিজ্ঞান বিভাগের তৃতীয় বর্ষের শিক্ষার্থী সানওয়ার হোসেনকে গেস্টরুমে আনা হয়। সেখানে তাকেও বেধড়ক মারধর করে ছাত্রলীগের নেতারা। মারধর সহ্য করতে না পেরে উভয়ই মেঝেতে বসে ও শুয়ে পড়ে। এর একটু পর ইসলামের ইতিহাস ও সংস্কৃতি বিভাগের দ্বিতীয় বর্ষের শিক্ষার্থী মিনহাজ উদ্দীন এবং একই বর্ষের আরবি বিভাগের শিক্ষার্থী আফসার উদ্দীনকে ধরে গেস্টরুমে আনা হয়। সেখানে রাত দুটা পর্যন্ত তাদের ওপর নির্যাতন করতে থাকেন ছাত্রলীগ নেতারা। পরে রাত ২টার পর তাদের প্রক্টরিয়াল টিমের মাধ্যমে শাহবাগ থানায় হস্তান্তর করা হয়। পরে পুলিশ তাদের ঢাকা মেডিকেল কলেজ হাসপাতালে ভর্তি করে।\nনির্যাতনের বিষয়ে হল শাখা ছাত্রলীগের যুগ্ম-সাধারণ সম্পাদক আমির হামজা বলেন, ‘আমরা তাদের মারধর করেনি। শুধুমাত্র জিজ্ঞাসা করেছি। তাদের কাছ থেকে শিবিরের দুটি বই উদ্ধার করেছি।’ তবে বইয়ের ছবি ও নামের বিষয়ে কোনো প্রমাণ দেখাতে পারেনি আমির হামজা।\nউল্লেখ্য, ঢাকা মেডিকেলে চাঁদা চেয়ে এক ওষুধ ব্যবসায়ীকে মারধরের কারণে ঢাবি শাখা ছাত্রলীগ থেকে আমির হামজাকে সাময়িক বহিষ্কার করা হয়েছিল। এর কিছুদিন পর ছিনতাইয়ের সঙ্গে জড়িত থাকায় তাকে হল থেকে নামিয়ে দেয়া হয়। পরে ছাত্রলীগের তৎকালীন সভাপতি রেজওয়ানুল হক চৌধুরী শোভনের ছত্রছায়ায় আবার হলে উঠে।\nজহুরুল হক হল শাখা ছাত্রলীগের সহ-সভাপতি আনোয়ার হোসেন সাংবাদিকদের সঙ্গে কথা বলার এক পর্যায়ে মুখ ফসকে বলে ফেলেন, ‘শালাদের অনেক মেরেছি। কিন্তু একটাও স্বীকার করেনি। একজনের নামও বলেনি।’\nশাহবাগ থানার ওসি আবুল হাসান বলেন, ‘গতকাল রাত আনুমানিক তিনটার দিকে হলে চার শিক্ষার্থীকে থানায় সোপর্দ করা হয়েছে। বিশ্ববিদ্যালয় পক্ষ থেকে এখন পর্যন্ত এ বিষয়ে কোনো অভিযোগ দায়ের করা হয়নি।’\nঢাকা বিশ্ববিদ্যালয়ের প্রক্টর অধ্যাপক ড. এ কে এম গোলাম রব্বানী বলেন, ‘আমরা হল প্রশাসনের মাধ্যমে এ বিষয়টি অবহিত হয়েছি। ইতোমধ্যে ব্যবস্থা গ্রহণ করা হয়েছে। যদি ওই শিক্ষার্থীদের বিরুদ্ধে রাষ্ট্রবিরোধী ও শৃঙ্খলাবিরোধী কাজে জড়িত থাকার বিষয়টি প্রমাণিত হয়, তাহলে অবশ্যই তাদের বিরুদ্ধে ব্যবস্থা গ্রহণ করা হবে। আর যদি কোনো তথ্য-প্রমাণ পাওয়া না যায় তাহলে তাদের কোনো ধরনের হয়রানি করা যাবে না, এটা আমরা বলে দিয়েছি।’\n০৫ মার্চ ২০২১ ১৫:১৮:১৯


Vegetables and leaves which are authentic to have on Bhoot Chaturdashi arcভূত চতুর্দশীর ‘১৪ শাক’ ঠিক কোনগুলো? জানুন তাদের অপরিসীম গুণাগুণ – News18 Bangla\nBhoot Chatrurdashi: ভূত চতুর্দশীর ‘১৪ শাক’ ঠিক কোনগুলো? জানুন তাদের অপরিসীম গুণাগুণ\nআজ ১৪ বাতি দেওয়ার দিন, ১৪ শাক খাওয়ার তিথি\nখেতে হবে ১৪ রকম শাক (14 shak on Bhoot Chaturdashi)৷ বাঙালি বাড়িতে দৈনন্দিন আহারে যে শাকপাতা রান্না করা হয়, তাদের থেকে এদিনের শাক কিন্তু আলাদা\nLast Updated : November 03, 2021, 14:02 IST\nকালীপুজোর আগের দিনটি পালন করা হয় ভূত চতুর্দশী (Bhoot Chatrudashi) তিথি হিসেবে ৷ এ দিনের সঙ্গে ১৪ সংখ্যাটি ওতপ্রোতভাবে জড়িয়ে আছে৷ প্রচলিত রীতি অনুযায়ী এদিন রাতে বাড়িতে ১৪ টি প্রদীপ (14 earthen lamps on Bhoot Chaturdashi) জ্বালতে হয়৷ বিশ্বাস, হেমন্তের রাতে এভাবেই উত্তসূরির কাছে আলো দেখেন স্বর্গত ১৪ পুরুষ৷ শীতের আগে পাতাঝরা হেমন্ত পূর্বজদের স্মরণ করার ঋতু৷ তাই এই সময়েই সন্ধ্যা হলে হলেই দূরের তারার দিকে তাকিয়ে জ্বলে ওঠে আকাশপ্রদীপ৷\nএ তো সব রাতের পালনীয় রীতি৷ তার আগে দিনে খেতে হবে ১৪ রকম শাক (14 shak on Bhoot Chaturdashi)৷ বাঙালি বাড়িতে দৈনন্দিন আহারে যে শাকপাতা রান্না করা হয়, তাদের থেকে এদিনের শাক কিন্তু আলাদা৷ এই ১৪ শাক সম্পূর্ণ ভেষজ গুণে ভরপুর৷ আমরা অনেকেই তাদের নাম ঠিক করে জানি না৷ বাজারে যে আঁটি বিক্রি হয়, তাতেও ওষধির পরিবর্তে মিশে থাকে সাধারণ প্রচলিত শাকপাতাই৷ এই ঋতু পরিবর্তেনের সময় শরীরকে নানা সমস্যার থেকে রক্ষা করে এই ভেষজ শাকগুলি৷\nওল- সব্জি হিসেবে খেলেও আমরা অধিকাংশই এর পাতা বা শাক কেমন দেখতে চিনি না ৷ খাওয়া যায় ওলের ডাঁটাও৷ আয়ুর্বেদ শাস্ত্র মতে, ওলশাক রক্ষা করে মরসুমি ঠান্ডা লাগা এবং সর্দিকাশির হাত থেকে৷ অরুচি দূর করে৷ পরিপাকক্রিয়া স্বাভাবিক রাখতে সাহায্য করে ওলশাক৷\nকেঁউ- গুল্মজতীয় এই গাছ ঝোপঝাড়েই বেশি জন্মায়৷ কৃমির সমস্যা কমাতে, অখিদে দূর করতে আয়ুর্বেদশাস্ত্রে কেঁউশাকের গুরুত্ব আছে৷ এছাড়া চর্মরোগ নাশ করার জন্যও এই শাক উপকারী৷ নিয়মিত সেবনে বাড়ে ত্বকের লাবণ্যও৷\nবেতো- লিভারকে সুস্থ রাখতে বেতো শাক জুড়িহীন৷ এছাড়া অখিদে, কৃমির সমস্যা, পাইলসের যন্ত্রণা উপশমেও কার্যকর এই শাক৷ কিডনিতে পাথর হলে বা মূত্রত্যাগের সময় প্রদাহ অনুভব করলে বেতো শাকের রস খেলে আরাম পাওয়া যায়৷\nসর্ষে- এই শাক খাওয়ার চল আছে অবাঙালি পরিবারেও৷ পঞ্জাবি রান্নার ‘সর্ষো কি শাগ’ ভেষজ গুণের আধারও৷ এই শাক খেলে রক্তে উপকারী কোলেস্টেরল বা গুড কোলেস্টেরল বাড়ে৷ দেহে ভিটামিন ডি তৈরি করতে সাহায্য করে৷\nকালকাসুন্দে- অ্যালার্জি-সহ ত্বকের যে কোনও সংক্রমণ, কোষ্ঠকাঠিন্য, জ্বর ও ক্ষত নিরাময়ের জন্য এই গুল্মপাতা ব্যবহৃত হয়৷ সর্দিকাশি জ্বরে এই পাতার রস দেওয়া হয়৷ অরুচি এবং পেটের রোগ কমাতেও এই শাক উপকারী৷\nনিম-এই পাতার উপকারিতা তো বলে শেষ করা যায় না৷ মধুমেহ এবং পেটের রোগ প্রশমনে নিমপাতার মতো কার্যকারিতা বিরল৷ নিয়মিত নিমের রসে উজ্জ্বল থাকে ত্বক৷ বাচ্চাদের কৃমির সমস্যা দূর করতেও নিমের রস খেতে বলা হয়৷\nজয়ন্তী- এই গুল্মও ঝোপঝাড়ে জন্মায় ৷ অনাদরে পড়ে থাকা এই পাতা সঠিক ভাবে ব্যবহার করলে বহু সমস্যা থেকে রেহাই পাওয়া যায়৷ সারতে না চাওয়া একঘেয়ে কাঁচা সর্দি, নাক বন্ধ এবং মাথা ভার হয়ে থাকার সমস্যায় কার্যকর এই পাতা৷ মধুমেহ নিয়্ন্ত্রণেও এই পাতার রস ব্যবহার কর হয়৷\nশাঞ্চে- সাঞ্চি বা মালঞ্চ শাক নামেও পরিচিত ৷ জলা জায়গায় জন্মানো এই শাক পেট ঠান্ডা রাখে৷ পরিপাক ক্রিয়ায় সাহায্য করে৷ অখিদে দূর করে খিদে বাড়ায়৷ প্রচুর ফাইবার থাকায় এই শাকের জন্য রক্তে কোলেস্টেরল নিয়ন্ত্রিত হয়৷ আয়রন সমৃদ্ধ বলে রক্তাল্পতাও প্রতিরোধ করে৷\nহিলঞ্চ-এই শাককে অনেকে ডাকেন হিঞ্চে বলেও৷ আয়ুর্বেদ মতে, এই শাক রক্তশোধক এবং ক্ষুধাবর্ধক৷ পাশাপাশি, পিত্ত সমস্যাতেও কার্যকর৷ রক্তে হিমোগ্লোবিনের পরিমাণ বাড়াতেও সাহায্য করে এই শাক৷\nপলতা- পটলের পাতাই পরিচিত পলতাপাতা নামে৷ খিদে ও হজমশক্তি দুই-ই বাড়ায় এই পাতার তিক্ত স্বাদ৷ নিয়মিত খেলে দূর হয় কোষ্ঠ্যকাঠিন্য৷\nশৌলফ- পুরনো ক্ষত, জ্বর, চোখের সংক্রমণ উপশমে এই পাতার রস কার্যকর৷ মাতৃদুগ্ধের পরিমাণ বাড়াতে এবং বাচ্চদের পেটের গণ্ডগোল সারাতে এই শাক দেওয়া হয় আয়ুর্বেদ চিকিৎসায়৷\nগুলঞ্চ- গুডুচি নামেও অনেকে ডাকেন গুলঞ্চ লতাকে৷ ঋতু পরিবর্তনে এই শাক শরীরে রোগ প্রতিরোধ ক্ষমতা বাড়িয়ে তোলে৷ মধুমেহ, পেটের আলসার, গেঁটে বাত, জন্ডিস, যক্ষ্মা ও কোষ্ঠকাঠিন্যে এই শাক উপকারী৷\nভাটপাতা- লিভারের সমস্যা, চুল পড়া, হাঁপানি, সর্দিকাশি, চর্মোগ-সহ নানা সমস্যা থেকে মুক্তি পেতে এই পাতা ব্যবহার করা হয়৷\nশুষনি- চর্মরোগ, মাউথ আলসার, উচ্চরক্তচাপ, হাঁপানি, শ্বাসকষ্টের মতো সমস্যায় আয়ুর্বেদ চিকিৎসকরা শুষনি শাক দেন৷ নিয়মিত এই শাক খেলে মানসিক চাপ জনিত যে কোনও সমস্যা ও মাথার যন্ত্রণা থেকে মুক্তি পাওয়া যায় ৷\nএই ১৪ শাকের সম্মিলিত স্বাদ তিতকুটে৷ ঋতু পরিবর্তনের সময় এই স্বাদ গড়ে তোলে রোগ প্রতিরোধ ক্ষমতা৷ এই ১৪ শাকের কথা বলেছেন নব্য স্মৃতিশাস্ত্রকার রঘুনন্দন৷ বাংলা পঞ্জিকাতেও ১৪ শাক বলতে উল্লেখ আছে এদের কথাই৷ তবে বিভিন্ন জায়গায় এই শাক নিয়ে মতভেদও আছে৷ অনেক সময়েই ১৪ শাকের তালিকায় ঢুকে পড়ে গিমে, কলমি এবং নটে শাকও৷ তবে এখন শহরাঞ্চলে তো বটেই, গ্রামেও এই শাকগুলি খুঁজে পাওয়া দুষ্কর৷ তাই হাতের কাছে যে শাক পাওয়া যায়, তাই দিয়েই বন্দি করা হয় আয়ুর্বেদের গুণাগুণ৷\nbhoot chaturdashiKali puja 2021


সংগ্রামী নারী Archives - Women Words\nএপ্রি৭২০২০ by Women WordsNo Comments\nমহামারি করোনা পরিস্থিতিতে আক্রান্তদের সেবা দিতে চিকিৎসা পেশা ফিরলেন মিস ইংল্যান্ড ভাষা মুখার্জি। ইতিমধ্যে ভারত থেকে যুক্তরাজ্যে ফিরে পুরনো কর্মস্থল পিলগ্রিম হাসপাতালে যোগ দিয়েছেন তিনি। ভারতীয় বংশোদ্ভূত বাঙালি তরুণি ভাষা মুখার্জি ২০১৯ সালের মিস ইংল্যান্ড প্রতিযোগিতায় অংশ নেওয়ার জন্য চিকিৎসা পেশা ছেড়েছিলেন। সে বছর প্রতিযোগিতায় সেরা নির্বাচিত হওয়ার পর মডেলিংয়ে যোগ দেন তিনি। তবে এবার করোনাভাইরাসের প্রাদুর্ভাবে উদ্ভূত বৈশ্বিক এই স্বাস্থ্য সংকটে ফের চিকিৎসা পেশায় ফিরলেন মিস ইংল্যান্ড। ব্রিটিশ হাইকমিশনের সঙ্গে কলকাতায় কাজ করার পর গত বুধবার জার্মানির ফ্রাঙ্কফুর্ট হয়ে যুক্তরাজ্যে ফেরেন ভাষা মুখার্জি। এর আগে কলকাতায় ৮ দিন সেলফ আইসোলেশনে থাকেন তিনি। পরে যুক্তরাজ্যেও সেলফ আইসোলেশনে থাকতে হয় তাকে। তবে সোমবার সেলফ আইসোলেশন পর্ব পার করে কাজে যোগ দিচ্ছেন বলে সিএনএন'কে জানান ভাষা। সিএনএন'কে তিনি ব\nদুর্বিষহ করোনার অভিজ্ঞতার কথা জানালেন এভারেস্ট জয়ী ওয়াসফিয়া\nকরোনাভাইরাসে আক্রান্ত হওয়ার পর যুক্তরাষ্ট্রের লস অ্যাঞ্জেলসে কোয়ারেন্টাইনে রয়েছেন এভারেস্ট বিজয়ী বাংলাদেশি নারী ওয়াসফিয়া নাজরীন। তিনি বলেছেন, ২৬ হাজার ফুট ওপরে উঠে এভারেস্ট জয় করা যদিও অনেক চ্যালেঞ্জের, তারপরও করোনার কাছে এই লড়াই কিছুই না। তুলনাই চলে না। তিনি আরও বলেন, আমি কখনো ঘুমাতে পারি না। ঘুমালেই মরে যাই। আমিতো অনেকবারই মরেছি। সোমবার (৬ এপ্রিল) রাত ১০টায় ফেসবুক লাইভে এসে এসব কথা বলেন এভারেস্ট বিজয়ী ওয়াসফিয়া নাজরীন। ১২ মার্চ যুক্তরাষ্ট্রের লস অ্যাঞ্জেলেসে একটি অনুষ্ঠানের মাধ্যমে করোনাভাইরাসে সংক্রমিত হন ওয়াসফিয়া। ১৩ মার্চ থেকেই তার শরীরে করোনাভাইরাসের উপসর্গ দেখা দিতে শুরু করে। ১৭ মার্চ থেকে যুক্তরাষ্ট্রে তিনি চিকিৎসা নিচ্ছেন। যুক্তরাষ্ট্রে কোয়ারেন্টাইনে থাকার অভিজ্ঞতা শেয়ার করে ওয়াসফিয়া নাজরীন ফেসবুক লাইভে বলেন, ‘তিন সপ্তাহ ধরে আমি কোয়ারেন্টাইনে আছি। ফরেন কান্ট্রিতে আমি সম্পূর\nফেব্রু২১২০২০ by DeveloperNo Comments\nউইমেন ওয়ার্ডস ডেস্ক :: ট্রান্সপারেন্সি ইন্টারন্যাশনাল বাংলাদেশের (টিআইবি) ট্রাষ্টি বোর্ডের নতুন চেয়ারপাসন নির্বাচিত হয়েছেন সেন্ট্রাল উইমেন্স ইউনিভার্সিটির উপাচার্য অধ্যাপক পারভীন হাসান। আগামীকাল ২২ ফেব্রুয়ারি শনিবার থেকে তিনি বর্তমান চেয়ারপারসন অ্যাডভোকেট সুলতানা কামালের স্থলাভিষিক্ত হবেন। এছাড়া সাবেক মন্ত্রিপরিষদ সচিব আলী ইমাম মজুমদার বোর্ডের নতুন মহাসচিব, অধ্যাপক ড. তাসনিম সিদ্দিকী ও অ্যাডভোকেট সুস্মিতা চাকমা নতুন সদস্য হিসেবে নির্বাচিত হয়েছেন। বৃহস্পতিবার টিআইবির ধানমন্ডি কার্যালয়ে অনুষ্ঠিত বোর্ডের ১০৩তম সভায় সর্বসম্মতিক্রমে তাদের নির্বাচিত করা হয়।\nডিসে১৪২০১৯ by DeveloperNo Comments\nআমাদের মহান মুক্তিযুদ্ধকে ঘিরে এক কাতারে এসে দাঁড়িয়েছিল আবালবৃদ্ধবণিতা, ছাত্র-শিক্ষক, কৃষক-মুটে-মজুর-কুলি, পেশাজীবি-শ্রমজীবী সবাই। মুক্তির আকাঙ্খায় মুছে গিয়েছিল ধর্ম-বর্ণ-লিঙ্গ-অবস্থানভেদ। মুক্তিযুদ্ধে সংগ্রামের, ত্যাগের, সহ্যের, সাহসের এক অকৃত্রিম তুলনাহীন ভূমিকা পালন করেছিলেন আমাদের নারীরা। মুক্তিযুদ্ধে সিলেট অঞ্চলের নারীদের ভূমিকা নিয়ে অপূর্ব শর্মা লিখেছেন ‘মুক্তিযুদ্ধে সিলেটের নারী’। উইমেন ওয়ার্ডস-এর পাঠকদের জন্য ধারাবাহিক ভাবে লেখাটি প্রকাশ করা হবে। আজ রইলো প্রথম পর্ব। পটভূমি ধর্মীয় ও সামাজিক বিধিনিষেধের কারনে শতাব্দির পর শতাব্দি নারীরা ছিলেন অবরোধবাসিনী। সেই অবরুদ্ধাবস্থা থেকে নারীদের বের হয়ে আসার প্রচেষ্টা শুরু হয় উনিশ শতকে। বিংশ শতাব্দিতে এসে নারী সমাজের ছোট্ট একটি অংশ আধুনিক শিক্ষা লাভে সচেষ্ট হয়। তারা নিজেদেরকে সার্থকতার সাথে প্রমান করেন। তবে সেই সকল নারীরা সাহিত্য চর্র্চার প্র\nনভে১২০১৯ by DeveloperNo Comments\nনারীদের রেসলিং উন্মুক্ত করলো এবার সৌদি আরব\nকট্টর ইসলামি শাসন ব্যবস্থার দেশ সৌদি আরবে নারীদের জন্য অভিভাবকত্ব আইন প্রচলিত রয়েছে। এই আইন অনুযায়ী নারীদের ঘরের বাইরে বের হওয়াসহ অন্য কাজের আগে অভিভাবেকর অনুমতির দরকার পড়ে। ২০১৭ সালে অর্থনৈতিক নির্ভরতা কমাতে সৌদি যুবরাজ এক সংস্কার পরিকল্পনা ঘোষণা করেন। সেই প্রক্রিয়ার আওতায় এরইমধ্যে সৌদি নারীদের গাড়ি চালানো ও পুরুষ সঙ্গী ছাড়াই দেশের বাইরে ভ্রমণের অনুমতি পেলেও সব বাধা দূর হয়নি এখনও। সৌদিতে গত বছর রেসলিংয়ের আয়োজন করা হয়। সেটা সরাসরি টেলিভিশনে সম্প্রচারও করা হয়েছিল। তবে সে সময় শুধুমাত্র পুরুষদের ম্যাচ অনুষ্ঠিত হয়েছিল এবং নারীদের ম্যাচ বাতিল করা হয়েছিল। তবে বৃহস্পতিবারের নারী রেসলিং আয়োজন সম্পর্কে সৌদি কর্তৃপক্ষ জানিয়েছে, সে দেশের নাগরিকদের বিনোদনের পরিধি বাড়াতে এমন আয়োজন করা হয়েছে। রাজধানী রিয়াদে দুই মাসব্যাপী সাংস্কৃতিক অনুষ্ঠানের আয়োজন করেছে সৌদি কর্তৃপক্ষ। সেখানে শতাধিক ভিন্ন ভিন্ন রকমের\nঅক্টো২২২০১৯ by DeveloperNo Comments\nনারী বলে মহাকাশে পা রাখা হয়নি হিলারির?\nযুক্তরাষ্ট্রের ডেমোক্র্যাট নেত্রী হিলারি ক্লিনটন ছোটবেলায় দেশটির মহাকাশ গবেষণা সংস্থা ন্যাশনাল অ্যারোনটিকস অ্যান্ড স্পেস অ্যাডমিনিস্ট্রেশনকে (নাসার) জানান, তিনি মহাকাশচারী হতে চান। কিন্তু তিনি নারী হওয়ায় রাজি হয়নি নাসা। খবর ভারতীয় গণমাধ্যম আনন্দবাজারের। নাসার দুই নারী মহাকাশচারী শুক্রবার পুরুষ ক্রুমেট ছাড়া মহাকাশে পা রেখে ইতিহাস গড়েছেন। এরপর হিলারি টুইট বার্তায় জানান, তাকে বলা হয়েছিল যে, মেয়েদের নেয় না নাসা। তিনি লেখেন, নতুন প্রজন্ম নারীদের মহাকাশে পা রাখা দেখল। তাদের আকাশ ছোঁয়ার স্বপ্ন যেন থমকে না যায়। অবশ্য সাত মাস আগেই প্রথম নারী দলের মহাকাশে পা রাখার কথা ছিল। কিন্তু নারী মহাকাশচারীর পোশাক কম পড়ে। বিশেষজ্ঞরা জানান, এতদিন মহাকাশচারীদের পোশাক তৈরি করা হতো পুরুষদের কথা মাথায় রেখে। নারীদের তুলনায় পুরুষদের দেহের তাপমাত্রা বেশি। আরও জানান, এসব পোশাকে বিশেষ ভেন্টিলেশন ও কুলিং সিস্টেম ছিল।\nঅক্টো১৬২০১৯ by DeveloperNo Comments\nবাঁধা পেরিয়ে শান্তনার কৃতিত্ব\nবাবার অসুস্থতা, ছোট ভাইয়ের পড়াশোনার খরচ, অভাবের সংসার সবকিছু মিলিয়ে মেধাবী মেয়েটি একদিন পোশাক কারখানায় চাকরির সন্ধানে চলে যেতে চেয়েছিলেন। কিন্তু শিক্ষকদের প্রেরণা, নিজের অদম্য ইচ্ছা আর সকলের সহযোগিতায় তিনি এখন ঢাকা বিশ্ববিদ্যালয়ের ছাত্রী। এ বছর বিশ্ববিদ্যালয়টির ভর্তি পরীক্ষায় ‘খ’ ইউনিটে তিনি ৮৫০তম স্থান অর্জন করেছেন। তিনি নেত্রকোনা জেলার খালিয়াজুড়ি উপজেলার মেন্দিপুর ইউনিয়নের সাতগাঁও গ্রামের অদম্য মেধাবী শান্তনা রানী সরকার। নেত্রকোনা জেলার মোহনগঞ্জ উপজেলার আদর্শনগরের শহীদ স্মৃতি মহাবিদ্যালয় থেকে এবার মানবিক বিভাগে জিপিএ ফাইভ পেয়েছেন। ছোটবেলা থেকেই দারিদ্র্যের সঙ্গে লড়াই করে পড়াশোনা করতে হয়েছে শান্তনা রানী সরকারকে। এসএসসি পরীক্ষার আগে শান্তনার কৃষক বাবা সজল সরকার প্যারালাইসিসে আক্রান্ত হয়ে পড়েন। তখন শান্তনার চোখে ঘোর অন্ধকার নেমে আসে। বাধ্য হয়েই তিনি টিউশনি করে নিজের পড়াশোনা ও সংসার চালাতে\nজুলা১৭২০১৯ by DeveloperNo Comments\nট্রাম্পের অভিশংসন চান ঘটনার শিকার নারী আইনপ্রণেতারা\nমার্কিন প্রেসিডেন্ট ডোনাল্ড ট্রাম্পের ‘বর্ণবাদী’ আক্রোশের শিকার হওয়া চার নারী কংগ্রেস সদস্য তার বক্তব্যকে প্রত্যাখ্যান করেছেন। সোমবার এক সংবাদ সম্মেলনে ওই নারী সদস্যরা মার্কিনিদের ‘ট্রাম্পের বাজি’তে না ভোলার আহ্বান জানায়। তাদের কেউ কেউ ট্রাম্পের অভিশংসনেরও দাবি তোলেন। সোমবার কংগ্রেসের কয়েকজন নারী সদস্যকে নিয়ে বিদ্বেষমূলক টুইট করেন ডোনাল্ড ট্রাম্প। ধারাবাহিক তিনটি টুইট পোস্ট করে কংগ্রেসের চার নারী ডেমোক্র্যাট সদস্যকে কটাক্ষ করেন তিনি। ওই টুইটে ট্রাম্প অভিযোগ করেন, নারী কংগ্রেস সদস্যরা এমন দেশ থেকে এসেছেন যেখানকার সরকার সম্পূর্ণ বিপর্যস্ত।" তাই সেখানেই তাদের ফিরে যেতে বলেন তিনি। তার এই টুইটের পর শুরু হয়েছে সমালোচনা, অনেকে একে বর্ণবাদ বলে আ্যখা দেন। ট্রাম্পের এই টুইট মূলত চারজন ভিন্ন বর্ণের নারী আইনপ্রণেতার উদ্দেশে। তাদের তিনজনের জন্ম যুক্তরাষ্ট্রে আরেকজন শিশু অবস্থাতেই যুক্তরাষ্ট্রে যান এব


ভাগ্যবতী নারীর দৈহিক গঠন কেমন হবে! অজানা থাকলে জেনে নিন - SustoThaki\nHome / লাইফস্টাইল / ভাগ্যবতী নারীর দৈহিক গঠন কেমন হবে! অজানা থাকলে জেনে নিন\n25/02/2021\tলাইফস্টাইল 298 Views\nআশা করি সবাই ভাল আছেন। আজ আপনাদের মাঝে অরেকটি আর্টিকেল নিয়ে হাজির হলাম। আজ আপনাদের জানাবো ভাগ্যবতী নারীর দৈহিক গঠন কেমন হবে! সে সম্পর্কে। এখনো অনেকে কন্যা সন্তান জন্ম দেয়াকে অভিশাপ বলে মনে করেন। কিন্তু নারী না থাকলে পৃথিবীতে প্রাণের সৃষ্টি হতো না। কন্যা সন্তান পছন্দ করেন আর নাই করেন নারী না থাকলে এই পৃথিবীতে মানুষের অস্তিত্ব মুছে যাবে। আপনাদের জানাবো কোনো ধরনের নারীরা তাদের পরিবার ও স্বামীর জন্য সৌভাগ্যশালী হন। শাস্ত্রমতে, নারীদের নির্দিষ্ট কয়েকটি অঙ্গ বড় হলে তা পরিবারে সুখ-সমৃদ্ধি নিয়ে আসে।\nকামুক নারীর বৈশিষ্ট্য কামুক নারীর লক্ষণ নারী ও পুরুষের মধ্যে তথ্য ধারণ ক্ষমতা কার বেশি নারী কাকে বলে নারী রহস্য নারীর কাম নারীর সংজ্ঞা পদ্মিনী নারীর বৈশিষ্ট্য ভাগ্যবতী নারী ভাগ্যবতী নারীর দৈহিক গঠন\t2021-02-25\nPrevious বিয়ের আগে যে ১৫টি বিষয় জানা খুবই জরুরি\nNext দ্রুত বীর্যপাত সমস্যার সমাধান জেনে নিন


পাকিস্তান ও ভারতের মধ্যে পরমাণু যুদ্ধ ২০২৫ সালে, প্রাণহানি হবে সাড়ে ১২ কোটি মানুষের - গাজীপুর কণ্ঠ\nHome/আন্তর্জাতিক/পাকিস্তান ও ভারতের মধ্যে পরমাণু যুদ্ধ ২০২৫ সালে, প্রাণহানি হবে সাড়ে ১২ কোটি মানুষের\nপাকিস্তান ও ভারতের মধ্যে পরমাণু যুদ্ধ ২০২৫ সালে, প্রাণহানি হবে সাড়ে ১২ কোটি মানুষের\nগাজীপুর কণ্ঠ ডেস্ক : যুক্তরাষ্ট্র-ভিত্তিক একটি গবেষণায় বলা হয়েছে, কাশ্মীর বিরোধের জের ধরে ভারত ও পাকিস্তানের পারমাণবিক যুদ্ধে তাৎক্ষণিকভাবে প্রায় সাড়ে ১২ কোটি মানুষের প্রাণহানি ঘটবে। গবেষকরা বলছেন, এর ফলে জলবায়ুর ওপর যে বিরূপ প্রভাব পড়বে তাতে অনাহারে মারা যাবে আরো বহু কোটি মানুষ। এরকম এক বিপর্যয়ের ধারণা দিতে গিয়ে বলা হচ্ছে, ২০২৫ সালে দক্ষিণ এশিয়ার পরমাণু শক্তিধর এই দুটো দেশের মধ্যে যুদ্ধ লেগে যেতে পারে। আমেরিকার রাটগার্স বিশ্ববিদ্যালয়ের এক গবেষণায় এসব আশঙ্কা প্রকাশ করা হয়েছে।\nভারতীয় পার্লামেন্টে বোমা হামলা চালাবে একজন সন্ত্রাসী। নিহত হবেন ভারতীয় নেতারা। জবাবে ভারতীয় সেনাবাহিনী পাকিস্তানের ভেতরে প্রবেশ করে আক্রমণ চালাবে। নিজেদের রক্ষার্থে পারমানবিক বোমা ব্যবহার করবে পাকিস্তান। এরপর ভারতও তাদের পারমাণবিক বোমা ব্যবহার করবে। দুটো দেশই তখন তাদের কাছে যতো পরমাণু অস্ত্র আছে সেসব নিয়ে যুদ্ধে লিপ্ত হবে।\nকাশ্মীরে আক্রমণ করবে ভারত। তার পর শুরু হয়ে যাবে পারমাণবিক যুদ্ধ। তবে উভয় দেশে যদি বিচার-বুদ্ধিসম্পন্ন নেতারা ক্ষমতায় থাকেন তাহলে হয়তো এরকম কিছু হবে না, এবং একারণেই এখনও পর্যন্ত সেরকম কিছু হয়নি। কিন্তু এরকম আরো নানা রকমের কাল্পনিক দৃশ্য তৈরি করা যায় যার ফলে পরিস্থিতি নিয়ন্ত্রণের বাইরে চলে যেতে পারে।\nযুক্তরাষ্ট্রের রাটগার্স বিশ্ববিদ্যালয়ের পরিবেশ বিজ্ঞান বিভাগের অধ্যাপক ড. অ্যালান রোবোক, যিনি এই গবেষণার সাথে যুক্ত ছিলেন, বিবিসি বাংলাকে বলেছেন, “ভারত ও পাকিস্তান তাদের পরমাণু অস্ত্রভাণ্ডার বাড়িয়ে চলেছে। শুধু সংখ্যার বিচারেই নয়, এসব অস্ত্রের বিস্ফোরণের শক্তিও তারা ক্রমাগত বৃদ্ধি করছে। ফলে তাদের আশঙ্কা ভারত ও পাকিস্তানের মধ্যেই এই যুদ্ধের আশঙ্কা সবচেয়ে বেশি।\nগবেষক অ্যালান রোবোক বলছেন, কিছু পেশাজীবীকে নিয়ে তারা ওয়ার্কশপ করেছেন যেখানে এসব সম্ভাব্য কারণের কথা উঠে এসেছে।\n“ভারত ও পাকিস্তানের সেনাবাহিনী থেকে অবসর নেওয়া কয়েকজন জেনারেলকে আলাদা আলাদা দুটো কক্ষে বসিয়ে দেওয়া হয়। এক পক্ষকে বলা হয় যেসব কারণে যুদ্ধ হতে পারে তার কিছু ধারণা দিতে। তার পর সেগুলো অন্য আরেকটি কক্ষে অপর গ্রুপের কাছে নিয়ে যাওয়া হয়। তাদের কাছে জানতে চাওয়া হয় সেরকম কিছু হলে তারা কী করবেন? এরকম আলোচনার ভিত্তিতেই এসব সিনারিও তৈরি করা হয়েছে।”\nতবে তিনি বলেন, “এগুলো কিছু দৃশ্য-কল্প। বেশিরভাগ ক্ষেত্রেই হয়তো কিছু হয় না। নেতারা ঠাণ্ডা মাথায় সবকিছু নিয়ন্ত্রণে রাখেন। কিন্তু কখনো কখনো পরিস্থিতি তো নিয়ন্ত্রণের বাইরেও চলে যেতে পারে!”\nগবেষণা প্রতিবেদনে আশঙ্কা প্রকাশ করা হয়েছে যে, ২০২৫ সালেই যুদ্ধে জড়াতে পারে দক্ষিণ এশিয়ার চির-বৈরি দুটো দেশ: ভারত ও পাকিস্তান। যুদ্ধের এই সময় কীভাবে নির্ধারণ করা হলো?\n“এই যুদ্ধ যেকোনো সময়ে লাগতে পারে, হতে পারে আগামীকালও। ভবিষ্যতের ব্যাপারে কোন তথ্য থাকে না। কখন কী হবে সেটাও কেউ বলতে পারে না। সেকারণে আমরা কিছু দৃশ্য-কল্প ব্যবহার করেছি কী হতে পারে সেটা বোঝার জন্যে। সেই সম্ভাবনার কথা চিত্রিত করতে আমরা শুধু একটা সময়কে বেছে নিয়েছি।”\nভারতীয় সেনা বাহিনীর একজন সাবেক কর্মকর্তা ও নিরাপত্তা বিশ্লেষক মেজর জেনারেল দীপঙ্কর ব্যানার্জি বলছেন, এই গবেষণা একেবারেই কাল্পনিক, যার কোন বৈজ্ঞানিক ভিত্তি নেই।\n“লোকেরা ভাবছেন দুটো দেশের আণবিক বোমা আছে, তাদের মধ্যে সম্পর্ক ভালো নয়, তার মানে পাঁচ ছ’বছর পর তাদের মধ্যে যুদ্ধ বেঁধে যাবে। “\n“কোন দেশ ইচ্ছে করে কিছু করতে চায় না। কিন্তু দুর্ঘটনাবশত বিভিন্ন কারণে – যেমন ভয়ে, রাগে অনেক সময় অনেক কিছুই হয়ে যায়,” বলেন মি. ব্যানার্জি।\nএই গবেষণার সাথে একমত প্রকাশ করেছেন পাকিস্তানে কায়দে আজম বিশ্ববিদ্যালয়ের পরমাণু বিজ্ঞানী ড. পারভেজ হুডভাই। তিনি বলেছেন, ভারত ও পাকিস্তানের যুদ্ধের সম্ভাবনা সবসময়ই আছে।\n“কোন পরিকল্পনা থেকে নয়, বরং দুর্ঘটনাবশতই এরকম যুদ্ধ বেঁধে যেতে পারে। দুটো দেশের মধ্যে যদি অনন্তকাল ধরে উত্তেজনা বিরাজ করে, এবং তাদের কাছে পরমাণু অস্ত্র থাকে, তাহলে তো অনেক কিছুই ঘটতে পারে।”\nউদাহরণ দিতে গিয়ে তিনি বলেন, “কাশ্মীরের পুলওয়ামার পর বালাকোটে যা হয়েছে, পাকিস্তান এর আরো কঠোর জবাব দিতে পারতো। তখন ভারতও কিছু একটা করতো। এরকম একের পর এক ঘটনায় উত্তেজনা এতোটাই ছড়িয়ে পড়তে পারতো যে পারমাণবিক যুদ্ধও শুরু হয়ে যেতে পারতো।”\n“শীতল যুদ্ধের সময় যা হয়েছিল ভারত ও পাকিস্তানের বিরোধ তার চাইতেও খারাপ। আমেরিকা ও সোভিয়েত ইউনিয়নের মধ্যে কয়েক হাজার মাইলের দূরত্ব কিন্তু ভারত ও পাকিস্তানের সীমান্ত একই, যেখানে প্রায় প্রতিদিনই একে অপরকে লক্ষ্য করে গুলিবর্ষণ করা হয়, ফলে উত্তেজনা শীতল যুদ্ধের চাইতেও বেশি।”\nগবেষক অ্যালান রোবোক বলেন, “শুধু ভারত ও পাকিস্তানের মধ্যে নয়, হতে পারে ভারত ও চীনের মধ্যেও। যুক্তরাষ্ট্র ও রাশিয়ার মধ্যে হওয়ারও অনেক কারণ আছে। তবে আমরা ভারত ও পাকিস্তানকে বেছে নিয়েছি, কারণ কাশ্মীরকে কেন্দ্র করে এ-দুটো দেশের মধ্যে অব্যাহত বিরোধ চলছেই। সামরিক যুদ্ধে জড়ানোর অতীত ইতিহাসও তাদের রয়েছে।”\n“কাশ্মীরের পরিস্থিতি যতোই শান্ত করা যাবে, পরমাণু যুদ্ধের ঝুঁকিও ততোটা কমে আসবে। দুর্ভাগ্যজনক হলো সেরকম কিছুই হচ্ছে না। এছাড়াও পরিবেশগত কিছু পরিবর্তনও পরিস্থিতিকে আরো খারাপ করে দিতে পারে।”\n“পাকিস্তানের বেশিরভাগ পানি আসে হিমালয় থেকে। জলবায়ু পরিবর্তনের কারণে হিমালয়ের সব হিমবাহ গলে উধাও হয়ে গেলে কাশ্মীর পাকিস্তানের জন্যে আরো গুরুত্বপূর্ণ হয়ে উঠবে পানির উৎসের জন্যে। এনিয়ে যদি সমঝোতা না হয় তাহলে তো যুদ্ধের আশঙ্কাও বেড়ে যায়।”\n“২০০৮ সালে পাকিস্তান থেকে সন্ত্রাসীরা এসে মুম্বাই-এ আক্রমণ করেছিল। এরকম আক্রমণ আবারও হলে তখন পরিস্থিতি অন্য রকমের হয়ে যেতে পারে। “\nতিনি মনে করেন, পানির কারণেও এই যুদ্ধ হতে পারে। “১৯৬০ সালে ভারত ও পাকিস্তানের মধ্যে যে চুক্তি হয়েছিল তাতে দুটো দেশের কেউই খুশি নয়। যখন উভয়পক্ষ সমান সমান অখুশি হয় তখন মেনে নিতে হয় যে আমি যদি আরো বেশি খুশি হতে চাই তাহলে আমার প্রতিপক্ষ আরো বেশি অখুশি হবে। তখন যুদ্ধের সম্ভাবনা বেড়ে যেতে পারে।”\nসুইডিশ একটি গবেষণা প্রতিষ্ঠানের হিসেবে পাকিস্তানের ১৬০টি আর ভারতের আছে ১৫০টির মতো পারমাণবিক বোমা। যুক্তরাষ্ট্রের গবেষকরা বলছেন, ২০২৫ সালের মধ্যে ভারত ও পাকিস্তান ৪০০ থেকে ৫০০ পারমাণবিক অস্ত্র মজুত করে ফেলবে।\nইসলামাবাদে কায়দে আজম বিশ্ববিদ্যালয়ের পরমাণু বিজ্ঞানী মি. হুডভাই বলছেন, এই দুটো দেশের মধ্যে পরমাণু অস্ত্রের প্রতিযোগিতা বেড়েই চলেছে।\n“যদিও এসব তথ্য অত্যন্ত গোপনীয় তারপরেও ধারণা করা হয় যে পাকিস্তানের কাছে হয়তো দশ/বিশটি বেশি বোমা আছে। ভারতের এখন পারমাণবিক ডুবোজাহাজও আছে। পাকিস্তানও এরকম ডুবোজাহাজ নির্মাণ করছে। ফলে আমরা দেখতে পাচ্ছি যে এসব অস্ত্র নিক্ষেপের ক্ষমতা ও সংখ্যা দুটো দেশেরই বৃদ্ধি পাচ্ছে।”\nপারমাণবিক অস্ত্র আছে বিশ্বের মোট ন’টি দেশের। প্রথমে যুক্তরাষ্ট্র এই অস্ত্র তৈরি করে, তার পরে আজকের রাশিয়া। যুক্তরাজ্য, ফ্রান্স, চীনেরও পরমাণু অস্ত্র রয়েছে। কাকতালীয় হলেও এই পাঁচটি দেশ জাতিসংঘের নিরাপত্তা পরিষদের সদস্য।\nরাটগার্স বিশ্ববিদ্যালয়ের অধ্যাপক অ্যালান রোবোক বলছেন, পরমাণু শক্তিধর এসব দেশের যেকোনো দু’টোর মধ্যেই পরমাণু যুদ্ধ শুরু হওয়ার সম্ভাবনা আছে। আবার পরমাণু শক্তিধর একটি দেশ এমন আরেকটি দেশে আক্রমণ করতে পারে যাদের পরমাণু অস্ত্র নেই।”\n“পরমাণু অস্ত্র যখন আছে তখন পারমাণবিক যুদ্ধের আশঙ্কাও আছে। ইতোমধ্যেই এরকম একটি যুদ্ধ হয়ে গেছে, দ্বিতীয় বিশ্বযুদ্ধের সময় যুক্তরাষ্ট্র জাপানের হিরোশিমায় পারমাণবিক অস্ত্র নিক্ষেপ করেছিল, যা থেকে আমরা ভবিষ্যতেও এরকম যুদ্ধের আশঙ্কা করতে পারি।”\n“চীনের পরমাণু অস্ত্র আছে, জাপানের নেই। কিন্তু তাদের মধ্যে সম্পর্ক স্বাভাবিক নয়। তাদের মধ্যে অনেক রকমের উত্তেজনা আছে। আমেরিকা জাপানকে বলেছে, চীন যদি তোমাদের আণবিক অস্ত্র দিয়ে ভয় দেখাতে চায় তাহলে আমরা তোমাদের সঙ্গে আছি। তাদের মধ্যে সেরকম চুক্তিও আছে। তাই এই নয়টি দেশের বাইরেও পারমাণবিক যুদ্ধ হতে পারে।”\n“মধ্যপ্রাচ্যে ইসরায়েল ছাড়া এখনও পর্যন্ত অন্য কোন দেশের আণবিক বোমা নেই। ইরানের আরো সময় লাগবে। তার পরেও আমেরিকা, রাশিয়া যদি এই লড়াই-এ মিশে যায় তাহলেও আণবিক বোমার ব্যবহার হতে পারে।”\nযুদ্ধ হলে কী হবে?\n“ভবিষ্যতে কী হবে সেটা তো আমি বলতে পারবো না। আমরা অত্যন্ত ভাগ্যবান যে গত ৭৪ বছরে এই বোমা আর ব্যবহার করা হয়নি। কিন্তু পারমাণবিক অস্ত্রের অস্তিত্বের অর্থ হচ্ছে এসব অস্ত্র ব্যবহার করা হতে পারে। আমরা যদি এসব ব্যবহার না করি, এগুলো ব্যবহারের যদি যৌক্তিক কোন কারণ না থাকে, তাহলে এসব ধ্বংস করে ফেলা উচিত।”\nতিনি বলেন, “২০১৭ সালে জাতিসংঘে পরমাণু অস্ত্রের বিস্তার রোধে একটি চুক্তি সই হয়েছিল। এখনও পর্যন্ত ৩২টি দেশ এই চুক্তি অনুমোদন করেছে। ৫০টি দেশ অনুমোদন করলেই এটি কার্যকর হবে। তাই এখন বাকি বিশ্বের এগিয়ে আসা উচিত।”\nজলবায়ু বিজ্ঞানী অ্যালান রোবোক বলছেন, “পারমাণবিক বোমার ফলে আগুন লেগে যাবে, সেই আগুন থেকে যে পরিমাণ ধোঁয়া তৈরি হবে সেটা ছড়িয়ে পড়বে সারা পৃথিবীতে। এই ধোঁয়ার কারণে আমাদের এই গ্রহে সূর্যের আলোও ঠিক মতো এসে পৌঁছাতে পারবে না। ফলে পৃথিবী অনেক ঠাণ্ডা আর অন্ধকারময় হয়ে পড়বে।”\n“ধোঁয়া যখন পৃথিবীর আরো উপরের আবহমণ্ডলে চলে যাবে তখন সেটা সূর্যের আলোতে উত্তপ্ত হয়ে আরো বেশি ছড়িয়ে পড়বে যা সেখানে স্থায়ী হবে কয়েক বছর। বৃষ্টিপাত কমে যাবে। তেজস্ক্রিয়তার ঘটনা ঘটবে। এসবের নেতিবাচক প্রভাব পড়বে খাদ্য উৎপাদনের ওপর। ফলে যুদ্ধের পরেও অনাহারে আরো বহু মানুষের মৃত্যু হবে।”\nপারমাণবিক অস্ত্রের ব্যাপারে ভারতের নীতি হচ্ছে তারা এই অস্ত্র আগে ব্যবহার করবে না। কিন্তু তারাও এখন এই নীতি পুনর্বিবেচনার কথা বলছে। পাকিস্তান সবসময় বলেছে, এরকম অঙ্গীকার করতে তারা রাজি নয়।\nফলে দুটো দেশের নিরাপত্তা বিশ্লেষকরা মনে করেন, এর ফলে পারমাণবিক যুদ্ধ যে কখনোই ঘটবে না, তার কোন গ্যারান্টি নেই।\nক্যাসিনো কাণ্ড: র‌্যাবের অভিযানে ঢাকা উত্তর সিটির কাউন্সিলর রাজীব গ্রেফতার\nদ্রুত ফুরিয়ে আসছে চিকিৎসা সামগ্রী, নিউ ইয়র্কে মারাত্মক পরিস্থিতির আশঙ্কা\nকরোনা আক্রান্ত ভারতের কেন্দ্রীয় স্বরাষ্ট্রমন্ত্রী অমিত শাহ, ভর্তি হাসপাতালে\nঅং সান সু চি এবং অন্য রাজনৈতিক নেতাদের গ্রেপ্তার: এক বছরের জন্য জরুরী অবস্থা জারি


একজন দাউদ হায়দার ও ‘জন্মই আমার আজন্ম পাপ’\n৩ সেপ্টেম্বর ২০১৮, সোমবার\nদাউদ হায়দার একজন বাংলাদেশি বাঙালি কবি, লেখক ও সাংবাদিক। যিনি ১৯৭৪ খ্রিষ্টাব্দে দেশ থেকে নির্বাসনের পর বর্তমানে জার্মানিতে নির্বাসিত জীবন যাপন করছেন। তিনি বর্তমানে একজন ব্রডকাস্টিং সাংবাদিক। দাউদ হায়দার সত্তর দশকের একজন আধুনিক কবি। তাঁর বিখ্যাত কাব্যের নাম ‘জন্মই আমার আজন্ম পাপ’।\nসত্তর দশকের শুরুর দিকে দাউদ হায়দার দৈনিক সংবাদের সাহিত্য পাতার সম্পাদক ছিলেন। ১৯৭৩ সালে লন্ডন সোসাইটি ফর পোয়েট্রি দাউদ হায়দারের কোন এক কবিতাকে “দ্যা বেস্ট পোয়েম অব এশিয়া” সম্মানে ভুষিত করেছিল। সংবাদের সাহিত্যপাতায় 'কালো সূর্যের কালো জ্যোৎসায় কালো বন্যায়' নামে একটি কবিতা লিখেছিলেন।\nধারণা করা হয়ে থাকে, তাঁর ওই কবিতায় হযরত মুহাম্মদ (সাঃ), যিশুখ্রিষ্ট এবং গৌতম বুদ্ধ সম্পর্কিত অবমাননাকর উক্তি ছিল। যা সাধারণ মানুষের ধর্মীয় অনুভূতিতে আঘাত করেছিল। তাঁর সংগস অব ডেস্পায়ার বইতে এই কবিতাটি সঙ্কলিত আছে বলে ধারণা করা হয়। বাংলাদেশে মৌলবাদী গোষ্ঠী এর বিরুদ্ধে প্রচণ্ড প্রতিবাদ শুরু করে। ঢাকার এক কলেজ-শিক্ষক ঢাকার একটি আদালতে এই ঘটনায় দাউদ হায়দারের বিরুদ্ধে মামলা দায়ের করেছিলেন।\nতৎকালীন বঙ্গবন্ধুর সরকার দাউদ হায়দারকে নিরাপত্তা দিতে ব্যর্থ হয়। বাংলাদেশ সরকার তখন চায়নি আন্তর্জাতিকভাবে মুসলিম সরকারদের সাহায্য হারাতে। ১৯৭৩ সালে কবিকে নিরাপত্তামূলক কাস্টডিতে নেয়া হয়। ১৯৭৪ এর ২০ মে সন্ধ্যায় তাঁকে জেল থেকে মুক্তি দেওয়া হয় এবং ২১ মে সকালে বাংলাদেশ বিমানের একটা রেগুলার ফ্লাইটে করে তাকে কলকাতায় পাঠানো হয়। ওই ফ্লাইটে তিনি ছাড়া আর কোনো যাত্রী ছিল না।\nতাঁর কাছে সে সময় ছিল মাত্র ৬০ পয়সা এবং কাঁধে ঝোলানো একটা ছোট ব্যাগ (ব্যাগে ছিল কবিতার বই, দু'জোড়া শার্ট, প্যান্ট, স্লিপার আর টুথব্রাশ)। কবির ভাষায়- “আমার কোনও উপায় ছিল না। মৌলবাদীরা আমাকে মেরেই ফেলত। সরকারও হয়ত আমার মৃত্যু কামনা করছিল।”\nকলকাতা ছিল তার কাছে একদম অচেনা। কাউকেই চিনতেন না। দমদম এয়ারপোর্টে নেমে প্রথমে কাঁদছিলেন। কলকাতায় তিনি সাংবাদিক-সাহিত্যিক গৌরকিশোর ঘোষ এর কাছে প্রথম আশ্রয় পান। তিনি সেখানে একমাসের মতো ছিলেন। তিনি সেখানে লেখালেখি শুরু করেন। কলকাতার কঠিন বাস্তবতার মাঝে তিনি দ্য স্টেটসম্যান পত্রিকায় লেখা শুরু করেন।\nতার জীবনে প্রেমও আসে সেখানে। যাদবপুর বিশ্ববিদ্যালয় ও কলকাতা বিশ্ববিদ্যালয়ের দুই তরুণী, তাকে প্রেম নিবেদন করে। তারপরও তিনি বুঝতে পারেন যে তিনি একা কলকাতা শহরের মতোই। তিনি সেখানে একজন আগন্তুক মাত্র। ১৬ আগস্ট ২০০৯ সালের সমকালে লেখা তাঁর কলামে (বঙ্গবন্ধু ও অন্নদাশঙ্কর) দেখা যায় ১৯৭৫ সালের আগস্ট মাসে তিনি যাদবপুর বিশ্ববিদ্যালয়ে 'আন্তর্জাতিক তুলনামূলক সাহিত্যের' ছাত্র ছিলেন। কলকাতায় তিনি সমাদৃত হন। অন্নদাশঙ্কর রায় তাকে নিজ বাড়িতে আশ্রয় দেন।\nনির্বাসিত অবস্থায় ১৯৭৯ সালে তিনি ভারতে বাংলাদেশ দূতাবাসে নবায়ণের জন্য পাসপোর্ট জমা দিলে তা বাজেয়াপ্ত করা হয়। দাউদ হায়দারকে ভারত থেকেও নির্বাসনে পাঠানোর চেষ্টা করা হয়েছে। ১৯৮৫ সালে পেন আমেরিকান সেন্টারের ২০০০ লেখকের পক্ষ থেকে ভারতের প্রধানমন্ত্রীর কাছে একটা চিঠি লেখা হয় যাতে দাউদ হায়দারকে ভারতের নাগরিকত্ব দেয়ার অনুরোধ করা হয়।\nজার্মানির নোবেল বিজয়ী সাহিত্যিক গুন্টারগ্রাসের সহযোগিতায় ২২ জুলাই ১৯৮৭ সালে তিনি জার্মানির বার্লিন শহরে যান এবং তারপর থেকে সেখানেই আছেন। উল্লেখ্য তিনি বার্লিন যাত্রায় পাসপোর্টের পরিবর্তে জাতিসংঘের বিশেষ ট্র্যাভেল পাস ব্যবহার করেছেন। এ ব্যাপারে তখন জেনেভায় জাতিসংঘের মানবাধিকার সংস্থায় কর্মরত শামসুল বারী তাঁকে অনেক সাহায্য করেন। দাউদ হায়দার পরে এই জাতিসংঘের ট্র্যাভেল পাস ব্যবহার করে বহু দেশ ঘুরেছেন। ১৯৮৯ সালে তিনি জার্মানিতে সাংবাদিক হিসেবে চাকুরি শুরু করেন।\nতিনি প্রায় ৩০টির মতো বই লিখেছেন জার্মান, হিন্দি, ইংরেজি, ফ্রেঞ্চ, জাপানি ও স্প্যানিশ ভাষায়। তাঁর উল্লেখযোগ্য গ্রন্থসমূহের মধ্যে আছে- সংগস অব ডেস্পায়ার (১৯৯২), এই শাওনে পরবাসে (১৯৮২), বানিশম্যান্ট (১৯৭৯), আমি পুড়েছি জ্বালা ও আগুনে (১৯৮২), এলোন ইন ডার্কনেস অ্যান্ড আদার পোয়েমস (১৯৭৮), হোল্ডিং অ্যান আফটারনুন অ্যান্ড আ লিথ্যাল ফায়ার আর্ম (১৯৮১), অবসিডিয়ান, সাক্ষাৎকার ও অন্যান্য, জন্মই আমার আজন্ম পাপ। তথ্যসূত্র: ইন্টারনেট, ওয়েসবাইট\nজন্মই আমার আজন্ম পাপ, মাতৃজরায়ু থেকে নেমেই জেনেছি আমি\nসন্ত্রাসের ঝাঁঝালো দিনে বিবর্ণ পত্রের মত হঠাৎ ফুৎকারে উড়ে যাই\nবাসের দোতলায় ফুটপাতে রুটির দোকানে দ্রুতগামী\nপিছনে ঝাঁকড়া চুলওয়ালা যুবক। অষ্টাদশ বর্ষীয়ার নিপুণ ভঙ্গী\nদম্পতির অলৌকিক হাসি প্রগাঢ় চুম্বন\nআমি দেখে যাই, হেঁটে যাই, কোথাও সামান্য বাতাসে উড়ে যাওয়া চাল-\nঘরের স্যাঁতসেতে মেঝেয় চাঁদের আলো এসে খেলা করে\nপেটে জ্বালা, পাজরায় তেল মালিশের বাসন উধাও-\nআমি কোথা যাই? পান্তায় নুনের অভাব।\nজ্বলন্ত যৌবনে ছুটি ফ্যামিলি প্ল্যানিং কোথায়\nকোথায় ডাক্তার কম্পাউন্ডার\nপুরুষত্ব বিলিয়ে ভাবি, কুড়ি টাকায় একসের চাল ও অন্যান্য\nআমার চৌদিকে উৎসুক নয়ন আহ্লাদী হাসি\nএরা কেন জন্ম নেয়?\nমরণ এসে নিয়ে যাক, নিয়ে যাক\nলোকালয়ের কিসের ঠাঁই এই শত্রুর?\nআমিও ভাবি তাই, ভাবি নতুন মডেলের চাকায় পিষ্ট হবো\n[জন্মই আমার আজন্ম পাপ]


Skrill একাউন্ট কিভাবে তৈরি করবেন এবং 100% ভেরিফিকেশন করবেন।\nSkrill একাউন্ট আমাদের দেশে খুবই জনপ্রিয়। আজ আমি আলোচনা করব কিভাবে আপনারা Skrill একাউন্ট তৈরি করবেন এবং তা ১০০% ভেরিফিকেশন করবেন। তার আগে আলোচনা করা যাক Skrill কি?\nআমরা যারা অনলাইনে আউটসোর্সিং করে থাকি তাদের কাছে Skrill শব্দটি খুবই পরিচিত। Skrill হলো একটি অনলাইন পেমেন্ট সিস্টেম। এর পূর্ব নাম ছিল “Moneybookers”। পরে 2012 সালে এর নাম পরিবর্তন হয়ে বর্তমানে Skrill এ রূপ নিয়েছে।\nSkrill কে ধরা হয় পেপালের প্রধান বিকল্প হিসেবে। আপনারা জানেন অনলাইন পেমেন্ট সিস্টেমে পেপাল সর্বাধিক জনপ্রিয়। কিন্তু পৃথিবীর সকল দেশে পেপাল সাপোর্ট করেনা, আর তাই সেসব দেশের জন্য Skrill হলো একটি আদর্শ পেমেন্ট মাধ্যম।\nতবে পেপাল থেকে Skrill কোন অংশে কম নয়। এটি পেপালের মতোই নিরাপদ দ্রুত এবং সাশ্রয়ী লেনদেন পদ্ধতি।\nআপনি যেকোন Skrill ব্যবহারকারীকে যে কোন মুহূর্তে যে কোন পরিমাণ অর্থ ট্রান্সফার করতে পারেন মুহূর্তের মধ্যেই, আর এর জন্য কোন প্রকার ব্যাংক অ্যাকাউন্ট এর প্রয়োজন নেই শুধুমাত্র একটি ইমেইল এড্রেস এর মাধ্যমেই এটি করা সম্ভব।\nবিশ্বের অনেক বড় বড় কোম্পানি Skrill এর মাধ্যমে পেমেন্ট কার্যক্রম পরিচালনা করে থাকে। তার মধ্যে Freelance, Envato Marketplace (ThemeForest), 99Designs, উল্লেখযোগ্য।\nআমাদের দেশেও পেপাল সাপোর্টেড নয়, তাই সে ক্ষেত্রে Skrill একটি প্রধান বিকল্প। কিভাবে Skrill একাউন্ট তৈরি করবেন এবং তা ভেরিফিকেশন করবেন সে সম্পর্কে নিচে বিস্তারিত আলোচনা করা হলো।\nযেভাবে Skrill একাউন্ট তৈরি করবেন।\nSkrill একাউন্ট তৈরী করার জন্য এখানে ক্লিক করুন। এরপর নিচের পেজটি প্রদর্শিত হবে।\nআপনার যদি নিজের NID থাকে, তাহলে উক্ত NID মোতাবেক ইনফরমেশন গুলো যথাযথভাবে লিপিবদ্ধ করুন। তবে আপনার যদি নিজের কোন এনআইডি না থাকে তাহলে আপনি আপনার পরিবারের যে কারো এনআইডি দিয়ে একাউন্ট তৈরি করতে পারেন। যেহেতু এটি অর্থ লেনদেনের সাথে সম্পৃক্ত তাই অনুগ্রহ করে সঠিক তথ্য গুলো প্রদান করুন।\nFirst Name and Last Name: এখানে আপনার First Name এবং Last Name প্রদান করুন।\nCountry: Country অটোমেটিকভাবে বাংলাদেশ সিলেক্ট হবে। তবে যদি না হয় তাহলে বাংলাদেশ সিলেক্ট করুন।\nCurrency: যেহেতু আমরা বেশিরভাগ USD (US Dollars) তে পেমেন্ট আদান-প্রদান করে থাকি তাই Currency তে USD সিলেক্ট করুন।\nEmail: এখানে আপনার ইমেইল এড্রেসটি প্রদান করুন।\nPaasword: এখন এখানে আপনার পাসওয়ার্ড প্রদান করুন। অনুগ্রহ করে একটি শক্তিশালী পাসওয়ার্ড ব্যবহারের চেষ্টা করবেন।\nউপরোক্ত ফর্মে তথ্য গুলো সঠিকভাবে পূরণ করা হয়ে গেলে Register বাটনে ক্লিক করুন।\nResistor বাটনে ক্লিক করার পর Your Details পেজ প্রদর্শিত হবে। এখানে আপনার Address, Date of Birth এবং Mobile Number প্রদান করতে হবে।\nউপরের ছবিটি লক্ষ্য করুন। আপনার নিজের বা পরিবারের যার নামে অ্যাকাউন্ট তৈরি করেছেন NID অনুযায়ী উপরের ফর্মটি পূরণ করুন।\nAddress: NID মোতাবেক যথাযথ ঠিকানা এখানে টাইপ করুন।\nAddress (Optional): প্রথম Address সেকশনে ঠিকানা না ধরলে Optional সেকশন ব্যবহার করতে পারেন অথবা অন্যথায় বাদ দিতে পারেন। এটা জরুরী নয়।\nCity: NID এর ঠিকানা অনুযায়ী এখানে সিটি নেম টাইপ করুন।\nPostal Code: এখানে পোস্টাল কোড বা জিপ কোড টাইপ করুন।\nDate of Birth: NID অনুযায়ী এখানে জন্ম তারিখ টাইপ করুন।\nCode: Phone Number: এখানে আপনার নিজের ফোন নাম্বার টাইপ করুন। স্ক্রিল আপনাকে এই নাম্বারে ভেরিফিকেশন কোড পাঠাবে তাই অনুগ্রহ করে আপনার অ্যাক্টিভ ফোন নম্বরটি টাইপ করুন।\nউপরোক্ত ফরমটি যথাযথভাবে পূরণ করা হয়ে গেলে Next বাটনে ক্লিক করুন।\nএখন এখানে আপনার ফোন নাম্বারটি ভেরিফিকেশন করতে হবে। যথাযথভাবে Continue বাটনে ক্লিক করুন। Continue বাটনে ক্লিক করার পর Skrill আপনার ফোন নাম্বারে একটি ভেরিফিকেশন কোড পাঠাবে। অনুগ্রহ করে উক্ত ভেরিফিকেশন কোড টি এখানে ইনপুট করুন এবং Save বাটনে ক্লিক করুন।\nএখন এই ধাপটি খুবই গুরুত্বপূর্ণ। এখানে আপনার অ্যাকাউন্টের সিকিউরিটির জন্য ট্রানজেকশন পিন সেট আপ করতে হবে। Transection PIN হল ছয় সংখ্যার একটি পিন নাম্বার যা সিকিউরিটির জন্য অর্থ লেনদেনের সময় প্রয়োজন পড়বে।\nসিকিউরিটি এর জন্য ট্রানজেকশন পিন খুবই গুরুত্বপূর্ণ। সুতরাং পাসওয়ার্ডের মতো এই পিনটি কখনো কারো সাথে শেয়ার করবেন না। আপনার নিজের মতন করে ছয় সংখ্যার একটি পিন বাছাই করুন অতঃপর Save বাটনে ক্লিক করুন।\nসুসংবাদ, আপনার স্ক্রিল একাউন্ট যথাযথভাবে তৈরি হয়েছে। এখন আপনি চাইলেই কোন প্রকার ভেরিফিকেশন ছাড়াই আর্থিক লেনদেন করতে পারবেন। তবে একাউন্ট ভেরিফিকেশন না করলে আর্থিক লেনদেনের লিমিট রয়েছে।\nভেরিফিকেশন ছাড়াই আপনি আনুমানিক প্রতি মাসে 150 ডলারের মতো লেনদেন করতে পারবেন। তবে আমি আপনাকে অনুরোধ করবো অ্যাকাউন্টটি ভেরিফিকেশন করে নিন।\nকিন্তু ভেরিফিকেশন করতে কমপক্ষে আপনার একাউন্টে $.01 পরিমাণ ডলার থাকতে হবে। তাই চিন্তার কোন কারণ নেই আপনি আপনার প্রথম পেমেন্ট পাবার মাধ্যমেও একাউন্ট ভেরিফিকেশন করতে পারবেন।\nSkrill একাউন্ট Verification করবেন যেভাবে\nপ্রথমেই বলে রাখি Skrill একাউন্ট ভেরিফিকেশন এর জন্য অনুগ্রহ করে মোবাইল ফোন ব্যবহার করুন। তবে আপনার কম্পিউটারে যদি ওয়েব ক্যাম থাকে তাহলে কম্পিউটার দিও করতে পারেন। কারণ এখানে লাইভ ক্যামেরা তে স্ক্রিনশট দিতে হয়।\nএখন ভেরিফিকেশনের জন্য প্রথম পেমেন্ট পাবার পর বা $.01 ডিপোজিট করার পর। বামপাশের সাইডবার থেকে Settings এ ক্লিক করুন, অতঃপর Account Verification অপশন থেকে VERIFY NOW তে ক্লিক করুন।\nএকই কম্পিউটার থেকে দুটি অ্যাকাউন্ট তৈরি করা ঠিক নয় তাই যেহেতু আমার অলরেডি একটি ভেরিফাইড একাউন্ট রয়েছে তাই এখানে ছবি দেখাতে না পারার জন্য দুঃখিত। তবে ভেরিফিকেশন এর যেকোনো ধরনের সমস্যায় পড়লে আমার সাথে যোগাযোগ করতে পারেন ইনশাল্লাহ সমাধানের চেষ্টা করব।\nআপনি ফেসবুক অ্যাকাউন্ট এর মাধ্যমেও আপনার আইডি ভেরিফিকেশন করতে পারেন। তবে যেহেতু আমরা ফেসবুকে সচরাচর সঠিক ইনফরমেশন প্রধান করিনা আর এটি আর্থিক লেনদেন এর সাথে সম্পৃক্ত তাই স্বাভাবিকভাবেই আইডি ভেরিফিকেশন কমপ্লিট করুন।\nপ্রথম পর্যায়ে Choose Issuing Country/Region এ বাংলাদেশ সিলেক্ট করুন। অতঃপর আপনি যে ডকুমেন্ট আপলোড করতে চান (পাসপোর্ট, ন্যাশনাল আইডি কার্ড, এবং ড্রাইভিং লাইসেন্স) সেটা সিলেক্ট করুন। (অনুগ্রহ করে Skrill মোবাইল অ্যাপের মাধ্যমে ভেরিফিকেশন করুন এতে আপনার ভেরিফিকেশন প্রসেস সহজ হবে)\nএরপর আইডি কার্ডটি হাতে ধরে প্রথম পেজ বা ফ্রন্ট পর্ট এর এর ছবি দিতে Start এ ক্লিক করুন। এরপর ঠিক একইভাবে ব্যাকপার্ট বা পিছনের সাইট এর ছবি দিতে Start এ ক্লিক করুন।\nএখন এই পর্যায়ে আপনার নিজের ছবি বাজার নামে অ্যাকাউন্ট তৈরি করেছেন তার ছবি আপলোড করতে হবে। এই প্রসেসটি লাইভ ক্যামেরার মাধ্যমে সম্পন্ন করা হয়ে থাকে। অনুগ্রহ করে Continue বাটনে ক্লিক করুন এবং আপনার ছবিটি আপলোড করুন।\nআইডি ভেরিফিকেশন এর প্রথম ধাপ যথাযথভাবে সম্পন্ন হয়েছে। অনুগ্রহ করে আবার Continue বাটনে ক্লিক করুন।\nদ্বিতীয় ধাপে আপনাকে বিদ্যুৎ বিল, ব্যাংক স্টেটমেন্ট, বা স্কুল এনরোলমেন্ট এর ছবি তুলে লোকেশন ভেরিফিকেশন করতে হবে। আপনি চাইলে Geo-location ভেরিফিকেশন এর মাধ্যমে ও এটা করতে পারেন। কিন্তু আমাদের দেশে Geo-location কাজ করে না।\nতাই আপনার নিকট যদি ব্যাংক স্টেটমেন্ট বা বিদ্যুৎ বিল বা স্কুল এনরলমেন্ট এর অরিজিনাল কপি থাকে তাহলে খুব সহজেই লোকেশন ভেরিফিকেশন করতে পারবেন। এর জন্য Upload Address Document এ ক্লিক করুন এবং আপনার ডকুমেন্টের ছবি তুলে প্রদান করুন।\nতবে আপনার নিকট যদি এর কোনোটিই না থাকে তবে চিন্তার কোন কারণ নেই। আপনি গুগল থেকে একটি স্কুল বা কলেজ প্রত্যায়নপত্র এর ছবি ডাউনলোড করে নিয়ে সেটা এডিট করে যে নামে অ্যাকাউন্ট তৈরি করেছেন সেই নাম এবং যেকোনো একটি রোল নাম্বার দিয়ে, অতঃপর সেটি নিজেই সিগনেচার করে তার ছবি তুলে Address Verification করতে পারেন।\nউল্লেখ্য, Skrill অ্যাকাউন্ট ভেরিফিকেশন বিষয়ে – আমার খুবই মজার একটি অভিজ্ঞতা শেয়ার করি আপনাদের সাথে আমার নিজের একাউন্ট ভেরিফিকেশন এর জন্য পরপর তিনবার অরজিনাল বিদ্যুৎ বিল দেয়া সত্বেও আমার একাউন্ট এর Location Verification হচ্ছিল না।\nঅতঃপর আমি গুগোল থেকে একটি স্যাম্পল প্রত্যয়ন পত্র এর ইমেজ ডাউনলোড করে অতঃপর সেটি এডিট করে নিজের নাম এবং একটি রোল নাম্বার দিয়ে নিজেই সেটা সত্যায়িত করে নিয়ে আপলোড করেছিলাম এবং সাথে সাথেই আমার লোকেশন ভেরিফিকেশন হয়ে গিয়েছিল। 😊😊😊\nতবে মনে রাখবেন ভেরিফিকেশনের জন্য কোন ডকুমেন্ট স্ক্যান করে আপলোড করবেন না এতে ভেরিফিকেশন হবার সম্ভাবনা কম। সব সময় মোবাইল ফোনের ক্যামেরা দিয়ে ছবি তুলে তারপর ডকুমেন্টগুলো আপলোড করার চেষ্টা করবেন।\nবিশেষ দ্রষ্টব্য: এখন ভেরিফিকেশনের জন্য সর্বোচ্চ 48 ঘণ্টা সময় লাগতে পারে। তবে বেশিরভাগ ক্ষেত্রে এর আগেই হয়ে যায়। আপনি যদি পাসপোর্ট সাবমিট করেন তাহলে ভেরিফিকেশন প্রসেস আরো দ্রুত হয়ে থাকে। কিন্তু যেহেতু আমাদের সবার নিকট পাসপোর্ট Available নয় তাই একটু সময় নিয়ে ন্যাশনাল আইডি কার্ড দিয়েই একাউন্ট ভেরিফিকেশন করা যাবে।\nSkrill Account verification এর Step by step Tutorial এর জন্য তাদের Official site পেজ ভিজিট করতে পারেন। “Skrill Verification Official Site.”\nউপরোক্ত নির্দেশনা মতো স্টেপ বাই স্টেপ ফলো করলে ইনশাল্লাহ খুব সহজেই আপনার অ্যাকাউন্ট ১০০% ভেরিফিকেশন হয়ে যাবে। এবং আপনার একাউন্টে কোন প্রকার ট্রানজেকশন লিমিট থাকবে না অর্থাৎ আনলিমিটেড ট্রানজেকশন করতে পারবেন।\nবাংলাদেশের প্রায় অধিকাংশ ব্যাংক গুলো থেকেই স্ক্রিলের মাধ্যমে টাকা উত্তোলন করা যায়। এবং বর্তমানে প্রায় সব ব্যাংকই অনলাইন ব্যাংকিং এর আওতাভুক্ত। এছাড়া আপনি চাইলে অর্থ উত্তোলনের জন্য আপনার ডেবিট কার্ড অথবা ক্রেডিট কার্ড ব্যবহার করতে পারেন।\nআরো অন্যান্য পেমেন্ট মেথড সম্পর্কে বিস্তারিত জানতে এখানে ক্লিক করুন।\nযেকোনো ধরনের সমস্যার জন্য নিচের কমেন্ট বক্সে আপনার মূল্যবান মতামত প্রদান করুন । অথবা আমাদের ফেসবুক পেজের মাধ্যমে যোগাযোগ করতে পারেন। ইনশাল্লাহ দ্রুত সমাধান দেওয়ার চেষ্টা করব।\n6 thoughts on “Skrill একাউন্ট কিভাবে তৈরি করবেন এবং 100% ভেরিফিকেশন করবেন।”\nস্ক্রিল থেকে কি বিকাশ বা রকেটে টাকা নেওয়া যায়?\nস্ক্রিল থেকে বিকাশ বা রকেটে সরাসরি টাকা নেওয়া যায় না।\nতবে স্ক্রিল এর ডলার আপনি সরাসরি বাংলাদেশের যে কোন ব্যাংকের মাধ্যমে তুলতে পারবেন।\nআবার আপনি চাইলে স্ক্রিল এর ডলার বিক্রি ও করতে পারেন।\nস্ক্রিল ডলার ক্রয় বিক্রয়ের অনেক ট্রাস্টেড মাধ্যম রয়েছে বাংলাদেশে।\nউল্লেক্ষঃ এখানে ওই সব ব্যাংকের কথা বলা হয়েছে সে সব ব্যাংক অনলাইন ব্যাংকিং এর আওতাধীন।\nআর বাংলাদেশে বর্তমানে প্রায় সকল ব্যাংকই অনলাইন ব্যাংকিং এর আওতাধীন।\nNID means National Identity Card\nskrill app ইনস্টল করে রেজিষ্ট্রেশন করেছি, কিন্তু তারপর আর কিছু পূরণ করার বক্স আসছে না, যেমনটা এখানে ছবিতে দেখা যাচ্ছে। খুব সাধারণভাবে একাউন্ট তৈরি হয়েছে ডিপোজিট, সেন্ড,উইদ ড্র অপশনগুলো সহ।কিন্তু ডিপোজিট অপশনতে ক্রেডিট কার্ড দিয়ে উপরোক্ত ছবির মতো blank spaces পূরণ করতে হয় কিন্তু সেখানে নাম ও ঠিকানা লাতিন ভাষায় পূরণ করতে হবে।\nআমি বুঝতে পারছি না আদৌ আমার একাউন্ট তৈরি হয়েছে নাকি একাউন্টস তৈরির নিয়ম পাল্টে গেছে?\nঅনুগ্রহ করে আমাদের ফেসবুক পেজে যোগাযোগ করুন।\nআপনার সমস্যার স্ক্রীনশট ফেসবুক পেজে ইনবক্স করুন।\nতাহলে সমস্যাটা বুঝতে এবং সমধান দিতে সুবিধা হবে।\nঅথবা স্ক্রীনশট ইমেইল করুন [email protected]


প্রকাশিত: ১৪ অক্টোবর ২০১৮, ০৯:৩০ PM\nআপডেট: ১৪ অক্টোবর ২০১৮, ০৯:৩০ PM\nপাকিস্তানের বাদশাহি মসজিদ থেকে নবী মুহাম্মদ (সা.) এর সংরক্ষিত ‘না’লাইন পাক’ (চপ্পল) চুরির ঘটনায় যৌথ তদন্ত কমিটি গঠনের নির্দেশ দিয়েছেন দেশটির সুপ্রিম কোর্ট।\nরবিবার এ মামলার শুনানিতে এ নির্দেশ দেন প্রধান বিচারপতি মিয়া সাকিব নেসার।\n১৩ বছর পর রবিবার এ মামলার শুনানিতে দেশটির ওয়াকফ মন্ত্রণালয়ের প্রতিবেদন প্রত্যাখ্যান করে বলা হয়, এ প্রতিবেদনে আদালত সন্তুষ্ট নয়। এ প্রতিবেদন নিজেদের বাঁচানোর চেষ্টা মাত্র। এসময় প্রধান বিচারপতি ওয়াকফ সচিবের ওপর ক্ষোভ প্রকাশ করে বলেন, এর চেয়ে বড় সম্পদ আর কী হতে পারে যা আপনারা সংরক্ষণ করতে পারেন না। লজ্জার বিষয় এমন পবিত্র জিনিসকেও হেফাজত করতে না পারা।\nপ্রধান বিচারপতির নির্দেশে এ যৌথ তদন্ত কমিটিতে আইএসআই, আইবি ও ডিজিআইজি পর্যায়ের কর্মকর্তাদেরও শামিল করারও নির্দেশ দেওয়া হয়েছে।\nপ্রসঙ্গত, ২০০৩ সালে লাহোরের লাল মসিজদ থেকে নবী (সা.) এর সংরক্ষিত ‘না’লাইন পাক’ চুরি হয়। এ ঘটনায় মামলা করেন দেশটির পীর এসএ জা’ফরি। প্রতিবাদে তিনি ১৩ বছর যাবত কালো পোশাক ও খালি পায়ে জীবন যাপনও করছেন। তবে এ পর্যন্ত এ মামলার ১০টি তদন্ত হলেও এ ঘটনার কোনো সুরাহা হয়নি।


শেষ হলো “করোনাথন-১৯” শীর্ষক হ্যাকাথন\nমঙ্গলবার, ১১ই আগস্ট, ২০২০ ইং | ২৭শে শ্রাবণ, ১৪২৭ বঙ্গাব্দ\nকরোনা ভাইরাস মোকাবেলায় ড্যাফোডিল ইন্টারন্যাশনাল ইউনিভার্সিটির উদ্যোগে বাংলাদেশে এই প্রথম অনলাইন প্ল্যাটফর্মে আয়োজিত “করোনাথন-১৯” হ্যাকাথনের সমাপন হলো আজ। তিন দিনব্যাপী (২-৪মে) অনুষ্ঠিত এ আন্তর্জাতিক প্রতিযোগিতাটির সমাপনী ও পুরস্কার বিতরণী অনুষ্ঠান আজ সোমবার (৪ মে) ফেসবুক লাইভের মাধ্যমে অনুষ্ঠিত হয়। অনুষ্ঠানে প্রধান অতিথি হিসেবে উপস্থিত ছিলেন তথ্য প্রযুক্তি প্রতিমন্ত্রী জুনাঈদ আহমেদ পলক। বিশেষ অতিথি হিসেবে উপস্থিত ছিলেন বাংলাদেশ প্রকৌশল বিশ্ববিদ্যালয়ের (বুয়েট) কম্পিউটার সায়েন্স অ্যান্ড ইঞ্জিনিয়ারিং বিভাগের অধ্যাপক ড. এম কায়কোবাদ। ড্যাফোডিল ইন্টারন্যাশনাল ইউনিভার্সিটির ভারপ্রাপ্ত উপাচার্য অধ্যাপক ড. এস এম মাহবুব উল হক মজুমদারের সভাপতিত্বে অনুষ্ঠানে আরও বক্তব্য রাখেন ড্যাফোডিল পরিবারের প্রধান নির্বাহী মোহাম্মদ নূরুজ্জামান, কম্পিউটার সায়েন্স অ্যান্ড ইঞ্জিনিয়ারিং বিভাগের প্রধান অধ্যাপক ড. সৈয়দ আকতার হোসেন, সফটওয়্যার ইঞ্জিনিয়ারিং বিভাগের প্রধান ড. তৌহিদ ভুঁইয়া, করোনাথন-১৯ এর আহ্বায়ক ড. শেখ মোহাম্মদ আল্যায়ার। অনুষ্ঠানটি সঞ্চালনা করেন বিএসডিআই-এর নির্বাহী পরিচালক কে এম হাসান রিপন।\nপ্রতিযোগিতাটটি অনুষ্ঠিত হয় জুনিয়র ও সিনিয়র–দুই ক্যাটাগরিতে। জুনিয়র ক্যাটাগরির হেলথকেয়ার বিভাগে চ্যাম্পিয়ন হয়েছেন ঢাকা কলেজের শিক্ষার্থী সানি জুবায়ের এবং রানার আপ হয়েছে ড্যাফোডিল ইন্টারন্যাশনাল কলেজের শিক্ষার্থী ইশরাত জাহান তুলি। এই ক্যাটাগরির ওপেনবক্স বিভাগে চ্যাম্পিয়ন হয়েছে টিম সোপি। এই টিমের সদস্যরা হলেন আল মামুন অভি, আজিজুল হাকিম ও মারুফ আহমেদ। একই বিভাগে রানার আপ হয়েছেন ড্যাফোডিল ইন্টারন্যাশনাল কলেজের শিক্ষার্থী সামি খান।\nঅপরদিকে সিনিয়র ক্যাটাগরির হেলথকেয়ার বিভাগে চ্যাম্পিয়ন হয়েছে ড্যাফোডিল ইন্টারন্যাশনাল ইউনিভার্সিটির শিক্ষার্থী তানভির এবং রানার আপ হয়েছে ইরান থেকে অংশগ্রহণ করা দল ‘ভাইরাস হান্টার’। এই দলের সদস্যরা হলেন আহমেদ রামাজানি, আজাদেহ ও মোহাম্মদী। ফুড অ্যান্ড নিউট্রিশন বিভাগে চ্যাম্পিয়ন হয়েছে শেরে বাংলা কৃষি বিশ্ববিদ্যালয়ের দল ‘স্মার্ট অ্যাকুয়াপনিস সিস্টেম’। দলের সদস্যরা হলেন ইফতেখার আলম, আদনান সেতু ও তানজিদ আহমেদ। একই বিভাগে রানার আপ হয়েছে ইন্টারন্যাশনাল ইউনিভার্সিটি অব বিজনেস এগ্রিকালচার অ্যান্ড টেকনোলজি থেকে অংশ নেওয়া দল ডিজিটাল ট্রেন। দলের সদস্যরা হলেন তানজিয়া বিনতে হাফিজ, তৌফিকুল এনাম ও নাইমুল ইসলাম। অন্যদিকে ওপেনবক্স বিভাগে চ্যাম্পিয়ন হয়েছে টিম রক্ষী। এই টিমের সদস্যরা হলেন আবরার মাসুম, নাসিফ জামান ও ফাহিম হাসনাইন। এই বিভাগে রানার আপ হয়েছে ইউনাইটেড ইন্টারন্যাশনাল ইউনিভার্সিটির দল ‘মিনিয়নস’। দলের সদস্যরা হলেন প্রশান্ত কুমার দাস, আনিকা তাহসিন ও আরিফা আকতার।\nপ্রধান অতিথির বক্তব্যে জুনাঈদ আহমেদ পলক বলেন, ডিজিটাল বাংলাদেশ গড়ার পেছনে শুরু থেকেই ড্যাফোডিল ইন্টারন্যাশনাল ইউনিভার্সিটি নানাভাবে অবদান রেখে যাচ্ছে। করোনাথন প্রতিযোগিতা পুরোটাই অনলাইনে আয়োজন করে ড্যাফোডিল বিশ্ববিদ্যালয় প্রমাণ করে দিলো যে অলাইনে অনেক কিছুই করা সম্ভব। এই হ্যাকাথন থেকে যেসব উদ্ভাবনী আইডিয়া বেরিয়ে এসেছে সেসব বাংলাদেশের মানুষক বাঁচাতে সাহায্য করবে বলে তিনি আশা প্রকাশ করেন। এসময় মন্ত্রী জানান, তরুণ উদ্ভাবনী উদ্যোক্তাদের জন্য সরকার স্টার্ট আপ বাংলাদেশ স্থাপন করেছে, সেখান থেকে তরুণ উদ্ভাবকরা সব ধরনের সহযোগিতা পাবেন।\nসবশেষে জুনাইদ আহমেদ পলক ড্যাফোডিল বিশ্ববিদ্যালয়কে ধন্যবাদ জানান এমন একটি প্রতিযোগিতার আয়োজন করার জন্য।\nবিশেষ অতিথির বক্তব্যে অধ্যাপক ড. এম কায়কোবাদ বলেন, ড্যাফোডিল বিশ্ববিদ্যালয় তরুণ নেতৃত্ব তৈরি করছে। তারা শিক্ষার্থীদের উদ্ভাবনী মেধাকে উসকে দিচ্ছে। এটা অবশ্যই প্রশংসাযোগ্য। তিনি বলেন, সারা দেশ লকডাউন হয়ে গেলেও শিক্ষার্থীদের মেধা লকডাউন হয়ে যায়নি। তারা ঘরে বসেই এই হ্যাকাথনে অংশগ্রহণের মাধ্যমে নিজেদের মেধার চর্চা করতে পেরেছে।\nঅধ্যাপক ড. কায়কোবাদ আরও বলেন, এ ধরনের হ্যাকাথনের ফলে তরুণ শিক্ষার্থীরা দেশের সমস্যা নিয়ে ভাবার সুযোগ পায়। এতে তাদের মধ্যে দেশপ্রেম তৈরি হয়। তাই এ ধরনের প্রতিযোগিতা আরও হওয়া উচিত বলে মন্তব্য করেন ড. কায়কোবাদ।\nকৃত্রিম বুদ্ধিমত্তা তথা Artificial Intelligence প্রযুক্তিকে কাজে লাগিয়ে করোনা ভাইরাসের প্রকোপকে মোকাবেলার জন্য চিকিৎসকদের পাশাপাশি প্রযুক্তিবিদদেরও একটা দায়বদ্ধতা আছে ; আর কৃত্রিম বুদ্ধিমত্তা (AI) প্রযুক্তি হতে পারে প্রযুক্তিবিদদের অন্যতম একটা হাতিয়ার। সে লক্ষ্যেই করোনা ভাইরাস মোকাবেলায় “করোনাথন-১৯” হ্যাকাথনের আয়োজন, যেখানে বাংলাদেশসহ সারা পৃথিবীর তরুণ শিক্ষার্থীরা অংশগ্রহণ করেছিলেন। বিজয়ী তরুণরা ড্যাফোডিল ইন্টারন্যাশনাল ইউনিভার্সিটির গবেষকদের তত্ত্বাবধানে করোনা মোকাবেলার প্রযুক্তিনির্ভর বিভিন্ন উপায় উদ্ভাবন করবেন এবং পুরস্কার হিসেবে পাবেন ২৫০০০ ইউএস ডলার।\nএই প্রতিযোগিতায় ভারত, পাকিস্থান, ইরান, তাইওয়ান, নাইজেরিয়া, জাপান, মেক্সিকো, চীন, দক্ষিণ কোরিয়া এবং স্বাগতিক বাংলাদেশ থেকে শতাধিক দল অংশগ্রহণ করেছিল। প্রতিযোগিতা অনুষ্ঠিত হয়েছে দুই ক্যাটাগরিতে—জুনিয়র ও সিনিয়র ক্যাটাগরি। স্কুল ও কলেজ পর্যায়ের শিক্ষার্থীদের জন্য জুনিয়র ক্যাটাগরি এবং বিশ্ববিদ্যালয় পর্যায়ের শিক্ষার্থীদের জন্য সিনিয়র ক্যাটাগরি।\nকভিড-১৯ এর কারণে বিশ্বব্যাপী সৃষ্টি হওয়া অসংখ্য সমস্যার সমাধান সনাক্তকরণ, বর্তমান পরিস্থিতিতে সবচেয়ে জরুরি সমস্যাগুলো যথা স্বাস্থ্য, খাদ্য, পুষ্টি ইত্যাদির সমাধান নির্ণয় করা, শিক্ষার্থীদেরকে বাস্তব জীবনের বিভিন্ন সমস্যা সমাধানে উদ্বুদ্ধ করা এবং বর্তমান সংকট মোকাবেলায় বিভিন্ন উপায় উদ্ভাবনের ক্ষেত্রে শিক্ষার্থীগণ যেন তাদের জ্ঞান এবং দক্ষতা কাজে লাগাতে পারে সে লক্ষ্যে তাদের যথাযথ প্ল্যাটফর্ম প্রদান করাই এই “করোনাথন-১৯” এর উদ্দেশ্য।\nএই হ্যাকাথনে ঘরে বসেই অংশগ্রহন করেছেন স্কুল-কলেজ ও বিশ্ববিদ্যালয়ে পড়ুয়া সারা বিশ্বের শিক্ষার্থীরা। করোনার প্রকোপের উপর মূলত কেন্দ্র করেই AI/ML/IOT/ Robotics এবং Big Data প্রযুক্তিগুলোর মাধ্যমে স্বাস্থ্যসেবা/খাদ্য ও পুষ্টি/ শিক্ষা সহ আরো অন্যান্য বিষয়ের উপর সমাধান বের করে আনাই এই করোনাথন-১৯ এর মূল লক্ষ্য। শিক্ষার্থীদের জমা দেয়া প্রকল্প বা সমাধানগুলি ড্যাফোডিল ইন্টারন্যাশনাল ইউনিভার্সিটি এবং আন্তর্জাতিক পরিমন্ডলে সমাদৃত প্রযুক্তি বিশেষজ্ঞ দ্বারা পরীক্ষা- নিরীক্ষার মাধ্যমে নির্বাচিত করা হবে। নির্বাচিত সমাধানগুলোকে আরো পরিশালিত করার জন্য ড্যাফোডিল ইন্টারন্যাশনাল ইউনিভার্সিটি আর্থিক অনুদান সহ উন্নত ল্যাব সেবা প্রদান করবে।\nপ্রতিযোগিতার বিস্তারিত জনতে ভিজিট করুন: https://coronathon19.daffodilvarsity.edu.bd/\nহতদরিদ্র ও চিন্নমূলের মাঝে বাংলাদেশ ছাত্রকল্যণ ট্রাস্ট\nসাদার্নে অনলাইন একাডেমিক সভা


October 21, 2018 | Agriview 24\nফার্ম অপারেটর পদে Modele De Capital Ind.-এর নিয়োগ বিজ্ঞপ্তি প্রকাশ\nNur E Kutubul Alam October 21, 2018\tচাকুরির খবর, প্রথম পাতা 0\nএগ্রিভিউ২৪ জব ডেস্ক : Modele De Capital Ind. Ltd.-এর নিয়োগ বিজ্ঞপ্তি সম্প্রতি প্রকাশিত হয়েছে। বিডিজবসের প্রকাশিত উক্ত বিজ্ঞপ্তিতে Farm Operator-পদে আবেদন করার জন্য আহবান জানানো হয়েছে। আবেদনের শেষ তারিখ : ১৫ নভেম্বর ২০১৮ শূন্য পদ : ২টি কর্মস্থল : নারায়ণগঞ্জ চাকরীর ধরন : Full Time শিক্ষাগত যোগ্যতা : B.Sc./ M.Sc. …\nArgho Chanda October 21, 2018\tকৃষি বিভাগ, প্রথম পাতা 0\nবাংলাদেশসহ বিশ্বের প্রায় সকল দেশে অন্যতম প্রধান সবজি টমেটো । স্বাদ, আকর্ষণীয়তা, উচ্চপুষ্টিমান, হরেক রকমের ব্যবহার ও প্রক্রিয়াজাত পণ্য উৎপাদনযোগ্যতার জন্য সর্বত্রই এই ফসলটি সমাধিক জনপ্রিয়। টমেটো সবজি ফসল হলেও এটি রান্না না করেও সালাদ হিসেবে প্রচুর পরিমানে খাওয়া হয়।। সিলেট কৃষি বিশ্ববিদ্যালয়ের উদ্যানতত্ত্ব বিভাগ কর্তৃক পরিচালিত গবেষণায় মাঠ পর্যায়ে …


৪০ ভাগ যক্ষ্মা রোগী দক্ষিণ-পূর্বএশিয়ার বাসিন্দা || শেষের পাতা || জনকন্ঠ\nনিখিল মানখিন ॥ দেশে যক্ষ্মা শনাক্তের হার বাড়ছে। বাংলাদেশে এখনও যক্ষ্মা একটি মারাত্মক জনস্বাস্থ্য সমস্যা। যক্ষ্মা দ্রুত ও কার্যকর উপায়ে শনাক্তের জন্য চলতি বছর জুন নাগাদ আরও ১০টি জিন এক্সপার্ট মেশিন সংযুক্ত করা হচ্ছে। ২০১৫ সালে ২ লাখ ৬ হাজার ৯১৯ জন যক্ষ্মারোগী শনাক্ত হয়েছে। শিশু যক্ষ্মারোগী শনাক্ত হয়েছে ৮ হাজার ১০৩ জন। এনটিপির মাধ্যমে কফে জীবাণুযুক্ত যক্ষ্মারোগীর চিকিৎসার সাফল্যের হার ৯৪ শতাংশ। ঢাকা ও নারায়ণগঞ্জে যক্ষ্মারোগীর সংখ্যা বাড়ছে। দ্রুত নগরায়ন, ঘনবসতি, শিল্পাঞ্চল, বিপুল মানুষের চাপের কারণে এ পরিস্থিতির সৃষ্টি হচ্ছে। দেশের অন্যান্য জেলার তুলনায় ঢাকা বিভাগে যক্ষ্মারোগী শনাক্তের তুলনামূলক উচ্চহার এ পরিস্থিতির সাক্ষ্য দিচ্ছে। যক্ষ্মা নিয়ন্ত্রণে প্রধান চ্যালেঞ্জ ওষুধ প্রতিরোধী যক্ষ্মা। শনাক্তকরণে জটিলতা শিশু যক্ষ্মার ক্ষেত্রে এখনও প্রধান চ্যালেঞ্জ। জাতীয় যক্ষ্মা নিয়ন্ত্রণ কর্মসূচীর (এনটিপি) সূত্রে এ তথ্য জানা গেছে। যক্ষ্মা বিশেষজ্ঞরা বলছেন, বিশ্বে প্রতি সেকেন্ডে একজন ব্যক্তি যক্ষ্মার জীবাণু দ্বারা আক্রান্ত হয়। বর্তমানে বিশ্বের এক-তৃতীয়াংশ মানুষ যক্ষ্মার জীবাণু দ্বারা সংক্রমিত। তবে নিয়মিত পূর্ণ মেয়াদের চিকিৎসায় যক্ষ্মা সম্পূর্ণ ভাল হয়। তিন সপ্তাহের বেশি কাশি যক্ষ্মার প্রধান লক্ষণ। অবহেলা না করে কফ পরীক্ষা করাতে হবে। বিশেষজ্ঞরা জানান, যক্ষ্মা একটি সংক্রামক রোগ, যা মাইকোব্যাটেরিয়াম টিউবারকুলোসিস নামক অতি সূক্ষ্ম জীবাণুর মাধ্যমে সংক্রমিত হয়। প্রধানত ফুসফুসই যক্ষ্মা জীবাণু দ্বারা সর্বাধিক আক্রান্ত হয়। যক্ষ্মা জীবাণু দেহের অন্য অংশকেও আক্রান্ত করে যক্ষ্মা রোগ তৈরি করতে পারে। ফুসফুসের যক্ষ্মায় আক্রান্ত কফে জীবাণুযুক্ত রোগী যদি বিনা চিকিৎসায় থাকে, তবে বছরে প্রায় ১০ থেকে ১৫ জন লোককে যক্ষ্মার জীবাণু দ্বারা সংক্রমিত করে। জীবাণু দ্বারা সকল সংক্রমিত ব্যক্তিই যক্ষ্মা রোগে ভুগে না। যে সকল ব্যক্তির রোগ প্রতিরোধ ক্ষমতা কম, তারাই প্রধানত যক্ষ্মা রোগে আক্রান্ত হয়। তাই প্রতিটি রোগীর দ্রুত রোগ নির্ণয় ও চিকিৎসা শেষ করা জাতীয়, আঞ্চলিক ও বিশ্বের যক্ষ্মা প্রতিরোধের অন্যতম শ্রেষ্ঠ উপায়। বিশ্বে প্রতিবছর ৮.৮ মিলিয়নের বেশি লোক যক্ষ্মা রোগে আক্রান্ত হচ্ছে। আর প্রতিবছর ১.৪ মিলিয়ন লোক যক্ষ্মায় মারা যাচ্ছে। ২২টি দেশে বিশ্বের মোট যক্ষ্মা রোগীর শতকরা ৮০ ভাগ বাস করে। মোট যক্ষ্মা রোগীর শতকরা ৪০ ভাগ দক্ষিণ-পূর্ব এশিয়া অঞ্চলে বাস করে।\nজাতীয় যক্ষ্মা নিয়ন্ত্রণ কর্মসূচীর বিশেষজ্ঞরা জানান, যক্ষ্মা নিয়ন্ত্রণে এ সময়ে প্রধান চ্যালেঞ্জ ওষুধ প্রতিরোধী যক্ষ্মা বা এমডিআর যক্ষ্মা। এমডিআর যক্ষ্মার অন্যতম প্রধান কারণ যক্ষ্মায় আক্রান্ত রোগীর অনিয়মিত ওষুধ সেবন। এমডিআর যক্ষ্মার ওষুধের পার্শ্বপ্রতিক্রিয়া অনেক বেশি। এর চিকিৎসা দীর্ঘমেয়াদী, জটিল ও ব্যয়বহুল। এছাড়া যক্ষ্মা রোগ নিয়ন্ত্রণে অন্যান্য চ্যালেঞ্জের মধ্যে শিশু যক্ষ্মা শনাক্তকরণে জটিলতা, নগরে যক্ষ্মা নিয়ন্ত্রণের সমস্যা ও এইচআইভি যক্ষ্মা নিয়ন্ত্রণে চ্যালেঞ্জ। শনাক্তকরণে জটিলতা শিশু যক্ষ্মার ক্ষেত্রে এখনও প্রধান চ্যালেঞ্জ। এছাড়া সংক্রমণের ইতিহাস সঠিকভাবে জানা যায় না। অনেক উপজেলা স্বাস্থ্য কমপ্লেক্সে বিকল থাকে এক্সরে মেশিন। প্রত্যন্ত অঞ্চলে যক্ষ্মা শনাক্ত যন্ত্র জিন এক্সপার্টের অভাব রয়েছে। চিকিৎসার প্রয়োজনীয় সুযোগ-সুবিধা থাকে না। জনসচেতনতারও অনেক অভাব লক্ষ্য করা যায়। এসব কারণে শহরের তুলনায় গ্রামাঞ্চলে শিশু যক্ষ্মা রোগীর শনাক্তের হার অনেক কম। তবে অধিক জনসংখ্যা ও বসতির কারণে ঢাকায় শিশু যক্ষ্মা রোগী তুলনামূলক বেশি।\nস্বাস্থ্য অধিদফতরের মহাপরিচালক অধ্যাপক ডা. দীন মোঃ নুরুল হক বলেন, পুষ্টিহীনতা, শহরের বস্তি, ভাসমান এবং নগর ও মহানগরীর জনগোষ্ঠী যক্ষ্মা কর্মসূচীর সফলতাকে বাধাগ্রস্ত করছে। এর সঙ্গে যোগ হয়েছে ডায়াবেটিস, তামাক, অবহেলা, অসচেতনতা ও অজ্ঞতা। তিনি বলেন, স্বাস্থ্যসেবা সাধারণ মানুষের কাছে পৌঁছে দিতে সরকার প্রতিটি উপজেলায় ডিজিটাল এক্সরে মেশিন স্থাপনের পরিকল্পনা করেছে। একই সঙ্গে প্রতিটি জেলায় একটি করে ‘জিন এক্সপার্ট’ মেশিন দিতে হবে।\nএনটিপির ন্যাশনাল প্রোগ্রাম কনসালট্যান্ট ডা. মজিবুর রহমান বলেন, যক্ষ্মা নিয়ন্ত্রণে এখন আমাদের প্রধান চ্যালেঞ্জ ওষুধ প্রতিরোধী যক্ষ্মা। এছাড়া আগামী দিনে যেসব চ্যালেঞ্জ রয়েছে সেগুলো হলো কফে জীবাণুযুক্ত ফুসফুসের যক্ষ্মা, ফুসফুস বহির্ভূত যক্ষ্মা, শিশু যক্ষ্মা শনাক্তরণে সমস্যা ও দারিদ্র্যের কারণে যক্ষ্মার প্রকোপ বুদ্ধি।\nব্র্যাকের টিবি, ম্যালেরিয়া, ওয়াশ ও ডিইসিসির পরিচালক ড. মোঃ আকরামুল ইসলাম বলেন, বর্তমানে জাতীয় যক্ষ্মা নিয়ন্ত্রণ কর্মসূচী ক্রান্তিকাল অতিক্রম করছে। শহর ও গ্রামের জনসংখ্যা অসম অনুপাতে বাড়ছে। শহরের জনসংখ্যা বাড়লেও সেবা প্রদানকারীর সংখ্যা বাড়েনি। তিনি যক্ষ্মা নিয়ন্ত্রণে মোবাইল ফোন ব্যবহার ও সামাজিক যোগাযোগ মাধ্যমসহ নতুন প্রযুক্তির ব্যবহার বাড়ানোর পাশাপাশি এ ক্ষেত্রে সরকারী ও বেসরকারী বিনিয়োগ বাড়ানোর আহ্বান জানান।\nজাতীয় যক্ষ্মা নিয়ন্ত্রণ কর্মসূচীর (এনটিপি) লাইন ডিরেক্টর ডাঃ মোঃ কামরুল ইসলাম বলেন, শুধু সরকারের পক্ষে এককভাবে যক্ষ্মার কার্যকর মোকাবেলা করা সম্ভব নয়। এজন্য সরকারের সহায়তায় ব্র্যাকসহ অন্যান্য সংস্থা কাজ করছে। তবে যক্ষ্মা দ্রুত নির্মূল করতে হলে ঐক্যবদ্ধভাবে আমাদের কয়েকটি বিষয় নিশ্চিত করতে হবে। এগুলো হচ্ছে দারিদ্র্য আরও কমিয়ে আনা, ধনী-দরিদ্রের বৈষম্য হ্রাস, যক্ষ্মা সম্পর্কে সামাজিক কুসংস্কার দূর করা, আরও কম সময়ে শনাক্তকরণ পরীক্ষার প্রযুক্তি উদ্ভাবন ও তা প্রয়োগের ব্যবস্থা করা, আরও কার্যকর ওষুধ উদ্ভাবন ইত্যাদি।


ভয়ঙ্কর প্রতারক এক শিকদার লিটন! | দেশপ্রিয় নিউজ\nনিজস্ব প্রতিবেদক: `কী করেনি শিকদার লিটন? এমন কোনো অপরাধ নেই যার সঙ্গে জড়িত নয় সে। চাঁদাবাজি, প্রতারণা ও প্রাণনাশের হুমকির প্রায় ডজনখানেক মামলার আসামি সে। তারপরও দিব্যি বহাল তবিয়তে আছে ভয়ঙ্কর এই প্রতারক!’ ফরিদপুরের আলফাডাঙ্গা উপজেলার টগরবন্দ ইউনিয়নের চর আজমপুর গ্রামের এক বাসিন্দা একই গ্রামের সিদ্দিক শিকদারের ছেলে শিকদার লিটন সম্পর্কে এই মন্তব্য করেন।\nআলফাডাঙ্গার মানুষের কাছে শিকদার লিটন এক আতঙ্কের নাম। শুধু ফরিদপুরই নয়, খুলনা ও পাবনা জেলাতেও বিস্তৃত তার অপরাধের জাল। তার বিরুদ্ধে আলফাডাঙ্গা থানায় সাতটির মতো গ্রেপ্তারি পরোয়ানা রয়েছে বলে থানা সূত্রে জানা গেছে। এসব মামলায় গ্রেপ্তারের জন্য পুলিশি তৎপরতা টের পেয়ে বারবারই গা ঢাকা দিয়ে বেড়িয়েছে ঘন ঘন পেশাবদলকারী শিকদার লিটন। এসব অভিযোগ স্থানীয়দের। নাম প্রকাশে অনিচ্ছুক আলফাডাঙ্গার এক বাসিন্দা বলেন, ‘শিকদার লিটনের মতো চাঁদাবাজ, প্রতারক ফরিদপুর ও খুলনা অঞ্চলে দ্বিতীয়টি খুঁজে পাওয়া কঠিন হবে। হেন অপকর্ম নেই যার সঙ্গে গোপনের তার যোগাযোগ নেই।\nফরিদপুর ও খুলনা অঞ্চলের আন্ডারগ্রাউন্ড অপরাধ চক্রের সঙ্গে তার যোগাযোগ-সম্পর্কের কথা প্রায়ই লোকমুখে শোনা যায়। বিশেষ করে খুলনার চরমপন্থীদের সঙ্গে তার আঁতাতের কথা অনেকেই জানে।’ স্থানীয় পর্যায়ে অনুসন্ধানে জানা যায়, মানুষকে সরকারি-বেসরকারি বিভিন্ন দপ্তরে চাকরি দেওয়ার নাম করে লাখ লাখ টাকা হাতিয়ে নিয়েছে শিকদার লিটন। একবার তার হাতে টাকা গেলে সেই টাকা কেউ ফেরত পেয়েছেন এমন নজির নেই। চাকরি দূরের কথা, টাকা চাইতে গেলে প্রাণনাশের হুমকি-ধমকি দেওয়ার অভিযোগ আছে তার বিরুদ্ধে। এসব অপরাধের দায়ে একাধিক মামলাও আছে তার বিরুদ্ধে। অনুসন্ধানে জানা গেছে, ফরিদপুর খুলনা ও পাবনা জেলায় শিকদার লিটনের বিরুদ্ধে প্রায় ডজনখানেক মামলা রয়েছে। চাঁদাবাজি, প্রতারণা ও প্রাণনাশের হুমকির অভিযোগে এসব মামলা করা হয়েছে। এর মধ্যে খুলনার সোনাডাঙ্গা মডেল থানায় তার বিরুদ্ধে মামলা হয়েছে ২০১৮ সালের ১৯ মার্চ। মামলা নং-২৪। চাঁদাদাবি এবং প্রাণনাশের হুমকির অপরাধে এ মামলা করা হয়েছে। এছাড়া পাবনা জেলার আটঘরিয়ায় একটি সি.আর মামলার আসামিও সে। মামলার নং-৪৯/১৪। এই মামলাটি করা হয়েছে প্রতারণার অভিযোগে। পাবনার আমিনপুর থানাতেও করা প্রাণনাশের একটি মামলার আসামি তিনি। ২০১৪ সালের ১৮ মে মামলাটি করা হয়। দুস্কর্মের অভিযোগে ২০১৬ সালের ৯ মে তা বিরুদ্ধে একটি মামলা হয় আলফাডাঙ্গা থানায়। একের পর এক মামলার আসামি হলেও দিনকে দিন বেপরোয়া হয়ে উঠেছে শিকদার লিটন। এ ব্যাপারে জানতে চাইলে শনিবার আলফাডাঙ্গা থানার অফিসার ইনচার্জ রেজাউল করিম বলেন, ‘শিকদার লিটনের বিরুদ্ধে পাঁচ থেকে সাতটি গ্রেপ্তারি পরোয়ানা আছে। আমরা তাকে খুঁজছি। বর্তমানে তিনি সম্পূর্ন আত্মগোপনে রয়েছেন। আমরা তথ্য পেয়েছি তিনি মাঝে মধ্যে ফেসবুক লাইভে এসে বিভিন্ন কথা বার্তা বলেন। তাকে পাওয়া মাত্রই গ্রেপ্তার করা হবে।’\nPrevious: ইতালিতে আজ মৃত্যু ৮,আক্রান্ত ১৭৫ জন\nNext: ঘুষের বিনিময়ে পাপুলকে সহায়তার অভিযোগে কুয়েতের ২ এমপি আটক


নুসরত জাহান: জনগণমন ছুঁতে সেলেব প্রার্থীর ভরসা পিআর-এ - Eisamay\nthe public relations manager has been cooperating and taking the vote\nজনগণমন ছুঁতে সেলেব প্রার্থীর ভরসা পিআর-এ\nNo-Author | EiSamay | Updated: Apr 3, 2019, 7:46 AM\nযাদবপুরের তৃণমূল প্রার্থী অভিনেত্রী মিমি চক্রবর্তী এবং বসিরহাটের তৃণমূল প্রার্থী নুসরত জাহান এ বারের ভোটের লড়াইয়ে দুই সদ্য আগত সেলিব্রিটি। তাঁদের কর্মিসভা থেকে রোড শো সর্বত্রই ভিড়ে ভিড়াক্কার।\nদলীয় কর্মীরা তো খাটছেনই, ভোট প্রচারে পাবলিক রিলেশনস ম্যানেজারদের সহযোগিতাও নিচ্ছেন কিছু প্রার্থী।\nমিমি-নুসরতের মতো সেলিব্রিটি প্রার্থীরা তাঁদের ভোট-প্রচারে এমন পেশাদার সহযোগী নিয়োগ করেছেন।\nযা পরে আরও অনেকেই অনুসরণ করতে পারেন বলে মনে করা হচ্ছে। প্রচারের রাজনৈতিক কৌশল নির্ধারণ তাঁদের কাজ নয়।\nদলীয় কর্মীরা তো খাটছেনই, ভোট প্রচারে পাবলিক রিলেশনস ম্যানেজারদের সহযোগিতাও নিচ্ছেন কিছু প্রার্থী। মিমি-নুসরতের মতো সেলিব্রিটি প্রার্থীরা তাঁদের ভোট-প্রচারে এমন পেশাদার সহযোগী নিয়োগ করেছেন। যা পরে আরও অনেকেই অনুসরণ করতে পারেন বলে মনে করা হচ্ছে। প্রচারের রাজনৈতিক কৌশল নির্ধারণ তাঁদের কাজ নয়। প্রার্থী কোথায় প্রচারে যাবেন বা প্রচারে কী বলবেন সেগুলো দলের বিষয়। কিন্তু প্রার্থী প্রচারে যা বলছেন সেই 'কনটেন্ট' যাতে সঠিক প্যাকেজিং-এ প্রচারমাধ্যমে পৌঁছে যায়, তা সুনিশ্চিত করছেন পি আর ম্যানেজাররা। সোশ্যাল মিডিয়ায় প্রার্থীর প্রচারে কোন বিষয়গুলি মানুষকে আকৃষ্ট করছে, সে দিকে যেমন তাঁদের নজর, ঠিক তেমনই নেটিজেনদের মধ্যে প্রার্থীর ব্র্যান্ডিং এবং ঝকঝকে ভাবমূর্তি তুলে ধরাও তাঁদের কাজের মধ্যে পড়ছে।\nবিজেপির সেলেব প্রার্থী বাবুল সুপ্রিয় প্রচারে এমন কোনও ব্যবস্থা করেছেন কি না প্রশ্ন করা হলে তিনি বলেন, 'না, হম অকেলে হি কাফি হ্যায়।' বিজেপির আর এক প্রার্থী লকেট চট্টোপাধ্যায়ও এমন কিছু করছেন না বলে তাঁর ঘনিষ্ঠ মহল থেকে জানা গিয়েছে।\nযাদবপুরের তৃণমূল প্রার্থী অভিনেত্রী মিমি চক্রবর্তী এবং বসিরহাটের তৃণমূল প্রার্থী নুসরত জাহান এ বারের ভোটের লড়াইয়ে দুই সদ্য আগত সেলিব্রিটি। তাঁদের কর্মিসভা থেকে রোড শো সর্বত্রই ভিড়ে ভিড়াক্কার। এলাকার মানুষ তো বটেই ভোটের রাজনীতিতে নবাগতা এই দুই অভিনেত্রীর প্রচারের খুটিনাটি জানতে সোশ্যাল মিডিয়াতেও বিপুল আগ্রহ। প্রচারে দলীয় বৃত্তের বাইরে ব্যক্তিগত ভাবে তাঁদের সহযোগীর ভূমিকায় রুদ্রদীপ বন্দ্যোপাধ্যায়। কী ভাবে সহযোগিতা করছেন? রুদ্রদীপের কথায়, ওঁরা কোথায় যাবেন কী প্রচার করবেন সেটা দল স্থির করে দিচ্ছে। কিন্তু আমরা দেখছি যাতে সমস্ত সংবাদমাধ্যমের কাছে কর্মসূচির তথ্য থাকে। সব জায়গায় সব কাগজ বা চ্যানেলের প্রতিনিধি উপস্থিত থাকতে না-ও পারেন। তাই প্রচারের কথা-ছবি পৌঁছে দেওয়া আমাদের দায়িত্ব।'\nখুব বড় টিম নয়, দু'জন সহকর্মীকে নিয়ে কাজটা করছেন রুদ্রদীপ। তাঁর কথায়, কাজটা খুবই সেন্সিটিভ ও যথেষ্ট কাণ্ডজ্ঞান থাকা জরুরি। আস্থার ব্যাপারটাও আছে। ধরুন প্রার্থী প্রচারে বেরিয়ে খুব ক্যাজুয়ালি কোনও একটা কথা বললেন। সেটা যাতে কোনও ভাবেই প্রচারের মূল বক্তব্য হিসেবে ছড়িয়ে না-পড়ে, যাতে ভুল বোঝাবুঝি না-হয়, সে দিকেও নজর রাখাটাও আমাদের কাজ।'\nকেন এমন সহযোগী নিয়োগ করা? নুসরতের কথায়, 'ওঁরা খুব গুছিয়ে কাজটা করেন, তাই।' প্রার্থী পরিচিতি এবং জনসংযোগে অভিনবত্বের জন্য দুই প্রার্থীর নামে 'স্টিকার' ছাড়া হয়েছে। এই প্রসঙ্গে নুসরত বলেন,'তরুণ প্রজন্মের ভোটারদের কাছে বেশি করে পৌঁছতে হচ্ছে। তরুণ ভোটারদের মধ্যে আমরা এই ধরনের স্টিকার পৌঁছে দিতে চাইছি। নতুন প্রজন্ম কিন্তু সোস্যাল মিডিয়ায় অনেক বেশি সক্রিয়।'\nভোটের সময় সাক্ষাৎকার, প্রচার, প্রচারের-ছবি সংক্রান্ত বিষয়কে কেন্দ্র করে সেলেব প্রার্থীদের মোবাইলে ফোনে বহু প্রশ্ন, অনুরোধ, এসএমএসের বন্যা লেগেই থাকে। প্রার্থীদের পক্ষে সেগুলো অবজ্ঞা করা যেমন সম্ভব নয়, তেমনই একার হাতে সামাল দেওয়াও এক রকম অসম্ভব। প্রতিষ্ঠিত জনপ্রতিনিধি বা মন্ত্রী-এমপিদের ক্ষেত্রে রাজনৈতিক সচিব বা ব্যক্তিগত সচিবরা সে সব সামলে অভ্যস্ত। কিন্তু সম্পূর্ণ অন্য পেশাগত জগৎ থেকে আসা প্রার্থীরা প্রথমেই দলীয় বৃত্তে সেটা আশা করতে পারেন না। মিমি-নুসরতদের ক্ষেত্রে এই জনসংযোগটাই সামলে দিচ্ছেন তাঁদের পাবলিক রিলেশনস ম্যানেজার।\nবাংলার ২২ গজে মোদী বনাম দিদি পরের খবর\nনুসরত জাহান West bengal public relations manager Nusrat Jahan Mimi Chakraborty lok sabha election 2019\nWeb Title : the public relations manager has been cooperating and taking the vote